ބުނާށެ ލޯބި ނުވަނީހޭ……27 – Esfiya – Dhivehi Vaahaka Site\n- by Kiyara - 47- May 13, 2019\n“ޑޫ ޔޫ ލަވް މީ؟” ހަމްޒާ ކޮށްލި ސުވާލުން ރައިހާނާ ސިއްސައިގެން ދިޔައެވެ. ލޯ ހުޅުވާލިއިރު ހަމްޒާ ހުރީ ސީދާ އޭނާގެ ލޮލަށް ބަލަހައްޓައިގެންނެވެ. އެ ސުވާލަށް ދޭނެ ޖަވާބެއް ރައިހާނާއަކަށް ނޭންގެއެވެ.\nހަމްޒާ އިންތިޒާރު ކުރަމުން ދިޔައީ ރައިހާނާގެ ޖަވާބަކަށެވެ. އެހެނަސް ޖަވާބު ނުދިންތާގައި ރައިހާނާ ގުޑިވެސް ނުލިއެވެ. ޗާބީ ދީފައި އިން ބުދެކޭޭ އެއްފަދައެވެ. ރައިހާނާާގެ ހިތުގެ ވިންދު ދުވަހަކުވެސް އެހާ އަވަސްވިހެންނެއް ހިޔެއްނުވެއެވެ. ހިތް ތެޅޭލެއް އަވަސްކަމުން މޭ ފަޅާފައި ނުކުމެ ދާނެހެންވެސް ހީވިއެވެ. އޭނާ ކިތަންމެ ބޭނުންވިއަސް އެސުވާލަށް ޖަވާބުދެވޭކަަށް ނެތެވެ. “ޔެސް އައި ލަވް ޔޫ. ހަމްޒާއަަށް އަންދާޒާ ކުރެވޭ ވަރަށްވުރެވެސް ލޯބިވޭ. އަބަދުހެން ހިތް އެދި ގޮވަނީ ތި ސޫރަ ބަލާލުމަށް. ބޭނުމީ ތި އަތުގެ ހިމާޔަތް. އެކަމަކު އަހަންނަކަށް ނެތް ތި ލޮތްބަށް އެދެވޭކަށް” އެއިން އެންމެ ލަފްޒެއްވެސް ދުލާ ހަމައަށް ގެންނާކަށް ރައިހާނާއަކަށް ނުކެރުނެވެ.\nރައިހާާނާގެ ހިމޭންކަމުން ހަމްޒާއަށް ސުވާލުގެ ޖަވާބު ލިބުނެވެ. އެހެނަސް އޭނާ ބޭނުންވީ ރައިހާނާގެ ދުލުން އެ ލަފްޒުތައް އަޑު އަހާލާށެވެ.\nރީހާން ކޮޓާރި ދޮރު ހުޅުވި އަޑު އިވުމާއެކު ރައިހާނާއަށް ތެޅިގަނެވުނެވެ. އަދި ކިރިޔާ ހަމްޒާއަށް އަޑު އިވޭވަރަށް ރީހާން އެބަ އާދެއޭ ބުންޏެވެ. “އައި ޑޯންޓް ކެއާ. ސުވާލަށް ޖަވާބު ނުލިބެނީސް ތި އަތުން ދުލެއް ނުކުރެވޭނެ” ހަމްޒާ އޭނާގެ ގޮތުގައި ހިފެހެއްޓިއެވެ. ރައިހާނާ ކަންބޮޑުވިއެވެ. ރީހާންއަށް ފެނިއްޖެނަމަ ހީކުރާނީ ކީކޭ ހެއްޔެވެ؟ ހަމްޒާ ގާތުން ސަލާމަތްވާން ދޮގު ހަދަން ބޭނުންވިއެވެ. އެހެނަސް ދޮގު ހަދާހައި ހިތްވަރެއް އޭނާ ގަޔަކު ނެތެވެ. ރައިހާނާ ދެލޯ މަރާލިއެވެ. ޖަވާބު ދޭން އަނގަ ހުޅުވާލިއެވެ. ޖަވާބު ދިނުމުގެ ކުރިން ހަމްޒާ އޭނާ އަތުން ދޫކޮށްލިއެވެ. ސިހިފައި ރައިހާނާ ދެލޯ ހުޅުވާލިއިރު ހަމްޒާ އިނީ ރީހާންއާ ކުރިމަތި ލައިގެންނެވެ. ހަމަޖެހުމުގެ ނޭވާއެއް ދޫކޮށްލަމުން ކުރަން އިން މަސައްކަތާގެން ރައިހާނާ މަޝްޣޫލްވިއެވެ.\nރައިހާނާ އަތް މަތި އަވަސްކޮށްފައި ރީހާންއަށާ ހަމްޒާއަށް ކާންހެދިއެވެ. ދެމީހުންނަށް ފެނާ ކޯކް އަޅާފައި ރައިހާނާވެސް ކާން އިށީނެވެ. އިސްޖަހައިގެން ކާންފެށިގޮތަށް އިސްއުފުލާ ބަލާވެސް ނުލާ ހިމޭން ކަންމަތީ އިނދެ ރައިހާނާ ކަމުން ދިޔައެވެ.\nރައިހާނާގެ ހަރަކާތްތައް ހުރި ގޮތުން ހަމްޒާ ގާތަށް ލާނެއް ހިންޏެއް އައެވެ. ރައިހާނާއަށް ނޭންގުނަސް ލަދުން ގޮސް ރައިހާނާގެ މުޅި މޫނު ވަނީ ރަތްވެފައެވެ. ގައިގައިވެސް މަޑު ތުރުތުރު ކަމެއް ހުއްޓެވެ. “ރީހާން. ވަރަށް މީރު. ހާދަ މޮޅޭދޯ ކައްކަން. ނިކަން ހަމްޒާބެއަށްވެސް ދަސްކޮށްދީބަ. އޭރުންނެއްނު އޭންޖަލްއާއެކީ ތަންކޮޅެއް ރޮމްކޮށް ކައްކާލެވޭނީ” ރައިހާނާ ދެރަކޮށްލަން ހަމްޒާ ބުންޏެވެ. އެހެނަސް ރައިހާނާގެ ބަދަލުގައި އެކަމުން އަސަރުކުރީ ރީހާންއަށެވެ. ވަގުތުން ކުށި އަރާގަތެވެ. ހަމްޒާއާ އަންޖަލް އެކީ އެގޮތަށް ސިފަކުރެވުމާއެކު ރީހާންގެ ހިތުގައި ރިހުމެއް އުފެދުނެވެ. ހަމްޒާގެ މަގާމުގައި އޭނާ ވުމަށް ހިތްއެދެވުނެވެ. “ރީއްކޮ އާ ޔޫ އޯކޭ؟” ރައިހާނާއާ ހަމްޒާއާ ދެމީހުންނަށް އެއްފަހަރާ އެހުނެވެ. ކުޑަކޮށް ހިނިއަސް ހުރެ ރީހާން އޭނާ ރަނގަޅު ކަމަށް ބުންޏެވެ. މިރުސްކޮޅެއް ކެވިގެން ކުޅިވީ ކަމަށް ބުންޏެެވެ.\nހަމްޒާގެ ހިތުގައި އެއް ފަހަރާ އެތައް ސުވާލެއް އުފެދުނެވެ. ރީހާންއާ އަންޖަލްއަށް ވެގެން އުޅެނީ ކީއްހެއްޔެވެ؟ އެކަކު އަނެކަކުގެ ނަން ބުނާއިރަށް އެވަނީ ކިހިނެއްހެއްޔެވެ؟ ސިކުނޑީގައި އެނބުރެމުން ދިޔަ ސުވާލުތަކުގެ ޖަވާބު ހޯދަން ހަމްޒާ ނިންމިއެވެ.\nރީހާންއަށް އަންޖަލްގެ ނަން ބުނުމާއެކު ވީގޮތް ފެނުމާއެކު ރައިހާނާ ގާތަށް ހިނިއައެވެ. އޭނާގެ ކޮއްކޮ އެހެރީ އެހާ ދީވާނާވެފަ ބާއޭ ހިތަށް އެރިއެވެ.\nއަންޖަލް ބޮލުގައި އެހެންނާ ނުރިއްސާވަރަަށް ރިއްސަމުން ދިޔައެވެ. ބޮލުގައި ހީވަނީ މާރުތޭލަކުން ތަޅާހެންނެވެ. ބޯ ހަމަޖައްސާލަން ލޯ މަރާލާ ކޮންމެ ފަހަރަކު ރީހާން ފެނިގެން ދިޔައެވެ. އަންހެން ކުދިން ހިތްތައް ކަތިލާ ފަދަ ތޫނު ނަޒަރަކުން އޭނާއަށް ބަލަން ހުންނަ ތަނެވެ. އަންޖަލް ގޮސް އޭނާ ކުރަހާ ތަނަށް ވަނެވެ. ގަނޑަކާ ގަލަމަކާ ހިފައިގެން މޭޒުކައިރީ އިށީންދެ ހުރިހާ ވިސްނުންތައް އެއްފަރާތް ކުރުމަށްފަހު ހަމަޖެހިލައިގެން ރީތި ޑިޒައިންއެއް ގަނޑުގައި އަޅާލިއެވެ.\nރާނިޔާ ދޮރު ހުޅުވުމާއެކު ރައިހާނާ އެތެރެއަށް ވަނެވެ. ރާނިޔާއަށް ހިނިތުންވުމެއް ހަދިޔާ ކުރުމަށްފަހު އަންޖަލް ކޮބާތޯއެހިއެވެ. އަންޖަލްވީ ކޮޓަރީގައި ކަމަށް ރާނިޔާ ބުނުމުން ރައިހާނާ އަވަސް ފިޔަވަޅުތަކެއްގައި އަންޖަލްގެ ކޮޓަރިއަށް ދިޔައެވެ. ހެނދުނު ސްކޫލަށް ގޮއްސައި ބޮޑު ވާހަކައެއް ދައްކަން އޮތްކަމަށް އަންޖަލް ބުންޏެވެ. އެއީ ސްކޫލްގައި ދެއްްކޭ ވަރަށް ވުރެ ބޮޑު ވާހަކައެއް ކަމުން އެގެއަށް ހަވީރު އައުމަށް އަންޖަލް އެދުނެވެ.\nރައިހާނާ ގޮސް އަންޖަލް ކޮޓަރިއަށް ވަންއިރު ކޮޓަރި ތެރެއިން އަންޖަލްގެ ހިލަމެއް ނުވެއެވެ. ރައިހާނާ މަޑު މަޑުން ދޮރު ލައްޕާލާފައި ގޮސް އަންޖަލް ކުރާހާ ކޮަޓަރީ ދޮރު ހުޅުވާލިއެވެ. އޭރު ވިސްނުންތެރިކަމާއެކު އަންޖަލް ކޮންމެސް އެއްޗެއް ލިޔަމުން ދިޔައެވެ.\nހަމްޒާ ޓެސްޓް ޕޭޕަރުތައް ހެދުމުގައި ވަރަށް ބުރަކޮށް އުޅެނިކޮށް ޝިމާން ގުޅާފައި ކޮފީއަކަށް ދާން އެދުނެވެ. ހަދަން ހުރި ޕޭޕަރުތައް ބަހައްޓާފައި ހަމްޒާ ޝިމާން ބުނި ކެފޭއަށް ދިއުމަށް މިސްރާބް ޖެހިއެވެ.\nެއޭނާ ދިޔައިރު ޝިމާން ހުރީ ކެފޭ ކުރިމަތީ މަޑުކޮށްލައިގެންނެވެ. ދެމީހުން އެކީ އެތަނަށް ވަދެފައި އެއް ފަރާތެއްގައި ހުރި މޭޒެއްގައި އިށީނެވެ. އެއަށްފަހު ދެކަޅު ކޮފީއަށް އޯޑަރު ދިނެވެ. “އޭ ބްރޯ. އެއްކަލަ ލީމް މަށަށް ފޭސްބުކުން މެސެޖް ކުރަން ފަށައިފި. ކަލޭ ކޮބާހޯ! ހުވާ ބޮލަށް އުނދަގޫ ރިޕްލައި ނުކުރީމަވެސް ހަމަ ފުލުފުލުގަ މެސެޖް ކުރަނީ. ބަލާބަ” ޝިމާން ފޯނުނަގާ ލީމް ކޮށްފައި ހުރި މެސެޖްތައް ހަމްޒާއަށް ދެއްކިއެވެ. ކޮންމެ މެސެޖެއްގައިވެސް ހުންނަނީ ހަމްޒާ ކޮބާތޯ އަހާފައެވެ. އަދި އޭނާއާ ގުޅޭނެ ގޮތެއް ހޯދައިދިނުމަށް އެދިފައިވިއެވެ. ހަމްޒާ ދެފަރާތަަށް ބޯހޫރާލިއެވެ. އޭނާގެ މޫނު މަތިން މަލާމާތުގެ ހިނިތުންވުމެއް ފެންނަން ހުއްޓެވެ. “ލޯބި ނުވަނީސް ލޯބިވާކަމަށް ހެދިގެން ލީމް މަގޭ ހިތަށް އަނިޔާ ދިނީ. ރައިހާނާ މަދެކެ ލޯބިވެހުރެވެސް ލޯބިނުވާކަމަށް ބުނެ މަގޭ ހިތަށް އަނިޔާ ދެނީ” ހިތި ހިނިތުންވުމަކާއެކު ހަމްޒާ ބުންޏެވެ. ލޯބިވާކަމަށް ބުނެ ބެޓެއް ކާމިޔާބު ކުރަން ލީމް އެހިތް ހަލާކުކޮށްލިއެވެ. ލޯބިވާ ކަމަށް ބުނެ އޮޅުވާލިއެވެ. އެކަމުން އަރައިގަނެ ދެވަނަ ފަހަރަށް ހަމްޒާއަށް ލޯބިވެވުނީ ލޯބިވެ ހުރެ އެކަމަށް އިންކާރު ކުރާ ކުއްޖެއްދެކެއެވެ. ރައިހާނާ އޭނާ ދެކެ ލޯބިވާކަމަށް އިންކާރު ކުރަނީ ކީއްވެކަންވެސް ހަމްޒާއަށް އެނގެއެވެ. އޭނާ މިހާރު ބޭނުނީ ރައިހާނާ އަމިއްލައަށް އަންޖަލް އަދި އޭނާ ގާތުވެސް އެލޮތްބަށް އިއުތިރާފު ވާށެވެ.\nއަންޖަލް ލިޔަނީ ކޯއްޗެއްތޯ ބަލަންވެގެން ރައިހާނާ ބޯދިއްކޮށްލިއެވެ. ރީތި ޑިޒައިންއަކަށް ލިޔެފައި އިން ރީހާންގެ ނަން ފެނުމާއެކު ރައިހާނާ ކުށިއެރިއެވެ. ރައިހާނާ ކެއްސަން ފެށުމުން ސިއްސައިގެން ގޮސް އަންޖަލްއަށް ކުރެހުމުގެ ދުނިޔެއިން ނުކުމެވުނެވެ. އަވަސް އަވަހަށް ގޮނޑިން ތެދުވެ ރައިހާނާ ބުރަކަށީގައި ދެތިން ފަހަރު ޖަހާލިއެވެ. “އަންކޮ ވަޓް އިޒް ދިސް؟” ރައިހާނާ ހަމަޖެހިލަމުން ގަނޑުކޮޅު އަތަށް ނެގިއެވެ. އަންޖަލްއަށް އެފެނުމާއެކު ދެލޯ ބޮޑުވެގެން ދިޔައެވެ. އޭނާ މިއޮށް ހުރިހާ އިރު އެލިޔުނީ ރީހާންގެ ނަން ހެއްޔެވެ. ވަގުތުން ރައިހާނާ އަތުން އެގަނޑު ޖަހާގަތެވެ. އަދި އިތުރަށް އެއަށް ބަލަން ނުހަދާ އެގަނޑު އިރާލިއެވެ. ގަނޑު ވީދާ ކުދި ކުރުމަށްފަހު އަންޖަލް އެހުރިހާ އެއްޗެއް ޑަސްޕިނަަށް އަޅާލިއެވެ. އެގާނޑު ވީދަމުން ދިޔައިރު އަންޖަލް މޫނަށް ޖައްސަމުން ދިޔަ ވައްތަރު ފެނިފައި ރައިހާާނާ އިނީ ބަނޑަށް ހޭށެވެ. “ރައި މަށަކަށް ނޭންގެ މަށަށް މިވާ ގޮތެއް. ބޯ ފަޅާގެން ދާން ކައިރިވެއްޖެ. އައި ތިންކް އައި އޭމް ގޮއިން ކްރޭޒީ!” އަންޖަލް ދެލޯ މަރާލަމުން ބުންޏެވެ. އޭރު އޭނާގެ އަޑުގައި މަޑު ތުރުތުރެއް އުފެދިފައި ހުއްޓެވެ. ލޮލަށް ޖަމާވި ކަރުނަތައް ލޯމަރާލުމާއެކު ކޯތާފަތުގައި ބޮސް ދިނެވެ. އަންޖަލްއަށް ވީގޮތް ފެނި ރައިހާނާ މޫނުގެ ކުލަވަރުވެސް ބަދަލުވިއެވެ.\nރައިހާނާއަށް ގެއަށް އާދެވުނު އިރު ރޭގަނޑު އަށްގަޑިބައިވެ ނުވައެއް ޖަހަނީއެވެ. އަންޖަލް ދެއްކި ވާހަކަތައް އޭނާގެ ސިކުނޑީގައި ދިޔައީ އެނބުރެމުންނެވެ. އަންޖަލް ދެއްކި އެއްވެސް ވާހަކައަކަށް ރައްދެއް ދޭކަށް އޭނާއަކަށް ނޭންގުނެވެ. އަންޖަލްއަށް ރީހާންދެކެ ލޯބިވެވިއްޖެޔާމުން އޭނާ ކިތަންމެހާވެސް އުފާވާނެއެވެ. އޭރުން ރައިހާނާ އަދި ރިހާންއަށްވެސް އެދެމީހުންގެ ލޯބި ކާމިޔާބުވާނެއެވެ. އެހެނަސް ވިޝާހް މަތިން ހަނދާންވެފައި ރައިހާނާ ދެރަވިއެވެ. ވިޝާހް އަދިވެސް ހުންނާނީ އަންޖަލްގެ އިންރިޒާރުގަބާއެވެ. ރައިހާނާ އަތް ދަބަހުން ފޯނު ނެގުމަށްފަހު ވިޝާހްއަށް މެސެޖެއް ކޮށްލިއެވެ.\nފޯނަށް މެސެޖެއް ލިބުމާއެކު ފުޅާ ހިނިތުންވުމަކާއެކު ވިޝާހް ފޯނު ބަލާލިއެވެ. ވިޝާހްއަށް ޗޮކެއް ކަނޑާލެވުނީ އޭނާ އިންތިޒާރު ކޮށްގެން ހުރި ފަރާތުގެ މެސެޖަކަށް ނުވުމުންނެވެ. މޮޅިވެރި ކަމާއެކު ރައިހާނާގެ މެސެޖް ހުޅުވާލިއެވެ. ވިޝާހް ކިހިނެއްތޯ އަހާފަ އޮތެވެ. ރަނގަޅުކަމަށް ބުނެ އޭނާ ޖަވާބު ދިނެވެ. ދެން އައި މެސެޖަކީ އޭނާ އަދިވެސް ހުރީ އަންޖަލްގެ އިންތިޒާރުގައި ތޯއެވެ. ވިޝާހް ނިކަން އަވަހަށް ނޫނެކޭ ޖަހާފައި ރިޕްލައި ކުރިއެވެ. އަދި ރައިހާނާވެސް ހަމްޒާއަށް އިންތިޒާރު ނުކޮަށް އާފެށުމަކުން ފަށަން ނަސޭހަތްތެރިވިއެވެ.\nވިޝާހްގެ މެސެޖް ލިބުމާއެކު ރައިހާނާ ތުންފަތްމަތީގައި ހިނިތުންވުމެއް ދުވެލިއެވެ. ވިޝާހް ހުރީ އަންޖަލްގެ އިންތިޒާރުގައި ނޫންކަން އެނގުމާއެކު ހިތްހަމަ ޖެހުނެވެ.\nމަގުމަތިން އަޒްހަދްއާ ހަމްޒާއާ ދިމާވުން ގިނަވިއެވެ. ކޮންމެ ފަހަރަކުވެސް އަޒްހަދް ހަމްޒާގެ ހާލު ބަލާ ހަދައެވެ. ހަމްޒާވެސް އަޒްހަދްގެ ހާލުބަލައެވެ. އެއް ދުވަހަކު ދިމާވެގެން އޭނާގެ ގެއަށް ކެއުމަކަށް ދާން އަޒްހަދް ހަމްޒާއަށް ދައުވަތު ދިނެވެ. ދެކޮޅު ހަދަން ނުކެރުމުން ހަމްޒާ ދައުވަތު ގަބޫލުކުރިއެވެ.\nއަންޖަލް ހަމްޒާއަށް މެސެޖް ކުރުން މަދުކުރިއެވެ. އޭނާގެ ބޯވަނީ ހާސްވެފައެވެ. ހަމްޒާއަށް މެސެޖްކުރާ ހިތް ނުވަނީއެވެ. އޭނާއާ ހަމްޒާ އުޅެނީ ރަށްޓެހިވެގެންކަންވެސް އަންޖަލް މިހާރު ހަނދާން ހުންނަނީ މަދު ފަހަރަކުއެވެ. އޭނާގެ ހިތާ ސިކުނޑީގައި ރަސްކަން ކުރަމުން ދަނީ ރީހާންއެވެ. “އާގްގއަގްހ ޑޭމް އިޓް އަންޖަލް. ރީހާން އެއީ ކުޑަކުއްޖެކޭ” ރީހާންއާ އަންޖަލްއާ ދެމެދު އެއް އަހަރާ އަށްމަހުގެ ތަފާތެއް ހުރެއެވެ. ރީހާންއަކީ އޭނާއަށްވުރެ ކުޑަކުއްްޖެއްކަން އަންޖަލް އަމިއްލަ ނަފްސަށް ހަނދާންކޮށްދިނެވެ.\nޒިވާން މަގުމަތިން ރައިހާނާއަށް ފާރަލާތާ ދެދުވަސް ވެއްޖެއެވެ. ރައިހާނާއާއެކި އަންޖަލް ނޫނީ ރީހާން އަބަދުވެސް ހުރެއެވެ. އެހެނަސް މިއަދު ރައިހާނާ ގެއިން ނުކުތީ އެކަންޏެވެ. އިސްލާާމީމަރްކަޒް މާބާލް ޖެހި ސަރަހައްދަށް ވަދެވުމާއެކު ޒިވާން ފަހަތުން ގޮސް ރައިހާނާ އަތުގައި ހިފިއެވެ.\nމީހަކު ފަހަތުން އައިސް އަތުގައި ހިފުމުން ރައިހާނާ ހިތުގައި ބިރުވެރިކަމެއް އުފެދުނެވެ. ފުންނޭވާއެއް ދޫކޮށްލުމަށްފަހު ބިރުންހުރެ އަތުގައި ހިފީ ކާކުތޯ ބަލަން ފަހަތަށް އެނބުރުނެވެ. ޒިވާން ފެނުމާއެކު ރައިހާނާ މޫނު މައްޗަށް ރުޅިވެރިކަން ފާޅުވިއެވެ. ޒިވާންެގެ އަތުން އޭނާގެ އަތް ނައްޓަން ރައިހާނާ މަސައްކަތް ކުރިއެވެ. އޭރު އެތާ ތިބި މީހުންގެ ލޯތައް ވަނީ އެދެމީހުންނަަށް ހުއްޓިފައެވެ. “ޒިވާން ހަމަ މިހާރު ދޫކުރޭ!” ޒިވާން އޭނާ އަތުގައި ހިފައިގެން ހުރިލެއް ބާރުކަމުން ރައިހާނާ އަތަށް ތަދުވެސްވިއެވެ. “ނޫން. ނުކުރާނަން. ކިތަށް ފަހަރު ބުނީމަތަ ރައިހާނާއަށް އެނގޭނީ އަދިވެސް އަހަރެން ރައިހާނާ ދެކެ ލޯބިވާކަން. އައި މޭޑް އަ މިސްޓޭކް. އެންޑް އައި އޭމް ރިއަލީ ސޮރީ” ޒިވާންގެ މޫނަށް މޮޅުވެރިކަން ވެރިވިއެވެ. ހަގީގަތުގައިވެސް އޭނާ ކުރެވުނު ކަންތައްކަށް ދެރަވެއެވެ. “ލީވް މީ އެލޯން. ޒިވާން ކުރިކަންތަކަށް މާފުދިނުމަކީއެހާ ފަސޭހަކަމެއް ނޫން. އެންޑް މިހާރު ޒިވާންދެކެ ލޮތްބެއް ނުވޭ. ސޯ ޖަސްޓް ލީވް މި އެލޯން.” ރައިހާނާ ގަދަ ކަމުން އޭނާގެ އަތް ނައްޓާލިއެވެ. ހުއްޓުން އަރާފައި ކަރުނަވީ ދެލޮލުން ޒިވާން ރައިހާނާއަށް ބަލަހައްޓައިގެން އިނެވެ. އޭނާއަށް ކުރެވުނު އެންމެ ކުށެއްގެ ސަބަބުން މުޅި އުމުރަށް އެންމެ ލޯބިވާ އަންހެންކުއްޖާ ގެއްލުނީއެވެ. ރައިހާނާ ގޮސް ރަސްރަނި ބަގީޗާ ތެރެއަށް ވަންނަން ދެކަށް ޒިވާންއަށް ބަލަހައްޓައިގެން ހުރެވުނެވެ.\n😊😊Yey me first ..bala bala indha up kohly\nSalam. Here is 27 part of bunaashey lobi nuvanyhey. Mi bai ves hurihaa kudhinnah ves kamudhaane kamah ummedhu kuran. Next part thursday ga ISA.\nhey friend. ISA mihen nuliyaane inshaa Allah migothah liyanvaani. maashaa Allah stry varah reethi keep it up ingey\nlayaaly, inshaa allah mihen liyunyma eyge maana ehkoh badhalu vaany. “In Sha Allah” mihen liyaany 🙂\nME THIRD hehehe\nVvvv vvvvv rythi💖💖💖\nMi part ves vvv rythi….. cant wait to read next part😍😍😍 mihen indhevi dhaane kithahme ireh viyas kiyan💕💕💕 gud work dear❤❤keep it up….💗💗\nMi story ves daily koh genes dhyfa mihaaru madu madun las vany dhaw…dhn jeheyni abadhu waiting ga thiben..konme story eh ves enme reethi va hisaabun writer hadhaany mihen…readers adheys koh koh thi en jeheyni..\nhuriha enmen ves bxy vaane…bxy kon ulhemunves gina liyuntherin vaahaka thah eba genesdheynu..ehnvyma shakuvaa nukoh shukuru kurun buhdhiveri..\nOh my god mi part vrh reethi❤.. m craving4next part💕\nAlheyyy miadhu thursday vaanama… vrh vrh curious vefaa mihirii shua😣…\nVarah reethi mi part ves 💜💚💜💚keep it up💞💞💞waiting for next part ❤❤❤❤❤\nKiyaa lwbiii❤❤❤😊😊😊🌹🌹🌹…Story is really awsm inge…also mi part vec….nd sorry fr the late reply dear…I was bxy inge hama scwl in ais quran claass ah gos tuition ah dhiya ee..ehnve vagutheh v ma mi kiyaaly 😊😊😊🌹🌹🌹❤❤❤…nd sis ge haalu kihineh thr??hope inge fine kamah…curiously waiting fr the next part😁😁😁lysm💖💖💕💕\nAwwwn loving Jiji so adorable heheheheheheheh cry bby hello am back\nOMG varah reethi mi story`\nYesh shambbx🤣🙃ma mihury ey😜😜🤩🥰🤗bt migadyga hiyeh nuvey tlk kureveyne heneh..vv varubali…bt balaanan7haa iru ol veveythw…really sorry naail the cry baby😂🙁\nVaahaka kithanmehaaves reethi\nBut ummeedhu kuri varah vure kuru\nThankolheh dhigukoh part up kurevey thoa balaa\nVrh reethi…mi part ves….. Masha Allah…keep up the good work dear…👌💖❤❤❤❤❤❤❤❤❤❤❤❤\nKiyaa. This is the best Story i have ever Read. Ma Shaa Allah. Keep it up. When next???\nShammbbxxx🤪habareh vebala…🤩🤩🥰🥰🤪🤪🤪cry baby🤭🤭🥴🥴ma moya vany ey\nYaa..hi🙂ishu kihineh thr..exams nimihje thr🙄🤓..hehe…roadha vihlaifin thr dear\nYes .. adhi nunimey…\nMi dhuvas kolhu vvv bixy exam ge kanthakaaa pls geytheryge work thahh… aslu bixy ey vvv maadhama nimeyne kahneyge.. exam.. balaalan jeheyny…. and nice to met u\nIshu…bye inge dhn…Assu shambbx ol ga in kamah mi ol velyvec..nd I’ve test on tomorrow tooo🧕🏻so I’ll be really bxy…ekm free filaaavalhu revise kohfa balaanan ol veveythw🙂okk\nGirls please not here. atleast mi story ge comment section aee chat room Akah nahadhaa. It’s against the rule of esfiya. Ehnve thi kudhinnah ves rangalhakah mi bunee. please don’t take this negatively and please obey the rules. Hope you won’t repeat this again. 😌\nN btw kiyaaraa, mi part ves Hama amazing. Mihaaru mi vaahaka miee emme inthizaaru kurevey vaahaka. Abadhu abadhu site check kurevey like dhuvaalaku hundred times new part eh up vefa indheytho. Maa sha Allah. Vrh furihama. Kuree part ga ves hamza aa raihana ulhen jehey gothun hithah thadhuvaa varun kiriyaa nurovi hureveny ves. Vrh furihama ibaaraaiyy kurumaa sifakohdhinun. Hurihaa kameh ves Vrh Hama Hama koh hifehettifa hunnanee. Maa sha Allah. Good job and keep up the good work. Impatiently looking forward to the next part. 😋☺😊😌\nN kiyaaraa, Vrh reethi mi part ves. Just amazing. Konme part Akah ves inthizaaru kurevey evarah. Mi site ha mihaaru emme bodah inthizaaru kurevey story miee. Kiyaaraa ge sifakohdhinumaa ibaaraaiyy kurun ves Hama superb. Vrh furihama. Maa sha Allah. Good job and keep up the good work. Impatiently waiting for the next part, in sha Allah. 😊☺😌\nYes, kiyaa myhunah aslu vrh undhagu vey thigothah cmmnt kohfa hunnathy, bunely fr the kind information.\nyeye! Masha Allah v reethi😍😍😍waiting for the next part.much loves🥰♥\nHuvaa ziyaan vaahaka hamza kairee bunaanan\nMasha allah vvvvv reethi mi part ves.. Keep up the good work dear… Can’t wait for the next part 💖💖💖💖.. Much love 😘😍💖😘😊😊😘\nGreat work kiya\nVvvv reethi mi part…\nKiyaa…thursdayge kurin up eh nukureveyne thr🙁🙁🙁…Mihaaru kehkurevey vareh vec noon!!plc avahah liyevihjihyaa up kurahche avahah….\nCan’t wait dear😭😭😭😭😥😥🤒🤒\nKiyaaa dear….. aslu vvv lahun dhoa mi comment kurevunee😔😔😔😔😔😔\nBut anyways vaahaka hama vvvvvv loabi ingey……….\nAnenhen bunagnaamun dhonthi au vvvvvvv reethi kiyaage stories………\nTake care dear…….\nAnd love you so much kiyaaraa……❤❤❤❤🧡🧡🧡🧡💛💛💛💛💚💚💚💚💙💙💙💙💜💜💜💜\nYess… kiya darling thursday ge kurin up kolhe veyy thw balaba dr


ޓާފް ދަނޑު – Mikal News\nހޯދަޑު ފުޓުބޯޅަ ދަނޑުގައި ފީފާ ގަބޫލުކުރާ ފެންވަރުގެ ޓާފް އެޅުމަށް އަމީން ކޮންސްޓްރަކްޝަނާއި ހަވާލުކޮށްފިއެވެ. ފީފާ އިން ގަބޫލުކުރާ ފެންވަރުގެ ޓާރފް އެޅުމުގެ އެއްބަސް ވުމުގައި ސޮއިކުރުން ބާއްވާފައި ވަނީ މިއަދު ޔޫތު މިނިސްޓްރީގައެވެ. މި އެއްބަސްވުމުގައި އަމީން


Emme memberaku nethigen riyaasee commission ge bilah votah nehunu | Mihaaru\nއެންމެ މެމްބަރަކު ނެތިގެން ރިޔާސީ ކޮމިޝަންގެ ބިލަށް ވޯޓަށް ނޭހުނު\n25 ފެބުރުއަރީ 2019 - 14:36 28 comments\nކޮރަޕްޝަންގެ މައްސަލަތަކާއި ގޮތް ނޭނގޭ މަރުތަކުގެ ހަގީގަތް ހޯދަން ރައީސް އިބްރާހިމް މުހައްމަދު ސޯލިހް އުފެއްދެވި ދެ ކޮމިޝަނަށް ބާރުތަކެއް ލިބޭ ގޮތަށް ރައްޔިތުންގެ މަޖިލިހަށް ހުށަހެޅި ރިޔާސީ ކޮމިޝަންތަކުގެ ބިލް ފާސްކުރަން ބޭނުންވާ ގާނޫނީ އަދަދު ހަމަނުވެގެން މިއަދުގެ ޖަލްސާ ނިންމާލައިފި އެވެ.\nއަލިފުށީ ދާއިރާގެ އެމްޑީޕީގެ މެމްބަރު މުހައްމަދު ރަޝީދު ހުސެއިން ހުށަހެޅުއްވި ރިޔާސީ ކޮމިޝަންތަކުގެ ބިލް ފާސް ކުރަން ބޭނުންވާ ނަމަ، މިހާރުގެ މަޖިލީހުގައި ތިއްބެވި 85 މެމްބަރުންގެ ތެރެއިން 43 މެމްބަރުން ތަޅުމުގައި ތިއްބަވަން މަޖުބޫރެވެ. އެކަމަކު މިއަދުގެ ޖަލްސާގައި މަދުވީ އެންމެ މެމްބަރެކެވެ.\nރިޔާސީ ކޮމިޝަންތަކުގެ ބިލް ފާސްކުރާ ޖަލްސާއެއްގައި 43 މެމްބަރުން ތިބެން ޖެހެނީ ރައްޔިތުން އެ މައްޗަށް އަމަލު ކުރުން ލާޒިމް ކަންކަން ބިލުގައި ހުރުމުން އެފަދަ ބިލެއް ފާސްކުރަން މަޖިލީހުގެ ދެބައިކުޅަ އެއްބައި މެމްބަރުން ހާޒިރުވެ ތިބެން ޖެހޭނެ ކަމަށް ގާނޫނުއަސާސީގައި ބުނެފައި އޮތުމުންނެވެ.\nނަމަވެސް، މިއަދުގެ ޖަލްސާ އަށް ހާޒިރުވެ ތިއްބެވީ 42 މެމްބަރުން ކަމަށްވާތީ، އެ ބިލަށް ވޯޓަށް ނާހައި، މާދަމާ ޖަލްސާއެއް އޮންނާނެކަން މަޖިލިހުގެ ރައީސް ގާސިމް އިބްރާހިމް ވަނީ އިއުލާން ކުރައްވައިފަ އެވެ. އެހެންކަމުން، މާދަމާގެ ޖަލްސާގައި އެ ބިލަށް ވޯޓަށް އަހާނެ ކަމަށް ބެލެވެ އެވެ.\nރިޔާސީ ކޮމިޝަންތަކުގެ ބިލުގެ އިތުރުން، ހައްޖަށް ދާން ޕެންޝަން ފައިސާ ބޭނުންކުރެވޭ ގޮތަށް، ޕެންޝަނާ ބެހޭ ގާނޫނަށް ހުށައެޅި އިސްލާހު ފާސް ކުރަން ބޭނުންވާ ގާނޫނީ އަދަދު ހަމަނުވެގެން އެ ބިލަށް ވެސް ވޯޓަކަށް ނާހަ އެވެ. އެ ބިލް ފާސްކުރަން ވޯޓު ނަގާއިރު، 43 މެމްބަރުން ތިއްބަވަން ޖެހެ އެވެ.\nމިދިޔަ ދައުރުގެ އެންމެ ފަހު ޖަލްސާގައި ދެ ބިލަށް ވޯޓަށް އަހަން ބެލި އިރު، ގާނޫނީ އަދަދަށް މެންބަރުން ޖަލްސާގައި ނެތުމުން އެކަން ކުރެވޭ ގޮތެއް ނުވި އެވެ. މިދިޔަ އަހަރުގެ ޑިސެމްބަރު މަހު ބޭއްވި ޖަލްސާގެ ވޯޓު ގަޑީގައި އިދިކޮޅު ޕީޕީއެމް މެމްބަރުން ވަނީ ޖަލްސާ ބޮއިކޮޓް ކުރައްވައިފަ އެވެ.\nMassala boduvi Riyaasee Commission thakuge bilah maadhamaa votah ahanee\nއެހެންކަމުން މިއީ، މި ދެ ބިލަށް ވޯޓަށް ނާހައި މަޖިލިސް ނިންމާލި ދެ ވަނަ ފަހަރެވެ.\nދެ ބިލަށް ވޯޓަށް ނާހައި ޖަލްސާ ނިންމާލިޔަސް، ކުރީގެ ނައިބު ރައީސުންނަށް އިނާޔަތާއި ރައްކާތެރިކަން ލިބޭ ގޮތަށް ހުށަހެޅި ބިލް މަޖިލިހަށް ބަލައިގަނެ، ހަތް މެމްބަރުންގެ ވަގުތީ ކޮމިޓީއަކަށް ވަނީ ފޮނުވައިފަ އެވެ. އަދި ބާ ކައުންސިލެއް އުފެއްދުމުގެ ބާރު ލިބޭ ގޮތަށް ހުށަހެޅި ގާނޫނީ ހިދުމަތުގެ ބިލާއި ގައުމީ ޔުނިވަސިޓީގެ ގާނޫނަށް އިސްލާހު ގެނައުމުގެ ބިލް ވެސް ވަނީ ދިރާސާ ކުރަން ކޮމިޓީ އަށް ފޮނުވާލައިފަ އެވެ.\nއެމްޑީޕީގެ މެމްބަރު މުހައްމަދު ރަޝީދު ހުސެއިން، ބިލް ހުށަހެޅުއްވި އިރު، ގާނޫނުއަސާސީ އާއި މިހާރު ހުރި ގާނޫނުތަކާ ފުށުއަރާ ބައިތައް ބިލުގައި ހުރި ކަމަށް ބުނެ، އިދިކޮޅު ފަރާތްތަކުގެ ފާޑުކިއުން އަމާޒުވި އެވެ.\nއިދިކޮޅު މެމްބަރުން ކުރިން ވަނީ ބިލް ފާސްކުރުމާ ދެކޮޅަށް މަޖިލިހުގައި އިހްތިޖާޖު ވެސް ކުރައްވައިފަ އެވެ.\nއިދިކޮޅު ފަރާތްތަކާއި ގާނޫނީ ބައެއް ވަކީލުންގެ ކަންބޮޑުވުންތަކާ ހެދި މިނިވަން މުއައްސަސާތަކުގެ ކޮމިޓީން ވަނީ ބިލަށް ބޮޑެތި ބަދަލުތަކެއް ގެނެސް، ކޮމިޝަންތަކަށް ބާރު ލިބޭ ގޮތަށް ހުރި ބައެއް މާއްދާތައް ބިލުން އުނިކޮށްފަ އެވެ. އެކަމަކު އެވަރުން ވެސް އިދިކޮޅު މެމްބަރުން ހިތްހަމައެއް ނުޖެހެ އެވެ.


އިސްލާމް މާއްދާގެ ޤައުމީ މުޤައްރަރަށް ދަނީ އިންޤިލާބީ ބަދަލުތަކެއް އަންނަމުންނެވެ. މާސްޓަރ އޮފް ޓީޗިންގ އިސްލާމިކް ސްޓަޑީޒް ފަރުމާކުރެވިފައިވަނީ އިސްލާމް މުޤައްރަރަށް އައިބަދަލުތަކާއިއެކު މަތީސާނަވީ ފެންވަރަށް ކިޔަވައިދެވޭނެ ޤާބިލު މުދައްރިސުން ތަމްރީނުކުރުމުގެ މަޤްޞަދުގައެވެ. އެގޮތުން މިޕްރޮގްރާމުގައި އިސްލާމީ ޝަރީޢަތުގެ ހުކުމްތައް ނެގުމަށްބެލެވޭ އަސްލުތަކާއި ދަލީލުތައް، ޤުރުއާނުގައިވާ ޢިލްމީއެކިއެކި ހަޤީގަތްތަކާއި، މިއަދުގެ ސައިންޓިފިކް ދިރާސާތަކުގެ އަލީގައި ފެންނަން ހުރި މަޢުލޫމާތާއި، ވަޙީއާއިދޭތެރޭ ޤައިރު މުސްލިމުން އެންމެ ކުރިއްސުރެ އުފައްދާ އެކި ޝައްކުތަކަކީ ކޮބައިކަން ދެނެގަނެ މިޝައްކުތަކަށް ޢިލްމީ ނަޒަރަކުން ރައްދުދޭނެގޮތްތަކާއި އޭގެ ހަޤީގަތްތައް ހިމެނިގެންދާނެއެވެ. ފިޤްޙު އިލްމާއި ގުޅުންހުރި މަތީސާނަވީ އައު ޤަޢުމީ މަންހަޖުގައި ހިމެނޭ ބައިތައް ކިޔަވައިދެވޭނެ ފެންވަރަށް މިޕްރޮގްރާމުގެތެރެއިން މުދައްރިސުން ތަމްރީނުވެގެންދާނެއެވެ. ތަޢުލީމީ ދާއިރާގައި މަސައްކަތް ކުރައްވަމުން ގެންދަވާ ދަރިވަރުންނަށް އިތުރު ފުރުޞަތުތައް ފަހިކޮށްދިނުމުގެ މަގްޞަދުގައި މާސްޓާރސް ޕްރޮގްރާމުގެ 60 ކްރެޑިޓް ފުރިހަމަ ވުމުން ދަރިވަރުންނަށް ޕޯސްޓް ގްރެޑުއޭޓް ސެޓްފިކެޓް އިން އެޑިއުކޭޝަން އިންޓަރިމް އެވޯޑެއްގެގޮތުގައި އެރުވިގެންދާނެއެވެ. މިޕްރޮގްރާމުގެ ތެރެއިން އިސްލާމް އަދި ޤުރުއާން ޢިލްމުގެ އިތުރުން އުނގެނުމާއި އުނގަންނައި ދިނުމުގައި ބޭނުން ހިފަންޖެހޭ އުސޫލުތަކާއި ހުނަރުތައް އަދި ސްކޫލް ފެންވަރުގައާއި، ޢަމަލީ މައިދާނުގައި ޢިލްމީ ދިރާސާ ކުރުމުގެ ޤާބިލުކަން މާސްޓަރ އޮފް ޓީޗިންގ އިސްލާމިކް ސްޓަޑީޒް ފުރިހަމަ ކުރުމުން ލިބިދެވޭނެއެވެ.


SunOnline: Ijthimaaee mashroou hingan India in ithuru 70 million rufiyaa dheefi\nއިޖްތިމާއީ މަޝްރޫއު ހިންގަން އިންޑިއާއިން އިތުރު 70 މިލިއަން ރުފިޔާ ދީފި\nއާނިފާ ހުސައިން ސިރާޖް 23 Jul 2021, 21:06\nއިންޑިއާއިން ރާއްޖެއަށް އިތުރު 70 މިލިއަން ރުފިޔާގެ އެހީ ދިނުމުގެ އެއްބަސްވުމުގައި ސޮއިކުރުން -- ފޮޓޯ'/ އިންޑިއާ ހައިކޮމިޝަން\nރާއްޖޭގައި ހައި އިމްޕެކްޓް ކޮމިއުނިޓީ ޑިވެލޮޕްމެންޓް ޕްރޮޖެކްޓްސް (އެޗްއައިސީޑީޕީ) ހިންގުމާއި ގުޅޭ އެމްއޯޔޫ އެއްގައި އިންޑިއާއާ އެކު ސޮއިކޮށްފިއެވެ. މި މަޝްރޫއުގެ ދަށުން ރާއްޖޭގައި އިޖްތިމާއީ މަޝްރޫއުތައް ހިންގުމަށް އިންޑިއާއިން 70 މިލިއަން ރުފިޔާ ދިނުމަށް ވަނީ ހަމަޖެހިފައެވެ.\nއިންޑިއާގެ ފަރާތުން އެއްބަސްވުމުގައި ސޮއިކުރެއްވީ އެގައުމުގެ އެކްސްޓާނަލް އެފެއާޒް މިނިސްޓަރު ޑރ. އެސް ޖެއިޝަންކަރް އެވެ. އަދި ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދުއެވެ. އެމްއޯޔޫގައި ސޮއިކޮށްފައިވަނީ ފޮރިން މިނިސްޓަރު އަބްދުﷲ ޝާހިދު އދގެ ޖެނެރަލް އެސެމްބްލީގެ އިންތިހާބީ ރައީސްގެ ހައިސިއްޔަތުން އިންޑިއާއަށް ކުރައްވަމުންދާ ރަސްމީ ދަތުރުފުޅުގެ ތެރެއިންނެވެ.\nއެ އެމްއޯޔޫގެ ދަށުން ރާއްޖޭގެ އެކި ރަށު އަދި ސިޓީ ކައުންސިލްތަކުގެ ދަށުން ހިންގުމަށް ހަމަޖެހިފައިވާ ގާތްގަނޑަކަށް 10 ހައި އިމްޕެކްޓް މަޝްރޫއުއަށް އިތުރު 70 މިލިއަން ރުފިޔާ ފޯރުކޮށްދިނުމަށް ހަމަޖެހިފައިވާ ކަމަށް ފޮރިން މިނިސްޓްރީން މައުލޫމާތުދެއެވެ.\nއިޖްތިމާއީ އަދި އިގްތިސާދީ ތަރައްގީއަށް މަގުފަހި ކުރުވާ މި މަޝްރޫއުތަކުގެ ތެރޭގައި ތައުލީމީ ދާއިރާއަށް ބޭނުންވާ އުމްރާނީ ތަރައްގީއާއި ސިއްހަތާއި ކޮމިއުނިޓީ ޑިވެލޮޕްމެންޓާއި ތިމާވެއްޓާއި ސަގާފީ ތަރިކަ ހިމާޔަތް ކުރުމާއި، އަންހެނުން ބާރުވެރިކުރުވުމާއި، ކުޑަކުދިންގެ ވެލްފެއާއާ ގުޅުން ހުރި ކަންކަން ހިމެނެއެވެ.\nމާޗު 2019 ގައި އިންޑިއާގެ ކުރީގެ އެކްސްޓާނަލް އެފެއާޒް މިނިސްޓަރު ސުޝްމާ ސުވަރާޖް ދިވެހިރާއްޖެއަށް ކުރެއްވެވި ދަތުރުފުޅުގެ ތެރޭގައި ހަމަ މިފަދަ އެމްއޯޔޫއެއްގައި ސޮއި ކުރެވުނެވެ. އެ އެމްއޯޔޫ މެދުވެރިކޮށް ފޯރުކޮށްދެވުނު 85 މިލިއަން ރުފިޔާގެ ހިލޭ އެހީގެ ދަށުން 12 ހައި އިމްޕެކްޓް މަޝްރޫއުގެ މަސައްކަތް އެކި ރަށްތަކުގެ ރަށު ކައުންސިލްތަކުން މިހާރުވެސް ހިންގަމުން ދާ ކަމަށް ފޮރިން މިނިސްޓްރީން ބުނެއެވެ.\nއަދި ހަމަ އެ ދަތުރުފުޅުގެ ތެރޭގައި އިންޑިއާއިން ފޯރުކޮށްދީފައިވާ 106 މިލިއަން ރުފިޔާގެ ކޭޝް ގްރާންޓްގެ ދަށުން ކުރިއަށް ގެންދެވޭ 18 މަޝްރޫއުގެ މަސައްކަތް ދަނީ ކުރެވެމުންނެވެ. އެގޮތުން މުޅިއަކު 30 ގްރާންޓް މަޝްރޫއުގެ ތެރެއިން 12 މަޝްރޫއު ނިމި، އިފްތިތާހު ކުރެވިފައި ވާއިރު، ބާކީ ހުރިހާ މަޝްރޫއުއެއްގެ މަސައްކަތް މި އަހަރުގެ ނިޔަލަށް ނިންމާލެވޭނެކަމަށް ފޮރިން މިނިސްޓްރީން ލަފާކުރެއެވެ.\nއިންޑިއާގެ ގްރާންޓް އެހީގެ ދަށުން ހިންގޭ ހައި އިމްޕެކްޓް މަޝްރޫއުތަކަކީ މިނިސްޓްރީ އޮފް ފޮރިން އެފެއާޒް މެދުވެރިކޮށް ދިވެހި ސަރުކާރުން އިޖުތިމާއީ ބައެއް ދާއިރާތަކުން ހޮވާފައިވާ މަޝްރޫއުތަކެކެވެ. މި ގްރާންޓް އެހީގެ ދަށުން ފެށިފައިވާ މަޝްރޫއުތަކުގެ ތެރޭގައި މަސް ޕްރޮސެސިން ޕްލާންޓް ގާއިމުކުރުމާއި އީކޯ ޓޫރިޒަމް ޒޯން ގާއިމު ކުރުމާއި ޑްރަގް ޑީޓޮކްސް ސެންޓަރު ގާއިމު ކުރުމާއި ފެން ބަންދުކުރާ ޕްލާންޓް ގާއިމު ކުރުމާއި ސޮއިލް ޓެސްޓިން ލެބް ގާއިމު ކުރުން ފަދަ ކަންކަން ހިމެނެއެވެ.\nމީގެ އިތުރުން ގްރާންޓް އެހީގެ ދަށުން ކުޅިވަރާއި ގުޅޭ އިންފްރާސްޓްރަކްޗާ ތަރައްގީ ކުރުމާއި، ގޮނޑުދޮށް ހިމާޔަތް ކުރުމާއި ސިޓީ ކައުންސިލްތަކަށް ބޭނުންވާ އުޅަނދުފަހަރާއި މެޝީނަރީ ހޯދުމާއި މުއައްސަސާތަކުގެ އިންފްރާސްޓްރަކްޗާ ތަރައްގީ ކުރުމާއި ސްކޫލްތަކުގެ ކްލާސްރޫމްތައް ބިނާކުރުމާއި، ކޮމިއުނިޓީ ސެންޓަރުތައް ގާއިމު ކުރުމާއި ކުޑަކުދިންގެ ޕާކު ހިމެނޭހެން ޕާކްތައް ގާއިމު ކުރުން ފަދަ މުހިންމު އެތައް ދާއިރާއެއްގެ މަސައްކަތް ކުރެވޭ ކަމަށް ފޮރިން މިނިސްޓްރީން ބުނެއެވެ.\nވިއްސާރަވެ، އިންޑިއާއާއި ބަންގްލަދޭޝްއިން ގިނަ މަރުތަކެއް\nސޯނިއާ ގާނދީއަށް ކޮވިޑް ޖެހި، އެނދުމަތިކޮށްފި\nއޭޝިއާގެ އެތައް ގައުމެއްގައި އިންޑިއާއާ ދެކޮޅަށް މުޒާހަރާ


Tax ge sungadhi fas kurumun aamdhanee 97.6% ithuruvehje\nޓެކުހުގެ ސުންގަޑި ފަސް ކުރުމުން އާމްދަނީއަށް އިތުރުވުމެއް\nމޯލްޑިވްސް އިންލެންޑް ރެވެނިއު އޮތޯރިޓީގެ އޮފީސް\nކޮވިޑް-19 އާ ގުޅިގެން މި އަހަރުގެ ދެވަނަ ކުއާޓަރުގައި ޓެކުހުގެ ސުންގަޑިތައް މިދިޔަ މަހަށް ފަސްކޮށް ދިނުމާއެކު، މިދިޔަ މަހު ދައުލަތަށް ލިބުނު އާމްދަނީ 97.6 ޕަސެންޓް އިތުރު ވެއްޖެ އެވެ.\nދައުލަތުގެ ޓެކްސް އިދާރާ، މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އަށް މިދިޔަ މަހު ލިބުނު އާމްދަނީ 97.6 ޕަސެންޓް އިތުރުވެފަ އެވެ. މީރާ އިން ބުނި ގޮތުގައި މި އަހަރު އޮގަސްޓް މަހު 1.71 ބިލިއަން ރުފިޔާ ވަނީ ބަލައިގެންފަ އެވެ. މިދިޔަ އަހަރު ލިބުނީ 862 މިލިއަން ރުފިޔާ އެވެ.\nމި ބަދަލު އައިސްފައިވަނީ މީރާ އިން ބުނި ގޮތުގައި މި އަހަރުގެ ދެވަނަ ކުއާޓަރުގެ ބޭންކް ޕްރޮފިޓް ޓެކުހާއި މި އަހަރުގެ ދެވަނަ ކުއާޓަރުގެ ޖީއެސްޓީ މިދިޔަ އަހަރުގެ ބީޕީޓީ ފައިނަލް ޕޭމަންޓް އަދި މި އަހަރުގެ އިންކަމް ޓެކްސް ފުރަތަމަ އިންޓަރިމް ޕޭމަންޓް މިދިޔަ މަހަށް ވަނީ ފަސްކޮށް ދިނުމުންނެވެ.\nމީރާ އިން ބުނީ މި ސުންގަޑިތަކަކީ މިދިޔަ އަހަރު ކުރީ މަސްތަކުގައި އައިސްފައިވާ ސުންގަޑިތަކަށް ވުމުން، މިދިޔަ އަހަރުގެ އޮގަސްޓު މަހު މި ސުންގަޑިތަކުގެ ފައިސާ ބަލައިގަނެފައިނުވުމުން، މިދިޔަ އަހަރުގެ އޮގަސްޓް މަހާއި އަޅައިބަލައި މި އަހަރުގެ އޮގަސްޓް މަހުގެ އާމްދަނީ އިތުރުވެފައިވަނީ އެވެ.\n"މީގެ އިތުރުން، ލީސް ޕީރިއަޑް 99 އަހަރަށް އިތުރުކުރުމަށްޓަކައި ދައްކަންޖެހޭ ލީސް ޕީރިއަޑް އެކްސްޓެންޝަން ފީ ވެސް މި މުއްދަތުގެ ތެރޭގައި ލިބިފައިވުމަކީ ވެސް މިދިޔަ އަހަރާއި އަޅައިބަލާއިރު މި އަހަރުގެ އޮގަސްޓު މަހުގެ އާމްދަނީ އިތުރުވެފައިވާ ސަބަބެއް،" މީރާއިން ބުނެފައިވެ އެވެ.\nތަފާސް ހިސާބު ދައްކާ ގޮތުން މިދިޔަ މަހުގައި މީރާ އަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ފަރުދުންގެ އާމްދަނީން ނަގާ ޓެކުހެވެ. އެއީ 46.0 ޕަސެންޓް ނުވަތަ 783.76 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީޕީޓީ އިންނެވެ. އެއީ 27.8 ޕަސެންތް ނުވަތަ 474.57 މިލިއަން ރުފިޔާ އެވެ.\nމީގެ އިތުރުން، ޖީއެސްޓީގެ ގޮތުގައި 293.91 މިލިއަން ރުފިޔާ (17.2 ޕަސެންޓް) ލީސް ޕީރިއަޑް އެކްސްޓެންޝަން ފީގެ ގޮތުގައި 76.93 މިލިއަން ރުފިޔާ (4.5 ޕަސެންޓް) ހިއްސާ ކުރެ އެވެ. އަދި ރެސިޑެންޝަލް ޕާމިޓްގެ ގޮތުގައި 21.49 މިލިއަން ރުފިޔާ (1.3 ޕަސެންޓް) ހިމެނެ އެވެ. އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 54.96 މިލިއަން ރުފިޔާ (3.2 ޕަސެންޓް) ހިމެނެ އެވެ.\nމިދިޔަ މަހު ބަލައިގަނެފައިވާ އާމްދަނީގެ ތެރޭގައި 21.67 މިލިއަން އެމެރިކާ ޑޮލަރު ހިމެނޭ ކަމަށްވެސް ތަފާސް ހިސާބުތަކުން ދައްކަ އެވެ.\nޓެކުހުގެ ސުންގަޑި އަށް އައި ބަދަލާއެކު އާމްދަނީ އިތުރުވި ނަމަވެސް ކޮވިޑް-19 އާ ގުޅިގެން އިގްތިސޯދު ހީނަރުވެފައިވާތީ، ދައުލަތަށް ލިބޭ އާމްދަނީ އިތުރުވެއެއް ނުވެ އެވެ.\nޓެކްސް ދެއްކުމުގައި ލުއިތަކެއް ދީފި


Addu gai ithikhaab beyvvun madu jassaalumuge amurakaha High Court gai edhijje | Mihaaru\nހައި ކޯޓް: އައްޑޫގައި މަޖިލިސް އިންތިޚާބު ބޭއްވުމާ ބެހޭ ކަންކަން ހުއްޓުވުމުގެ އަމުރަކަށް ވަނީ އެދިފައި --ފޮޓޯ/މިހާރު\nއައްޑޫގައި މަޖިލިސް އިންތިޚާބު ބޭއްވުން މަޑުޖައްސާލުމުގެ ވަގުތީ އަމުރަކަށް ހައި ކޯޓުގައި އެދެފި\n10 ޖެނުއަރީ 2019 - 14:21 11 comments\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި އައްޑޫ ސިޓީގެ ދާއިރާތައް އިތުރުކުރަން ހައި ކޯޓަށް ހުށަހަޅާފައިވާ މައްސަލަ ނިމެންދެން އައްޑޫ ސިޓީގައި މަޖިލިސް އިންތިޚާބު ބޭއްވުމާ ބެހޭ ކަންކަން ހުއްޓާލުމުގެ ވަގުތީ އަމުރަކަށް ހައި ކޯޓުގައި އެދިއްޖެ އެވެ.\nއަންނަ އޭޕްރީލް މަހު ބާއްވާ މަޖިލިސް އިންތިޚާބުގައި އައްޑޫ ސިޓީގެ ދާއިރާތައް އިލެކްޝަންސް ކޮމިޝަނުން ކަނޑައެޅި ގޮތާ މެދު ހިތްހަމަނުޖެހިގެން އެ މައްސަލަ ހައި ކޯޓަށް ހުށަހެޅީ، މަރަދޫ ފޭދޫ ބައެއްގެ އެދުމުގެ މަތިން، އެޓާނީ ޖެނެރަލްގެ އޮފީހުގެ ކުރީގެ ވަކީލެއް ކަމަށްވާ މަރިޔަމް ޝުނާނާ އާއި މީދޫ ރައްޔިތުންގެ ފަރާތުން ކުރީގެ އެޓާނީ ޖެނެރަލް ހުސްނުއްސުއޫދެވެ. އެ މައްސަލާގައި އެދިފައިވަނީ މަރަދޫފޭދޫ ދާއިރާ އާއި މީދޫ ދާއިރާ އެއްކޮށްލުމަށް ކޮމިޝަނުން ނިންމި ނިންމުން ބާތިލްކޮށް، މަރަދޫ ފޭދޫ ދާއިރާ އާއި މީދޫ ދާއިރާ ވަކިކޮށް ދިނުމަށެވެ. އެކަމަކު އެ މައްސަލައިގެ އަޑުއެހުންތައް އަދި ނުފަށަ އެވެ.\nއެ މައްސަލާގައި ޝުނާނާގެ ފަރާތުން ހައި ކޯޓުގައި ވަގުތީ އަމުރަކަށް އެދުނީ ދާއިރާ ވަކި ކުރުމާ މެދު ހައި ކޯޓުން ގޮތެއް ނިމެންދެން، އައްޑޫގައި މަޖިލިސް އިންތިޚާބު ބޭއްވުމާ ބެހޭ ހުރިހާ ކަންކަމެއް ހުއްޓާލުމަށް އިލެކްޝަންސް ކޮމިޝަނާއި ކަމާބެހޭ ފަރާތްތަކަށް އަމުރުކޮށް ދިނުމަށެވެ.\nސަބަބެއްގެ ގޮތުގައި އެ ހުށަހެޅުމުގައި ވަނީ އެ މައްސަލަ ކޯޓުން ނުނިމެނީސް، އައްޑޫ ސިޓީގައި މަޖިލިސް އިންތިޚާބު ބޭއްވުމުގެ ކަންކަން ކުރިއަށް ގެންދާ ނަމަ، އިއާދަ ނުކުރެވޭނެ ވަރުގެ ގެއްލުންތަކެއް ލިބުމުގެ ފުރުސަތު އޮތުމުންނެވެ. އަދި މައްސަލަ ނިމޭއިރު، މަރަދޫފޭދޫ ދާއިރާ އާއި މީދޫ ދާއިރާ ވަކިކުރަން ހައި ކޯޓުން ނިންމާ ހާލަތެއްގައި އެކަން ތަންފީޒު ނުކުރެވޭ ހާލަތަކަށް ދިއުމުގެ ފުރުސަތު އެބައޮތް ކަމަށް ވެސް އެ ހުށަހެޅުމުގައިވެ އެވެ.\nމަޖިލިސްގެ އިންތިޚާބުގައި ދާއިރާތައް ބެހިގެންވާ ގޮތް މިފަހަރު އިލެކްޝަންސް ކޮމިޝަނުން ކަނޑައެޅިއިރު، ދާއިރާތައް އިތުރުވީ ހަމައެކަނި މާލޭގަ އެވެ. މާލޭގައި ދެ ދާއިރާ އިތުރުވެ އެވެ.\nމަޖިލިސް އިންތިޚާބުގެ ގާނޫނު ބުނާގޮތުން ދާއިރާތައް އިލެކްޝަންސް ކޮމިޝަނުން ކަނޑައަޅާ ގޮތާ މެދު ހިތްހަމަނުޖެހޭ ނަމަ، އެ މައްސަލައެއް ހައި ކޯޓަށް ހުށަހެޅުމުގެ ހައްގު ލިބިގެންވާ ކަމަށެވެ.\nއިތުރު ލިޔުންތައް ރައްޔިތުންގެ މަޖިލިސް ހައި ކޯޓް އިލެކްޝަންސް ކޮމިޝަން ރައްޔިތުންގެ މަޖިލީހުގެ އިންތިޚާބު 2019 އައްޑޫ


މަތީން އުނގޫފާރު ދާއިރާއަށް އަމިއްލަ ގޮތުން ވާދަކުރައްވަނީ – Ungoofaaru\nބަނޑޭރިގަނޑު/ޙަބަރު/މަތީން އުނގޫފާރު ދާއިރާއަށް އަމިއްލަ ގޮތުން ވާދަކުރައްވަނީ\nޙަބަރުމަޖިލިސް އިންތިހާބު 2019\nމަތީން އުނގޫފާރު ދާއިރާއަށް އަމިއްލަ ގޮތުން ވާދަކުރައްވަނީ\nމުނާޒު މުޙައްމަދު 22 ފެބްރުއަރީ 2019\n0 131 މިނެޓެއް ނުވަނިސް ކިޔާލެވޭ\nޕީޕީއެމްގެ ކުރީގެ ސެކްރަޓަރީ ޖެނެރަލް އަދި ރައީސް ޔާމީން ސަރުކާރުގެ އެންވާރަމެންޓް މިނިސްޓްރީގެ ސްޓޭޓް މިނިސްޓަރ އަބްދުﷲ މަތީން އަމިއްލަ ގޮތުން އުނގޫފާރު ދާއިރާއަށް ވާދަކުރައްވަން ނިންމަވާ އިލެކްޝަނަށް ފޯމް ހުށައަޅުއްވައިފިއެވެ.\nއުނގޫފާރު.ކޮމް އަށް މަޢުލޫމާތު ދެއްވަމުން މަތީން ވިދާޅުވީ އުނގޫފާރު ދާއިރާއަށް ވާދަކުރެއްވުމަށް މި ދިޔަ ހަފުތާ އިލެކްޝަނަށް ފޯމް ހުށައަޅުއްވާ އަދި އިލެކްޝަނުން މަތީންގެ ކެނޑިޑެސީ ބަލައިގެންފައިވާ ކަމަށެވެ.\nމަަތީން އުނގޫފާރު ދާއިރާއަށް އަމިއްލަ ގޮތުން ވާދަކުރައްވަން ނިންމެވީ އެދާއިރާއަށް ވާދަކުރުމަށް ޕީޕީއެމް ޕީއެންސީ ކޯލިޝަންގެ ޓިކެޓު މަތީން އަށް ދިނުމަށް ފަހު ޕީޕީއެމް ފަހުން އެ ނިންމުން ބަދަލުކޮށް ޖުމްހުރީ ޕާޓީގެ ޓިކެޓުގައި ވާދަކުރައްވާ އިލްހާމް އަހުމަދަށް ތާއީދުކުރުމަށް ނިންމުމުންނެވެ. މިކަމާ ގިޅިގެން މަތީން ވަނީ ޕީޕީއެމްގެ ސެކްރަޓަރީ ޖެނެރަލްގެ މަޤާމުން އިސްތިއުފާ ދެއްވާފައެވެ.\nމަތީން މީޑިއާއަށް މަޢުލޫމާތު ދެއްވަމުން ވިދާޅުވީ އަމިއްލަ ގޮތުން ވާދަކުރައްވަން ނިންމެވީ އުނގޫފާރު ދާއރާގެ ގިނަ ރައްޔިތުން ތަކެއް އެ ގޮތް ބޭނުންވާތީ ކަމަށާއި ރައްޔިތުންނަށް ކޮއްދޭ ކަމެއްގެ ގޮތުގައި ކަމަށެވެ.\nކެނޑިޑެސީ ފޯމް ހުށައެޅުމަށް އިލެކްޝަނުން ދީފައިވާ މުއްދަތު އިއްޔެގެ ނިޔަލަށް ހަމަވެފައި ވާއިރު އުނގޫފާރު ދާއިރާއަށް4ކެނޑިޑޭޓަކު ވާދަކުރެއެވެ. އެއީ މަތީންގެ އިތުރުން އަމިއްލަ ގޮތުން ވާދަކުރައްވާ ރ.އުނގޫފާރު، ހިމިތީގެ، އަބްދުﷲ ރަޝީދާއި، އެމްޑީޕީގެ ކެނޑިޑޭޓު މުޙައްމަދު ވަހީދު(ވައްޑެ) އަދި ޖުމްހުރީ ޕާޓީގެ ކެނޑިޑޭޓު މިހާރުގެ ދަނގެތި ދާއިރާގެ މެންބަރު އިލްހާމް އަހުމަދެވެ.\nވަހީދު އަދި ކެމްޕެއިން ޓީމުން އުނގޫފާރު ސްކޫލްގެ މެނޭޖްމަންޓް އަދި ޕީޓީއޭ އާއި ބައްދަލުކޮށްފި\nއަލިފުށި ދާއިރާއަށް އަމިއްލަ ގޮތުން ވާދަކުރުމަށް ކުރިން ނިންމާފައިވާ މުޙައްމަދު އާސިލް ބިގޭ އަށް ތާއީދުކުރަން ނިންމައިފި\n“ޒިލާން އަލިގަދަ ތަރި” މުބާރާތުގެ އޮޑިޝަން މިއަދު މެންދުރުފަހު ފަށަނީ\n“ޒިލާން އަލިގަދަ ތަރި” ޤްރުއާން މުބާރާތުގައި 31 ބައިވެރިން


HPA Ge Mingandaa Hilaafu Harakaathakah Jaaga Nudheynan: Home Ministry - Vaguthu\nއެޗްޕީއޭގެ މިންގަނޑާ ހިލާފު ހަރަކާތަކަށް ޖާގަ ނުދޭނަން: ހޯމް މިނިސްޓްރީ\nއިދިކޮޅު ކޯލިޝަންގެ މުޒާހަރާގެ ބައެއް ބައިވެރިން ފުލުހުންގެ ޖިޕަށް އަރުވައިގެން ގެންދަނީ\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ މިންގަނޑުތަކާ ހިލާފަށް އެއްވެސް ހަރަކާތެއް ހިންގުމަށް ސަރުކާރުން ޖާގަ ނުދޭނެ ކަމަށް ހޯމް މިނިސްޓްރީން ހާމަކޮށްފިއެވެ.\nއިދިކޮޅު ފަރާތްތަކުން މާލޭގައި ބޮޑު މުޒާހަރާއެއް ބާއްވަން ތައްޔާރުވަމުން ދަނިކޮށް ހޯމް މިނިސްޓްރީން ނެރުނު ބަޔާނެއްގައި ވަނީ ގާނޫނުއަސާސީގެ 27 ވަނަ މާއްދާ އިން ކަށަވަރުކޮށްދޭ މިނިވަންކަމާ އެކު ހިޔާލު ފާޅުކުރުމުގެ ހައްގާއި 32 ވަނަ މާއްދާ އިން ކަށަވަރުކޮށްދޭ އެއްވެ އުޅުމުގެ މިނިވަންކަމުގެ ހައްގަކީ ދިވެހި ރައްޔިތުންނަށް ފުރިހަމަ އަށް ލިބިގެންވާ އަދި ސަރުކާރުން ކަށަވަރުކޮށްދޭ ހައްގުތަކެއް ކަމަށެވެ. އަދި ގާނޫނުއަސާސީގައި ބަޔާން ކުރެވިފައިވާ މިނިވަންކަމަކީ އެއާއެކު ޒިންމާތަކާއި މަސްއޫލިއްޔަތުތައް އަދި ހުދޫދުތަކެއް ވެސް ކަނޑައެޅިގެންވާ ކަންކަން ކަމަށް ބަޔާނުގައިވެއެވެ.\nގާނޫނުއަސާސީގެ 62 ވަނަ މާއްދާގެ (ށ) ގައި މުޖުތަމައުގެ ދުޅަހެޔޮ ކަމަށް މަސައްކަތް ކުރުމަކީ ކޮންމެ ރައްޔިތެއްގެ މަސްއޫލިއްޔަތެއް ކަމަށް ވެސް ހޯމް މިނިސްޓްރީގެ ބަޔާނުގައި ފާހަގަކޮށްފައިވެއެވެ.\nދުނިޔެ އަށް ކުރިމަތިވެފައިވާ ކޮވިޑް-19 ގެ ވަބާގެ އަސަރު ރާއްޖެއަށްކޮށް ރައްޔިތުންގެ ތެރެއިން 60 މީހުން އެ ބަލީގައި ނިޔާވެ ގޮސް އެތައް ބަޔަކު ބައްޔަށް ފައްސިވެ ގިނަ އަދަދެއްގެ މީހުން އެނދުމަތިކޮށްގެން ފަރުވާ ކުރުމަށް މަޖުބޫރުވެ އެކަމަށްޓަކައި ހާއްސަ ކުރެވިގެން ގާއިމުކޮށްފައިވާ ސިއްހީ ހިދުމަތްދޭ ތަންތަނުގެ ޖާގަ ފުރި ރެއާއި ދުވާލު ރައްޔިތުންގެ ހިދުމަތުގައި މަސައްކަތް ކުރާ ސިއްހީ ހިދުމަތްތެރިންނާއި ފްރަންޓްލައިންގައި މަސައްކަތް ކުރާ ފަރާތްތަކާ ނުބައްދަލު މިންވަރަށް ބަލި ފެތުރެމުންދާ ދަނޑިވަޅެއްގައި ސިއްހީ މާހިރުންގެ އިރުޝާދުގެ ދަށުން އެޗްޕިއޭ އިން ކަނޑައަޅާފައިވާ މިންގަނޑުތަކާ ހިލާފު އެއްވެސް ހަރަކާތެއް ހިންގަން ސަރުކާރުން ޖާގަ ނުދޭނެ ކަމަށެވެ.\nހޯމް މިނިސްޓްރީގެ ބަޔާނުގައި ވަނީ ސިއްހީ ކުއްލި ނުރައްކަލުގެ މި ހާލަތުގައި ރައްޔިތުންގެ ސަލާމަތާއި ރައްކާތެރިކަމަށް ރިއާޔަތް ކުރުމެއް ނެތި ހަމަނުޖެހުމާއި ހަލަބޮލިކަން އުފެއްދުމަށްޓަކައި އެޗްޕީއޭ އިން ކަނޑައަޅާފައިވާ މިންގަނޑުތަކާ ހިލާފަށް އެއްވުންތަކާ ހިނގާލުންތައް ނުރޭވުމަށް އެދިފައެވެ. އަދި އެޗްޕީއޭގެ އެންގުންތަކާ ހިލާފަށް ބާއްވާ އެއްވުންތަކުގައި ބައިވެރި ނުވުމަށް ހޯމް މިނިސްޓްރީން ގޮވާލާފައިވެއެވެ.\nސިޔާސީ ޕާޓީތަކަށް ވެސް އާންމުންގެ ސިއްހަތު ސަލާމަތް ކުރުމަށްޓަކައި ޒިންމާދާރުވުމަށް ވެސް މިނިސްޓްރީން އެދިފައިވެއެވެ.\nފެބުރުއަރީ 26, 2021 14:55\nޢެހެންތަ ސޭކު އިމުރަނު. އެހެންވެތަ ހޮމްމިނިސްޓުރީގެ މުވައްޒަފުން ޕާޓީކުރީ\nފެބުރުއަރީ 26, 2021 16:22\nއިމްރާން ބުރާންތިވެފަތޯ ކަލޭގެ މުވައްޒަފުން ކަލޭކިޔަމަންކޮށްބަލަ ފުރަތަމަ މަގާމުގެ ދަހިވެތިކަމުގައި ދީނެއް އުއްމަތެއް މިއްލަތެއް ވެސް މިޖާހިލަން މިހާރު ނެތްދޯ\nފެބުރުއަރީ 26, 2021 19:15\nހޯމް މިނިސްޓްރީގެ މުވައްޒަފުން ބޭއްވި ޕާޓީއޯ....\nފެބުރުއަރީ 26, 2021 20:34\nމި ތިބީ ޖާގަ ދޭނަންތޯ ނުވަތަ ނުދޭނަން ތޯ އަހާބަލާކަށް\nފެބުރުއަރީ 26, 2021 20:35\nމި ތިބީ ޖާގަ ދޭނަންތޯ ނުވަތަ ނުދޭނަންނތޯ ބަލާ އަހާކަށް ނޫން މި ތިބީ އެކަން ކުރަން\nފެބުރުއަރީ 26, 2021 20:36\nކަލޭތީ ބަޔަކު ބަލައިގަންނަށް މީ ހެއްވެސް ނޫން..ކަލޭ ތިތާ ބައިންދާފަ ތިބި މީ ހުންނަށްވެސް ހަމަ ޔަގީނުންވެސް އެގޭނެ، ކަލޭޔަކީ ކާކުކަން، ކި ހިނެތް ކަންތައް ކުރި މީ ހެއްކަން..ދެން އެމީ ހުންނަށްވެސް ތި ޅައެތި އެޅުނީމަ ތިތާ ކަލޭ ބައިންދަނީ..އަދި އެމީ ހުންނަށްވެސް އެގޭ ކަލެޔަކަށް ހިރިލާންވެސް ދެން ނުކެރޭނެކަން..އަދި ކަލެޔަކަށްވެސް ކުރީގަ އުޅުނުގޮތަށް އައްޗިކޮށް ދެން ނޫޅެވޭނެ...ކޮއްކޯ އަދިވެސް ތިވައްތަރަށް އުޅޭ މީ ހުންނާވެސް ގާނޫނު އަޜާ ހަމަކުރާނެ..މީދެން ކާކު؟..ލަދުވެސް ގަނޭ ދެރަވެސްވޭ ޝޭހ ހެކޭ ކިޔާތީވެވެސް..\nފެބުރުއަރީ 26, 2021 20:41\nފެބުރުއަރީ 26, 2021 22:09\nއިމްރާނު ﷲ ގެ އިރާދަފުޅެއް ކަލެއަކަށް ނޭގޭނެ.ބޮޑާ ނުވޭ.ހަމަ ކުން ފަޔަކޫން އާ އެކު ތި ވެރިކަން އެންމެ ހިނދަކުން ނިމިދާނެ.ގަދަ ބަސް ނުބުނޭ.


Mihaaruge fulus ofeehun vanee commission ah mauloomaathu nudhee hifahattaafa: Nasheed\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު-- ފޮޓޯ: މަޖިލިސް\n4 ސެޕްޓެމްބަރ 20192ކޮމެންޓް\nމިހާރުގެ ފުލުސް އޮފީހުން ވަނީ ކޮމިޝަނަށް މައުލޫމާތު ނުދީ ހިފަހައްޓާފައި: ނަޝީދު\nރިލްވާންގެ މައްސަލާގައި މިހާރު ފުލުސް އޮފީހުން ރިޔާސީ ކޮމިޝަނަށް މައުލޫމާތު ނުދީ ހިފަހައްޓާފައިވާ ކަމަށާއި އެކަން އެނގެނީ ސިޔާސީ ޕާޓީތަކުގެ ލީޑަރުންނާ ހިއްސާ ކުރުމަށް ފަހު، އަތުލި ކޮމިޝަނުގެ ތަހުގީގީ ރިޕޯޓުގައި އެހެން ބުނެފައި ވާތީ ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އަނެއްކާވެސް ވިދާޅުވެއްޖެ އެވެ.\nއިއްޔެ ވެސް ނަޝީދު ވަނީ އެހެން ވިދާޅުވެފަ އެވެ. އެކަމަކު އެއާ ގުޅިގެން ބައެއް ފަރާތްތަކުގެ ފާޑުކިޔުން އަމާޒުވިއިރު، ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެމްބަރު ގާސިމް އިބްރާހިމް ވެސް މިއަދު ވަނީ ކޮމިޝަނަށް ހުރިހާ މައުލޫމާތެއް ލިބުނީ ފުލުހުންގެ ތަހުގީގުން ކަމަށް ވިދާޅުވެ ވަރަށް ބޮޑަށް ފުލުހުންގެ މުއައްސަސާ ދިފާއު ކުރައްވާފަ އެވެ.\n"ރައީސް އުފެއްދެވި ކޮމިޝަނުން މަސައްކަތެއް ކޮށްފައި ނެތެކޭ ނުބުނަން. ނަމަވެސް ޖުމްލަ ގޮތެއްގައި ފުލުހުންގެ ފަރާތުން އެއްބާރުލުން ދީގެން ހުރިހާ ކަމެއް ކުރެވިފައި ވަނީ،" ގާސިމް ވިދާޅުވި އެވެ.\n"އޭރުގައި ކަމެއް ގޯސްފައި ނެތެކޭ އަޅުގަނޑު ނުދަންނަވަން. އެކަމަކު، އެއީ މިއަދުގެ ފުލުހުންގެ ބޮލުގައި އަޅުވަން ޖެހޭ މައްސަލައެއް ކަމުގައި ނުދެކެން،" ގާސިމް ވިދާޅުވި އެވެ.\nއެކަމަކު ކޮމިޝަނުގެ ރިޕޯޓަށް ރިއާޔަތް ކުރައްވާ ނަޝީދު އިއްޔެ ވިދާޅުވީ މިހާރު އޮތް ފުލުސް އޮފީހާއި ކޯޓުތަކުން މި މައްސަލާގައި ކުރިއެރުމެއް ލިބޭނެ ކަމަށް ގަބޫލު ނުކުރައްވާ ކަމަށެވެ.\n"މިހާރުގެ ފުލުސް އޮފީހުން، މިހާރު، މިއަދުގެ ފުލުސް އޮފީހުގެ އިންޓެލިޖެންސް ޑިޕާޓްމަންޓުގައި، 50 ވަނަ ނުކުތާއަށް ބައްލަވާ، ކޮމިޝަނުގެ ފަރާތުން މައުލޫމާތަށް އެދުނީމާ މައުލޫމާދު ނުދޭ ކަމަށް. އަދި މި ރިޕޯޓުގައި އެބަ ބުނޭ އިންޓެލިޖެންސް ބޭފުޅުންނާއި ފުލުސްގެ އިސް އޮފިޝަލުން އެކަމަށް ޒިންމާވެވަޑައިގަންނަވަން ޖެހޭނެ ކަމަށް. އެހެންވީމާ ކޮމިޝަނުގެ ރައީސް ދެކިވަޑާއިގަންނަވަނީއޭ ދެން އިތުރަށް [ރިޕޯޓު] ބާއްވައިގެން ފުލުހުން މިކަމަށް ކޮށްދޭނެ ތަހުގީގެއް ނެތޭ. އަދި މި ރިޕޯޓުގައި އެބަ ބުނޭ ފުލުސް އޮފީހުގައި ތާއަބަދަށް ފެށުނީއްސުރެ މި މައުލޫމާތު އޮތޭ. ލިބިފައޭ އޮތީ. ކުރީގެ ހޯމް މިނިސްޓަރު ވެސް ވަރަށް ސާފުކޮށް ވިދާޅުވި މި ހުރިހާ މައުލޫމާތެއް ހުއްޓޭ. އެހެން ނަމަވެސް އެބޭފުޅުން އެ މައްޗަށް އަމަލު ނުކުރެއްވީއޭ،" ނަޝީދު އިއްޔެ ވިދާޅުވި އެވެ.\nމިއަދު ނަޝީދު މަޖިލީހުގައި ވިދާޅުވީ ހުލާސާ ރިޕޯޓުގެ 50 ވަނަ ނުކުތާ ކަމަށް ދެންނެވުނީ އޮޅުމަކުން ކަމަށާއި، ރަނގަޅު ގޮތަކީ ސިޔާސީ ޕާޓީތަކުގެ ލީޑަރުންނާއި ހިއްސާކުރި ރިޕޯޓުގެ 19 ވަނަ ނުކުތާ ކަމަށެވެ.\n"އެއާއެކު އަޅުގަނޑު ފާހަގަކުރިން މި ރިޕޯޓުގައި މިހާރުގެ ފުލުސް އޮފީހުން ކޮމިޝަނަށް މައުލޫމާތު ނުދޭ ކަމަށް ފާހަގަކޮށްފައި އެބަ އޮތޭ. އަޅުގަނޑު އިއްޔެގަ ދެންނެވީ އެއީ ހުލާސާ ރިޕޯޓުގެ 50 ވަނަ ނުކުތާއޭ. ރަނގަޅު ގޮތަކީ ހަމައެކަނި ސިޔާސީ ޕާޓީތަކުގެ ލީޑަރުންނަށް ދީފައިވާ ރިޕޯޓުގެ 19 ވަނަ ނުކުތާ،" އެމަނިކުފާނު ފާހަގަކުރެއްވި އެވެ.\n"އެހެންވީމަ އޭގައިވާ އެއްޗެއް އަޅުގަނޑު ދަންނަވާލާނަން. ހަމަ ގައިމު ވެސް އޭތި މިއޮތީ ލީކު ނުވެ،" އެ ނުކުތާއަކީ ހަމައެކަނި ސިޔާސީ ޕާޓީތަކުގެ ލީޑަރުންނާ ހިއްސާކުރެއްވުމަށް ފަހު، ފަހުން އަތުލި ރިޕޯޓުގެ ބަޔެއްކަން ފާހަގަކުރައްވަމުން ނަޝީދު ވިދާޅުވި އެވެ.\n"މި މައްސަލާގައި އިސްމާއިލް ހިއްލަތު ރަޝީދަށް ހަމަލާދިން ކަމަށް ޝައްކު ކުރެވުނު މީހުންގެ ތެރޭގައި މަތީގައި ހިމަނާފައިވާ ލިސްޓުގައި ޖަމާއަތުގައި ހިމެނޭ، ބޭފުޅެއްގެ ނަމެއް، އަނެއްކާވެސް ބޭފުޅެއްގެ ނަމެއް، އަނެއްކާވެސް އެހެން ބޭފުޅެއްގެ ނަމެއް، މި ހުރިހާ ބޭފުޅުންގެ ނަން ހިމެނޭކަން މޯލްޑިވްސް ޕޮލިސް ސާވިސްގެ އެލްސީ 2012/08493 މައްސަލައިގެ ކޭސް ޑައިރީއިން އިނގެއޭ.، ކޮމިޝަނަށް. މި ކޮމިޝަނަށް ލިބިފައި ވަނީ މި މައްސަލައިގެ ކޭސް ޑަޔަރީގެ ބަޔެކޭ. އަނެއް ބައި ލިބިފަކައެއް ނުވެއޭ،" އެ ނުކުތާގައި އޮތް އެއްޗެއް ނަޝީދު ހާމަކުރެއްވި އެވެ.\nނަޝީދު ވިދާޅުވީ ކޮމިޝަނުން އެމަނިކުފާނަށް ދެއްވި ރިޕޯޓު ސިޔާސީ ޕާޓީތަކުގެ ލީޑަރުންނާ ހިއްސާ ކުރެއްވުމުން، އޭގެ ސިއްރު އެބޭފުޅުން ހިފަހައްޓަފާނެ ކަމާ މެދު ބަހުސް ކުރަމުންދާ ކަމަށެވެ.\nނަޝީދު ވިދާޅުވީ އެބޭފުޅުން ސިއްރު ހިފަހައްޓާނެ ކަމަށް ގަބޫލުކުރައްވާ ކަމަށާއި، އެފަދަ ސިއްރު ހިފަހައްޓަން ޖެހޭ އެއްޗެއް ހާމަކޮށްގެން އެމަނިކުފާނު ނުހުންނަވާނެ ކަމަށެވެ.\nކޮމިޝަނުގެ ތަހުގީގީ ރިޕޯޓުގައި ބައެއް ފަރާތްތަކުގެ ނަން އާއްމުކޮށްފަ ވެއެވެ. ކޮމިޝަނުން އެދުވަހު ވަނީ އެ ފަރާތްތަކުގެ ޕާސްޕޯޓު ހިފެހެއްޓުމަށް އެދިފަ އެވެ. އިއްޔެ ހާމަވި ގޮތުގައި 14 މީހަކަށް ރާއްޖެއިން ނުފުރޭނެހެން ވަނީ ޕާސްޕޯޓް ހިފަހައްޓާފަ އެވެ.\nއިއްޔެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވީ މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަހުގީގު ކުރާ ކޮމިޝަނުން ނެރުނު ރިޕޯޓުގައިވާ ކަންތައްތަކާ ގުޅިގެން އަޅަން ޖެހޭ ގާނޫނީ ފިޔަވަޅުތައް އަޅަމުން ދާނެ ކަމަށެވެ.\nއަދި ހޯމް މިނިސްޓަރު އިމްރާން އަބްދުﷲ އާއި ޕޮލިސް ކޮމިޝަނަރު މުހައްމަދު ހަމީދު މިއަދު ވަނީ ރިލްވާންގެ އާއިލާއާ ބައްދަލުކުރައްވާ އެކަމުގައި ޝާމިލުވާ އެންމެން ހިފާ ހައްޔަރު ކުރާނެ ކަމުގެ ޔަގީންކަން ދެއްވާފަ އެވެ. އޭގެ އިތުރުން ވެސް ފުލުހުން ބުނީ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީއާ ބައްދަލުކުރެއްވުމަށް ކޮމިޝަނަރު ރަސްމީކޮށް އެދިވަޑައިގެންފައިވާ ކަމަށެވެ.\nމަޖިލިސް މަރުތައް ބަލާ ކޮމިޝަން ރިލްވާން ރައީސް ނަޝީދު ގާސިމް އިބްރާހިމް\nއޭރުގައި ކަމެއް ގޯސްފައި ނެތެކޭ އަޅުގަނޑު ނުދަންނަވަން. އެކަމަކު، އެއީ މިއަދުގެ ފުލުހުންގެ ބޮލުގައި އަޅުވަން ޖެހޭ މައްސަލައެއް ކަމުގައި ނުދެކެން،" ގާސިމް ވިދާޅުވި އެވެ.\nމިއަދުގެ ޕޮލިސްތެރޭގަ ތިބީ ހަމަ އެމީހުން. ގާސިމުވެސް ސިޔާސީ ފައިދާ ނަގަން އޮޅުވާނެ ކަމެއް ނެތް\nސޫދު ފޮތް ޗާޕުކުރާ ބައެއް ހިންނަނީއުތަ


Dhuvaafaru dhaairaage tharaggee aa gulheygothun Youth minister aa badhdhal koffi | Fainu Online\nއިބްރާހިމް ފަހީމް 24 ފެބްރުއަރީ 2021, ބުދަ, 23:53\nދުވާފަރު ދާއިރާގެ ތަރައްޤީއާއި ގުޅޭގޮތުން ޔޫތު މިނިސްޓަރ އަޙުމަދު މަޙުލޫފާއި، ދުވާފަރު ދާއިރާގެ މަޖިލިސް މެންބަރު އިސްމާޢީލް އަޙުމަދު ބައްދަލު ކުރައްވައިފިއެވެ.\nމެންބަރު އިސްމާޢީލް އަޙުމަދު ވިދާޅުވީ، ދުވާފަރު ޒުވާނުންނާއި ގުޅުންހުރި މުހިއްމު ވަސީލަތްތަކެއް ޤާއިމް ކުރުމަށް އިސްކަންދޭންވީ މުހިއްމު ކަންތައްތަކާއި ގުޅޭގޮތުން މިބައްދަލުވުމުގައި މަޝްވަރާ ކުރެވުނު ކަމަށެވެ. އަދި އެކަންކަން ތަރުތީބު ކުރެވިގެން ދިޔަ ކަމުގައިވެސް ވިދާޅުވެފައިވެއެވެ.\nމެންބަރު އިސްމާޢީލް އަޙުމަދު އިތުރަށް ވިދާޅުވެފައިވަނީ، މި ބައްދަލުވުމަކީ، ޒުވާނުން ހިތް އެދޭ އަމާޒަށް ވާޞިލް ވެވޭނެކަން ކަށަވަރުވި، އުއްމީދީ ބައްދަލުވުމެއް ކަމަށެވެ.\nއިތުރު ލިޔުންތައް ޒުވާނުން ރ. ދުވާފަރު


އެއްވަނައިގައި އޮތް ނަޕޯލީ އަތުން ޔުވެންޓަސް މޮޅުވެ ޕޮއިންޓަކާއި ގާތަށް ! | Atoll News\nއެއްވަނައިގައި އޮތް ނަޕޯލީ އަތުން ޔުވެންޓަސް މޮޅުވެ ޕޮއިންޓަކާއި ގާތަށް !\nޝާއިޢު ކުރީ: ޢަބްދުލް ޙަންނާން ޑިސެމްބަރ 2, 2017, 11:26\nއިޓާލިއަން ސެރިއޭގައި ރޭ ލީގުގެ އެއްވަނައިގައި އޮތް ނަޕޯލީއާއި އެންމެ ފަހުގެ ޗެމްޕިއަން ޔުވެންޓަސް ބައްދަލުކުރި މެޗު 0-1 ގެ ނަތީޖާއިން ނަޕޯލީގެ މައްޗަށް ޔުވެންޓަސް އިން ކުރި ހޯދައިފިއެވެ.\nނަޕޯލީގެ އަމިއްލަ ދަނޑުގައި ރޭ ކުޅުނު މި މެޗުގައި ޔުވެންޓަސްގެ ފަރާތުން ރަނގަޅު ކުޅުމެއް ފެނިގެން ދިޔައިރު، އެޓީމުން މެޗުގެ ހަމައެކަނި ލަނޑު ޖަހަ ލީޑު ނަގާފައިވަނީ މެޗުގެ 12 ވަނަ މިނެޓުގައެވެ. މި ލަނޑު އެޓީމަށް ޖަހައިދިނީ ޑިބާލާގެ އެހީތެރިކަމައި އެކު ގޮންޒާލޯ ހިގެއިންއެވެ. މިއީ މި ސީޒަނުގައި ހީގުއައިން ކާމިޔާބުކުރި 9ވަނަ ލަނޑެވެ.\nއެއް ލަނޑުގެ ލީޑެއްގައި އޮވެ މެޗުގެ ފުރަތަމަ ހާފުގެ ކުޅުން ނިމިގެން ދިޔައިރު، މެޗުގެ ފަހުހާފަށް ނިކުމެ ނަޕޯލީން ކުޅުން ވަރުގަދަ ކޮށް ޔުވެންޓަސްގެ ގޯލަށް ނުރައްކާތެރި ގިނަ ހަމަކލާތަކެއް ވަނީ ފޮނުވާލާފައެވެ. އެހެން ނަމަވެސް ޔުވެންޓަސްގެ ތަޖުރިބާކާރު ގޯލްކީޕަރު ބުފޮން ވަނީ އެ ހަމަލާތައް ދިފާޢުކޮށްފައެވެ.\nރޭގެ މެޗުން މޮޅުވެ ޔުވެންޓަސް ވަނީ ނަޕޯލީއާ އެއް ޕޮއިންޓް ގާތަށް ޖެހިލާއިފައެވެ. އެއްވަނައިގައި އޮތް ނަޕޯލީއަށް ކުޅުނު 15 މެޗުން 38 ޕޮއިންޓް ލިބިފައިވާއިރު، ޔުވެންޓަސް ދެވަނައިގައި އޮތީ ކުޅުނު 15 މެޗުން 37 ޕޮއިންޓް ލިބިގެންނެވެ. އިންޓަ މިލާނަށް ތިންވަނަ ލިބެނީ މި ދެ ޓީމަށްވުރެ، އެއް މެޗުން މަދުން ކުޅެގެން 36 ޕޮއިންޓާއެކުއެވެ.\n-ޚިޔާލު ފާޅުކުރައްވާ!- "އެއްވަނައިގައި އޮތް ނަޕޯލީ އަތުން ޔުވެންޓަސް މޮޅުވެ ޕޮއިންޓަކާއި ގާތަށް !"


Thafaathu fikurakah thaaeedh kuri namaves alhugandumennaky dhivehin!\nރިޕޯޓު - ދިވެހިން\nތަފާތު ފިކުރަކަށް ތާއީދު ކުރި ނަމަވެސް އަޅުގަނޑުމެންނަކީ ދިވެހިން!\nސިޔާސީ ފޯރި މިވަނީ މުޅި ގައުމުގައި ހިއްޕާލާފައި\nސިޔާސީ ފިކުރު އެއްފަރާތުގައި ބޭއްވުމަށް ފަހު ޒަމާންވީ ދިވެހިންގެ އެކުވެރިކަމާއި އެއްބައިވަންތަކަން ދަމަހައްޓަން ޖެހޭ\nކ. މާލެ7ސެޕްޓެންބަރ 2018 | ހުކުރު 11:24 4,424\nކޮމިޝަނާ ޖެނެރަލް އޮފް ކަސްޓަމްސްގެ މުހައްމަދު ޖުނައިދު އެމްޑީޕީ ހަރުގޭގައި - ޓްވިޓަރ\nދިވެހިންނަކީ އެއްދީނަކަށް އުޅެމުން އަންނަ އެއްބައިވަންތަ ބައެކެވެ. ޒަމާނުއްސުރެ އެއްބަޔަކު އަނެއް ބަޔަކަށް މެހެމާންދާރީ އަދާކުރާ ބައެކެވެ. އެބައެއްގެ ތެރޭގައި އެއްބައިވަންތަކަމާއި އެއްބަނޑުއެއްބަފައިކަން ދެމިއޮތް ބައެކެވެ. ނަމަވެސް ހިތާމައަކީ މި ރިވެތި އަހުލާގުތަކުގެ ތެރެއިން ބައެއް ކަންތައްތައް ބަދަލުވެ އުވެމުންދާކަމެވެ. ރާއްޖެ އަށް އައި ޑިމޮކްރަސީ އާއި މަލްޓި ޕާޓީ ސިސްޓަމްގެ އޮއިވަރުގެ ތެރެއިން އެންމެ ބޮޑު ގެއްލުމެއް ލިބުނީ އިޖުތިމާއީ ފޭރާމަށެވެ. އިޖތުމާއީ ފޭރާން ވަނީ ވީދި ކުދިކުދިވެފައެވެ.\nރާއްޖޭގައި އުފެދިގެން ދިޔަ ޕާޓީ ސިސްޓަމަކީ އެއް ބަޔަކު އަނެއްބަޔަކާއި މޫނު ކެނޑިގެން ދިޔަ އެއް ސަބަބު ކަމަށް ގިނަ މީހުން ގަބޫލުކުރެއެވެ. އެ މީހަކު ތާއީދުކުރާ ފިކުރަށް އަނެކާ ތާއީދު ނުކުރުމަކީ މައްސަލައަކަށްވެ ޒުވާބު ކުރާތަން މި މުޖުތަމައުއިން ފެނުމަކީ އާންމު ކަމެކެވެ. ފިރިމީހާ އާއި އަނބިމީހާއެވެ. ކޮއްކޮ އާއި ދައްތައެވެ. ބޭބެ އާއި، ދޮންބެއެވެ. އާއިލާއިން ފެށިގެން މުޅި މުޖުތަމައުގައި ވެސް ސިޔާސީ ފިކުރުގެ ސަބަބުން ޒުވާބު ނުކުރާ ބަޔަކު ވަރަށް މަދެއެވެ. އާއިލީ ގުޅުންތައް ކެނޑި ހީނަރުވެފައި ވެއެވެ. ވަކި ބަޔަކާ އެކު ރަށަށް ދިޔުމުން ގެއަށް ނުވަދެވި ނުވަދެވި އާއިލީ ގުޅުން ކަނޑައި ވަރިފަށަށް އަރާ ހިސާބަށް ދާތަން މި އިންތިޚާބުގެ ތެރެއިން ވެސް ދަނީ ފެންނަމުންނެވެ.\nރިޔާސީ އިންތިޚާބަށް ވަގުތު ކުޑަތަންވަމުންދާއިރު ސިޔާސީ ފޯރި މިވަނީ މުޅި ގައުމުގައި ހިއްޕާލާފައެވެ. އެއް ބަޔަކު ކޯލިޝަނަށް ތާއިދު ކުރާއިރު އެނެއް ބަޔަކު ތާއިދު ކުރަނީ ރައީސުލްޖުމްހޫއްރިއްޔާ އަބްދުﷲ ޔާމިންނަށެވެ. ކޯލިޝަންގެ ދިދަތަކާއި ކުލަތަކުން ރަށްތައް ޖަރީކުރަމުން ދާއިރު އަނެއް ބަޔަކު ފިޔާތޮށި ކުލައިން ދަނީ ޖަރީކުރަމުންނެވެ.\nމީގެ އިތުރުން އެއްބަޔަކު އަނެއް ބަޔަކަށް ޖެއްސުންކޮށް، ހަރުގެތަކާއި، ޖަހަތަކަށް ކަޅުތެޔޮ ޖަހާ ގެއްލުންދޭ މައްސަލަ ވެސް މިވަނީ ފެންމަތިވެފައެވެ. މިހުރިހާ ކަމެއް މިހެން ހުރިއިރު އަޅުގަނޑުމެން ހަދާން ކުރަންވީ ކަމަކީ މިއީ ދިވެހިން ކަމެވެ. އެއް ދީނަކަށް އެއްފަސްގަނޑެއްގައި ދިރިއުޅެމުން އަންނަ އެއްބައިވަންތަ ބައެއްކަން ހަދާން ކުރަންޖެހެއެވެ. ކޮންމެ ފިކުރުރަކަށް ތާއީދު ކުރި ނަމަވެސް އެކަކު އަނެކަކަށް އިހުތިރާމް ކުރަން އެބަޖެއެވެ. އެމީހެއް ސިޔާސީ ފިކުރު އެއްފަރާތުގައި ބޭއްވުމަށް ފަހު ޒަމާންވީ ދިވެހިންގެ އެކުވެރިކަމާއި އެއްބައިވަންތަކަން ދަމަހައްޓަން ޖެހެއެވެ. އާއިލީ ގުޅުންތައް ދަމަހައްޓަންޖެހެއެވެ.\nޖުނައިދު އެމްޑީޕީގެ ހަރުގޭގައި\nއެގޮތުން ރައީސް ޔާމީނުގެ އަރިސް ބޭފުޅަކު އެމްޑީޕީގެ ހަރުގެއަކަށް ވަނުމުން ކޯލިޝަނަށް ތާއީދުކުރާ މީހުންތަކެއް މެހަމާންދާރީ އަދާކުރާ މަންޒަރު ފެންނަ ފޮޓޯއެއް ސޯޝަލް މީޑިއާގައި މިވަނީ އާންމުވެފައެވެ. މިފޮޓޯއިން ފެންނަނީ ކޮމިޝަނާ ޖެނެރަލް އޮފް ކަސްޓަމްސްގެ މަގާމުގައި ހުންނެވި މުހައްމަދު ޖުނައިދު އައްޑޫ ސިޓީ ފޭދޫ އެމްޑީޕީ ޖަގަހައަށް ޒިޔާރަތްކުރެއްވުމުން އެމީހުންނާއި ހީސަމާސާކޮށް ވާހަކަ ދައްކަވާ މަންޒަރެއެވެ. ޖުނައިދަކީ ރައީސް ޔާމީންގެ އަރިސް ބޭފުޅެއް ނަމަވެސް ކޯލިޝަނަށް ތާއިދުކުރާ މީހުންނާ އެކު ކައިބޮއެ ހަދާ މަންޒަރު ވެސް ފެނެއެވެ.\nމިފޮޓޯގެ އެންމެން މޫނުމަތިން އުފާވެރި މަންޒަރު ފެންނައިރު މިފޮޓޯއަކީ ބަލާލަން ހިތްގައިމު ފޮޓޯއެކެވެ. މިފޮޓޯއާ އެކު ޖުނައިދު ކޯލިޝަނާ ގުޅުވަޑައިގެންނެވި ކަމަށް ދެކެވޭ ވާހަކަތަކަށް ރާއްޖެއެމްވީއިން ދެންނެވި ސުވާލަށް ޖުނައިދު ވިދާޅުވީ ކޮންމެ ޕާޓީއެއްގައި ހުއްޓަސް މިއީ ދިވެހިން ކަމަށާއި، އެއްބައިވަންތަ ބައެއް ކަމަށެވެ.\n"ކޮންމެ ޕާޓީއެއްގައި ތިއްބަސް މިއީ ދިވެހިން ތެދެއްތޯ؟ އަޅުގަނޑު ނެތިން އިތުރު ކޮމެންޓެއް ކުރާކަށް. ރައީސް ޔާމިންގެ އަރިސް ބޭފުޅަކަށް ވިއަސް،" ޖުނައިދު ވިދާޅުވިއެވެ.\nމިފޮޓޯއާ ބެހޭ ގޮތުން ޖުނައިދު ދެއްވި ޖަވާބު ކުރުވެފައި ފޮންޏެވެ. ނަމަވެސް އެހާމެ މާނަ ފުނެއެވެ. އަޅުގަނޑުމެންނަކީ ކޮންމެ ޕާޓީއަކަށް އުޅުނަސް ދިވެހިންނެވެ. ޕާޓީ އާއި ފިކުރު ބަދަލު ނަމަވެސް އެބަދަލު ނުވާނެކަން ކަށަވަރެއެވެ. އަދި ތިމާގެ ފިކުރު ޕްރޮމޯޓްކުރަންޖެހެނީ ހަމައެކަނި ތިމާގެ ފިކުރަށް ތަބާވާ މީހުންނަކަށް ނޫނެވެ. ތިމާއާ އިދިކޮޅު އިޔާލުގެ މީހުންނަށް ވެސް ތިމާގެ ފިކުރު ޕްރޮމޯޓްކޮށްގެން ނޫނީ ތާއީދު އިތުރެއް ނުކުރެވޭނެއެވެ. އެހެންކަމުން ތިމާގެ ފިކުރަށް ތާއީދު ނުކުރާ މީހުންނަށް ވެސް ވިސްނައިދެވޭތޯ މަސައްކަތްކުރުމަކީ ރިވެތި އަހްލާގުގެ ތެރެއިން ކުރެވިދާނެ ކަމެއްކަނއް ޖުނައިދު ވަނީ ދައްކުވައިދެއްވާފައެވެ. ހަމަ އެ ފަދަ މި ކެމްޕެއިންގެ ތެރެއިން ގުޅިފައިވާ ޕާޓީތަކުގެ ކެންޑިޑޭޓް އިބްރާހީމް މުހައްމަދު ސޯލިހާއި ރަނިންގ މޭޓް ފައިސަލް ނަސީމްގެ ފަރާތުން ވެސް މި ކަން ފާހަގަކުރެވެއެވެ. ރައީސް ޔާމީނަށް ތާއީދުކުރާ ފަރާތްތަކާ ވެސް ބައްދަލުކުރައްވައި ހީސަމާސާކުރައްވައި ޕީޕީއެމްގެ ޖަގަހަތަކަށް ޒިޔާރަތްކުރައްވައި އެ ފަރާތްތަކުގެ ހާލު އަހުވާލު ވެސް ބައްލަވާ މަންޒަރު ތަކުރާރުކޮށް ދަނީ ފެންނަމުންނެވެ.\nއިންތިޚާބުގައި ވާދަކުރައްވާ އަދި ކެމްޕެއިންގެ ކުރީ ސަފުގައި ތިއްބެވި ބައެއް ބޭފުޅުންގެ ފަރާތުން މިފަދަ ރިވެތި އަހްލާގު ފެނިގެން ދިޔަ ނަމަވެސް ހިތާމައަކީ މުޖުތަމައުގެ ހަމަނުޖެހުން ނަގާލައި ކުދިކުދި އާބާދީތަކުގެ މެދުގައި އޮންނަ އަހްވަންތަކަމުގެ ގުޅުންތައް ކެނޑޭ ގޮތަށް ބައެއް ފަރާތްތަކުން އަމަލުކުރަމުންދާ ކަމެކެވެ. ސިޔާސީ ވިސްނުމާއި ފިކުރު ތަފާތުވުމުގެ ސަބަބުން އާއިލީ ގުޅުންތައް ކެނޑޭކަށް ނުޖެހެއެވެ. އެކްޓިވިސްޓުންނާއި އާންމު ފަރުދުން ވެސް މިކަން ދަންނަންޖެހެއެވެ.


Mubal aai Saajina Olympics ah\nމުބާލް އާއި ސާޖިނާ\nމުބާލް އާއި ސާޖިނާ އޮލިމްޕިކްސްއަށް\nމިއަހަރު އޮންނަ “ޓޯކިޔޯ އޮލިމްޕިކްސް” ގައި ދިވެހިރާއްޖެ ތަމްސީލުކުރާނެ2ފެތުންތެރިން ހޮވައި،7މެއި 2021 ވަނަ ދުވަހުގެ ކުރިން ބައިނަލްއަޤުވާމީ ފެތުމުގެ ޖަމިއްޔާ “ފީނާ” އަށް އެންގުމަށް މޯލްޑިވްސް އޮލިމްޕިކް ކޮމިޓީ އަށާ ސްވިމިންގ އެސޯސިއޭޝަން އޮފް މޯލްޑިވްސް އަށް 14 އޭޕްރީލް 2021 ވަނަދުވަހު ފީނާއިން ވަނީ އަންގާފަ އެވެ. އަދި މިދެންނެވި2ފެތުންތެރިން ހޮވާނީ 1- ޢާއިޝަތު ސާޖިނާ، 2- ޢާއިޝަތު ސައުސަން، 3- މުބާލް ޢައްޒާމް އިބްރާހީމް، 4- ޢަލީ އިއްމާން، މި4ފެތުންތެރިންގެ ތެރެއިން ކަމަށްވެސް ވަނީ އަންގާފަ އެވެ.\nމި އެންގުން ލިބުމާއެކު ސްވިމިންގ އެސޯސިއޭޝަންގެ ހިންގާ ކޮމިޓީގައި މަޝްވަރާކޮށް، ގައިޑްލައިންތަކެއް ކަނޑައަޅައި، އެގައިޑްލައިންތަކާ އެއްގޮތަށް4ފެތުންތެރިންގެ މެދުގައި ވާދަވެރި ޓްރައިލެއް ޖަހާފަ އެވެ. އަދި އެންމެ މަތިން ނަތީޖާ ހޯދި2ފެތުންރިންނަކީ ޢާއިޝަތު ސައުސަން އަދި ޢަލީ އިއްމާން އެވެ.\nއެ ދެ ފެތުންތެރިންގެ ނަން މޯލްޑިވްސް އޮލިމްޕިކް ކޮމިޓީއަށާ ފީނާ އަށް ފޮނުވައި ދިވެހިރާއްޖެ ތަމްސީލުކުރަން ޓޯކިޔޯ އޮލިމްޕިކްސް އަށް ދާނެ2ފެތުންތެރިންނަކީ މިދެންނެވި2ފެތުންތެރިންކަން މޯލްޑިވްސް އޮލިމްޕިކް ކޮމިޓީންނާ ސްވިމިންގ އެސޯސިއޭޝަނުން އިއުލާނުކޮށް ފެތުންތެރިން ހޮވުމުގައި ޢަމަލުކުރިގޮތް ސްވިމިންގ އެސޯސިއޭޝަނުން ފީނާ އަށް އަންގާފައިވަނިކޮށް، 25 ޖޫން 2021 ވަނަ ދުވަހު ފީނާ އިން ވަނީ ޓޯކިޔޯ އޮލިމްޕިކްސް އަށް ކޮލިފައިނުވާ ޤައުމުތަކުގެ ފެތުންތެރިން ނެގުމުގައި ޢަމަލުކުރާނީ ފީނާގެ ބައިލޯޒް ގައި ބުނާ ފަދައިން ފީނާގެ ރޭންކިން އަށްބަލައި އެންމެ މަތިން ޕޮއިންޓް ހޯދާފައިވާ ފެތުންތެރިން ކަމަށް ފީނާގެ މެންބަރު ޤައުމުތަކަށް ފީނާއިން އެންގި އެވެ.\nސްވިމިން އިންޓަނޭޝަނަލް އިވެންޓެއްގެ ތެރެއިން: ސާޖިނާ، މުބާލް، ސައުޝަން އަދި އިމްއާން\nއޮލިމްޕިކްސް ފަދަ ބޮޑު މުބާރާތެއްގައި ރާއްޖެ ތަމްސީލުކުރާ ފެތުންތެރިން އިޢުލާނުކޮށް، އެފެތުންތެރިން ވާދަކުރާ އިވެންޓްތަކަށް ތަމްރީނު ހަދަމުންދަނިކޮށް ފެތުންތެރިން ބަދަލުވުމަކީ، ފެތުންތެރިންނާ، ކޯޗުންނާ، ޢާއިލާތަކުން އަދި އެސޯސިއޭޝަންގެ ކަންބޮޑުވުން އިންތިހާއަށް އޮތްކަމެއްކަމަށާއި ސްވިމިންގ އެސޯސިއޭޝަނުން ވަނީ ރާއްޖެއިން ފެތުންތެރިން ނެގުމުގައި ޢަމަލުކޮށްފައިވާނީ، 14 އޭޕްރީލް 2021 ގައި ފީނާއިން އެންގި އެންގުމާ އެއްގޮތަށްކަމަށް ބުނެ ސްވިމިންގ އެސޯސިއޭޝަނުން ވާނީ ފީނާއަށް ޖަވާބު ދީފާކަމަށް އެ އެސޯސިއޭޝަނުން ނެރުނު ބަޔާނުގައިވެ އެވެ.\nއިސްވެ ބަޔާންކުރި ގޮތަށް ސްވިމިންގ އެސޯސިއޭޝަނަށް ފީނާއިން އަންގައި، 1 ޖުލައި 2021 ވަނަދުވަހު ވަނީ ޓޯކިޔޯ އޮލިމްޕިކްސްގައި ރާއްޖެ ތަމްސީލު ކުރާނެ ފެތުންތެރިންނަކީ 1- މުބާލް ޢައްޒާމް އިބްރާހީމް (100 މީޓަރު ފްރީސްޓައިލް އިވެންޓް)، 2- ޢާއިޝަތު ސާޖިނާ (200 މީޓަރު ބްރެސްޓްސްޓްރޯކް އިވެންޓް) ކަމަށާއި ފެތުންތެރިން ޖަހާނެ އިވެންޓްތަކަކީ އެއީކަންވެސް އެއެސޯސިއޭޝަނުން ފީނާއަށް އެންގި ކަމަށް އެބަޔާނުގައިވެ އެވެ. މިދެންނެވި2ފެތުންތެރިންނަކީ އޮލިމްޕިކް ސްކޮލަރޝިޕްގެ ދަށުން ރާއްޖެއިން ބޭރުގައި މަތީ ތައުލީމާއެކު ތަމްރީނުހެދުމުގެ ފުރުސަތު އިންޓަރނޭޝަނަލް އޮލިމްޕިކް ކޮމިޓީއން ފަހިކޮށްދީގެން ރާއްޖެއިން ބޭރުގައި ތަމްރީނު ހަދަމުންދާ2ފެތުންތެރިންނެވެ.\nރައީސް އެންމެ އިސްކަމެއް ދެއްވާ އެއްކަމަކީ ޒުވާނުން ބިނާކުރުން\nއާއްމު މަޖިލީހުގައި ބައިވެރިވެ ވަޑައިގެންނެވުމަށް ރައީސް ނިއުޔޯކަށް ފުރާވަޑައިގެންފި\nއޭޝިއަން ކަޕް ކޮލިފައިން އަށް ގައުމީ އަންހެން ޓީމު ތަޖިކިސްތާނަށް ފުރައިފި\nއިޓަލީގައި ދިވެއްސަކު މަރާލި މައްސަލަ ފޮރިން މިނިސްޓްރީން ބަލަން ފަށައިފި\nޕެލޭގެ ހާލު އަންނަނީ ރަނގަޅުވަމުން: ކެލީ


ރ. ފައިނު މެޖިސްޓްރޭޓް ކޯޓް\nމިކޯޓުގެ ނަންބަރު 01/E12C/2016 ޤަޟިއްޔާގެ ޙުކުމް ތަންފީޛުކުރުމަށްޓަކައި އޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި ޢިމާރާތްކޮށްފައިވާ ހަރުގެއާއި ހަރުގޭގައިވާ އެންމެހާ ތަކެތި ވިއްކާލުމާބެހޭ.\nމާޅޮސްމަޑުލު އުތުރުބުރީ ފައިނު މެޖިސްޓްރޭޓް ކޯޓް\nދިވެހިރާއްޖެ ނަންބަރު: E14C/2018/06\nއޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި އިންޑަސްޓްރިއަލް މަސައްކަތް ކުރުމަށްޓަކައި ކުއްޔަށް ދޫކޮށްފައިވާ ބިމުގެ ކުލީގެ ފައިސާ ހޯދުމަށް އެދި ދައުލަތުން ދަޢުވާކުރުމުން ބެލުނު މިކޯޓުގެ ނަންބަރު 01/E14C/2016 ޤަޟިއްޔާގެ ޙުކުމް، މިކޯޓުގެ ނަންބަރު 01/E14C/2017 ޤަޟިއްޔާއިން ތަންފީޛު ކުރުމަށްޓަކައި، އޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި އިންޑަސްޓްރިއަލް މަސައްކަތްކުރުމަށް ޢިމާރާތްކޮށްފައިވާ ތީރީގައި ދެންނެވިފައިވާ ހަރުގެ އާއި ހަރުގޭގައިވާ އެންމެހާތަކެތި ނީލަމުގައި ވިއްކާލުމަށް ވަނީ ހަމަޖެހިފައެވެ.\nނީލަމުގައި ވިއްކާލުމަށްބޭނުންވާ މުދަލުގެ ތަފްޞީލް:\nއިންޑަސްޓްރިއަލް މަސައްކަތެއް ކުރުމަށްޓަކައި ހަދާފައިވާ ހަރުގެ\nބަންނަން ފަށާފައިވާ ފައިބަރު ދޯނި (65 ފޫޓް)\nފައިބަރު ދޯނި ބަނުމަށް ހަދާފައިވާ މޯލްޑް (65 ފޫޓް)\nފުލައިވުޑް ފިލާ (06mm)\nޑީސަލް ޖެނެރޭޓަރ (ބްރޭންޑް: MG131S، 30kw)\nނޯޓު: ނީލަމުގައި ވިއްކާލުން ފެށޭ އަގުގެ ގޮތުގައި މަތީގައި ކަނޑައަޅާފައިވާ އަގުތަކަކީ މިކޯޓުގެ ޝަރުޢީ އަގުކޮމެޓީއިން އެތަކެތި ވިއްކާލެވޭނެކަމަށް ކަނޑައަޅުއްވާފައިވާ އަދި އެތަކެތި ވިއްކާލުމަށް މުދަލުގެ ވެރިފަރާތުން އެއްބަސްވެފައިވާ އަގެވެ. އިސްވެދެންނެވުނު ހަރުގެއާއި އެތަނުގައި ހުރި ތަކެތި ބައްލަވަން ބޭނުންފުޅެވެލައްވާ ފަރާތްތަކުން މި އިޢުލާނުގައި ކަނޑައަޅާފައިވާ މުއްދަތުގެ ތެރޭގައި ހެނދުނު 10:00 އާއި މެންދުރު ފަހު 13:00 އާ ދެމެދު މި ކޯޓަށް ވަޑައިގެން، މިކޯޓުން ހަމަޖައްސާފައިވާ އިންތިޡާމްގެ ތެރެއިން އެކަން ކުރިއަށް ގެންދިއުމަށް ދެންނެވީމެވެ.\nވިއްކާލުމަށް ހުޅުވާލި ތާރީޚް: 15 ނޮވެމްބަރު 2018މ.\nމުއްދަތު ހަމަވާ ތާރީޚް: 22 ނޮވެމްބަރު 2018މ.\nބިޑްކުރާނެ ތަން: ރ.ފައިނު މެޖިސްޓްރޭޓް ކޯޓު\nމުދާ ގަތުމަށްއެދި ހުށަހަޅަން ޖެހޭގޮތް: ތިރީގައި ބަޔާންކޮށްފައިވާ ލިޔެކިޔުންތަކާއެކު ބަންދުކުރެވިފައިވާ ސިޓީ އުރައެއްގައި ހެނދުނު 09:00 އާއި 13:30 އާ ދެމެދު ރ.ފައިނު މެޖިސްޓްރޭޓް ކޯޓަށް ހުށަހެޅުއްވުން އެދެމެވެ. އަދި ބަންދުކުރެވިފައިވާ ސިޓީ އުރައިގެ ބޭރުގައި "އޯސަމް ބޯޓް ޑިޒައިން ޕްރައިވެޓް ލިމިޓެޑްގެ ފަރާތުން ރ.ފައިނުގައި ޢިމާރާތްކޮށްފައިވާ ހަރުގެއާއި ހަރުގޭގައިވާ ތަކެތި ގަތުމަށް އެދި" މިހެން ލިޔެވިފައި އޮންނަންވާނެއެވެ.\nއަމިއްލަ ފަރުދެއްނަމަ: -އަގު (ދިވެހި ރުފިޔާއިން) ސާފުކޮށް ބަޔާންކުރައްވާފައިވާ ސިޓީއެއް (ހުށަހަޅާ ފަރާތުގެ ފޯނު ނަންބަރާއެކު).\n-ދިވެހިރައްޔިތެއްކަން އަންގައިދޭ ކާޑުގެ ކޮޕީ.\nކުންފުންޏެއްނަމަ: -މި ނީލަމާ ގުޅިގެން ރ.ފައިނު މެޖިސްޓްރޭޓް ކޯޓާ މުޢާމަލާތްކުރައްވާނެ ފަރާތަށް ގުޅޭނެ ފޯނު ނަންބަރު ހިމެނޭހެން އަގު (ދިވެހި ރުފިޔާއިން) ސާފުކޮށް ބަޔާންކުރައްވާފައިވާ ސިޓީއެއް.\n-ކުންފުނީގެ ރަޖިސްޓްރީގެ ކޮޕީ.\n-މި ނީލަމާ ގުޅިގެން ރ.ފައިނު މެޖިސްޓްރޭޓް ކޯޓާ މުޢާމަލާތް ކުރައްވާނެ ފަރާތެއް ޢައްޔަންކުރައްވާފައިވާކަން އެނގޭނެ ކުންފުނީގެ ޤަރާރު.\nއިތުރު މަޢުލޫމާތު ސާފުކުރެއްވުމަށް: ރ.ފައިނު މެޖިސްޓްރޭޓް ކޯޓުގެ ފޯނު ނަންބަރު 6580257 (އީމެއިލް: r.fainu@judiciary.gov.mv) އަށް ގުޅުއްވުން އެދެމެވެ.\n07 ރަބީޢުލްއައްވަލް 1440ޙ\n15 ނޮވެމްބަރު 2018މ\n15 ނޮވެންބަރު 2018\nޕަބްލިޝްކުރި ތާރީޚު: 15 ނޮވެންބަރު 2018\nސުންގަޑި: 22 ނޮވެންބަރު 2018 0000


އަންނަ މަހުގެ 27 ގައި ރިލީޒްކުރާ ފިލްމު "ގުޑް ނިއުޒް" ގެ ޓްރެއިލާ ދައްކާލައިފި އެވެ.\nއަކްޝޭގެ "ބޫލް ބުލައްޔާ" ގެ ވާހަކަ އަދި ނުނިމޭ\nމީގެ 12 އަހަރު ކުރިން ރިލީޒްކުރި، އަކްޝޭ ކުމާރުގެ ކާމިޔާބު ސައިކޮލޮޖިކަލް ތުރިލާ "ބޫލްބުލައްޔާ" ގެ ދެވަނަ ބައި ހަދަން ނިންމައިފި އެވެ.\nއަކްޝޭ އާއި ވިދިޔާގެ ޖޯޑު އަލުން ބަލްކީގެ ފިލްމަކަށް\nމީގެ ކުރިން ވެސް އެކުގައި ކާމިޔާބު ދެ ފިލްމެއްގައި މަސައްކަތްކޮށްފައިވާ އަކްޝޭ ކުމާރާއި ވިދިޔާ ބާލަން އަނެއްކާ ވެސް އާ ފިލްމަކަށް ސޮއިކޮށްފި އެވެ.


"Maabandu Anhen Kujjaa Maraalee Photo Albumeh Dhakkaigen"\nމާބަނޑު އަންހެން ކުއްޖާ މަރާލީ ފޮޓޯ އަލްބަމެއް ދައްކައިގެން"\n3 މަސް,3ގަޑި, 49 މިނެޓް, 32 ސިކުންތު ކުރިން 3110ފަތޯނާ ފާއިޒް\nމިދިޔަ އޭޕްރީލްމަހުގެ 23 ވަނަ ދުވަހު އެމެރިކާގެ ޝިކާގޯގައި އުމުރުން އެންމެ 19 އަހަރުގެ މާބަނޑު އަންހެންކުއްޖަކު މަރާލި ޚަބަރުވީ ބޭރުގެ ނޫސްތަކުގެ ފަލަ ސުރުހީތަކުން ޖާގަ ހޯދި، ހިތާމަވެރި ޚަބަރަކަށެވެ.\nކައިވެނިކޮށްގެން އުޅޭ މާލެން އޮޗޮއާ ލޮޕޭޒް ނަމަކަށް ކިޔާ އެއަންހެންކުއްޖާ މަރާލިއިރު އޭނާގެ އުމުރުން3އަހަރުގެ ފިރިހެން ކުއްޖެއްވެސް ހުރެއެވެ. ބަނޑަށް ނުވަ މަސްވެފައިވަނިކޮށް މާލެން މަރާލީވެސް ފިރިހެން ދަރިއަކަށް ބަލިވެއިންދައެވެ. މާލެން މަރާލުމަށްފަހު ބަނޑުގައި އޮތް ދަރިފުޅު ވަނީ ނަގާފައެވެ. އެކުއްޖާގެ ހާލު އަދިވެސް ސީރިއަސް އެވެ.\nމާލެންގެ ފިރިމީހާއާއި، އޭނާގެ ބަނޑުން ނެގި ދަރިފުޅު\nޝިކާގޯ ފުލުހުންގެ ތަހުގީގަށް އެންމެ ފަހުން އެނގިފައިވާގޮތުން މާލެން މަރާލާފައިވަނީ، ފިރިހެން ދަރިއަކު ބޭނުންވެގެން އުޅުނު އުމުރުން 46 އަހަރުގެ އަންހެނެކެވެ. އޭނާ ވަނީ މާލެންއަށް ތުއްތު ކުދިންލާ ހެދުންތަކެއް ހިލޭ ހަދިޔާ ކުރާނެ ކަމަށް ބުނެ، އޭނާގެ ގެއަށް މާލެން ގެނެސްފައެވެ.\nއަދި ފޮޓޯ އަލްބަމެއް ދެއްކުމަށްފަހު، އެބަލަން އިން ވަގުތު އޭނާގެ ފަހަތުން އައިސް ކަރުގައި ކޭބަލް އެއް ބަނދެގެން މާލެން މަރާލަން މަސައްކަތް ކުރި ކަމަށް ތަހުގީގަށް ވަނީ ކިޔާދީފައެވެ. އެހެންނަމަވެސް މާލެން ވަނީ އޭނާގެ އަތުން އެކޭބަލް އޭނާގެ ކަރުން ދުރުކޮށް ސަލާމަތްވާން މަސައްކަތް ކޮށްފައެވެ.\nއެއާއެކު މާލެން މަރާލީ ކަރުގައި ހިފައިގެންނެވެ. އެކަމުގައި އެ އަންހެން މީހާއަށް އެހީތެރިވީ އޭނާގެ އުމުރުން 24 އަހަރުގެ އަންހެން ދަރިފުޅެވެ. އަދި މާލެންގެ މަރާލާފައިވާ ހަށިގަނޑު ފޮރުވަން އެހީތެރިވެފައިވަނީ އެ އަންހެން މީހާގެ ލޯބިވެރިޔާ ކަމަށް ބޭރުގެ ނޫސްތަކުން ރިޕޯޓް ކުރެއެވެ.\nޝިކާގޯ މާލެން އޮޗޮއާ ލޮޕޭޒް\n20.00% 0% 80.00% 0%


ރާއްޖެއިސްލާމް | Page 2\nކަށުނަމާދުގައި ބައިވެރިވުމަކީ އަޅުގަނޑުމެންގެ އާދައެކެވެ. އެއީ މައްޔިތާއަށްޓަކައި އޭނާގެ ޢާއިލާގެ މީހުންނާއި ރަޙުމަތްތެރިން އަދާކޮށްދޭންޖެހޭ ޙައްޤެކެވެ. މި އަޅުކަމުގެ ސަބަބެއްކަމުގައި ބެލެވެނީ ދުނިޔެއާ ވަކިވެގެންދިޔަ އަޚާއަށް ޢިއްޒަތާއި އިޙުތިރާމާއެކު އެންމެފަހުގެ އަލްވަދާޢުކިޔުމެވެ. އަދި އޭނާގެ ވެރި ރައްބާއި ބައްދަލުކުރާ ވަގުތު ދިރިތިބީންގެ ހެޔޮދުޢާ އޭނާ އާއި އެކުގައިވުމެވެ. ކަށުނަމާދަށްފަހު ޤަބުރުސްތާނަށް ޢާންމުކޮށް ގޮސްއުޅެނީ މައްޔިތާ އާއި އޭނާގެ ޢާއިލާއާ ގާތްގުޅުމެއް އޮންނަ މީސްމީހުންނެވެ. އެމީހުން ސަންދޯކުގައި ކޮނޑުއަޅައެވެ. ތިމާމެންގެ އަޚާ ކަށްވަޅަށް ތިރިކުރެއެވެ. އޭނާގެ ޤަބުރަށް ފަސްއަޅައެވެ. […]\nއެއްޒަމާނެއްގައި އުޅުއްވި ރަސްކަލެއްގެ އަރިހުގައި ވަރަށް ހެޔޮލަފާ އަދި ބުއްދިވެރި ވަޒީރަކު އުޅުއްވިއެވެ. ރަސްގެފާނުގެ ޚިދުމަތުގައި ދުވަސްގަނޑަކު އުޅުއްވުމަށްފަހު ވަރަށް ކުއްލިގޮތަކަށް ވަޒީފާ ދޫކޮށްލައްވައި، ﷲ އަށް އަޅުކަންކުރެއްވުމާއިގެން ވަޒީރު މަޝްޣޫލުވެވަޑައިގެންނެވިއެވެ. އެއްދުވަހަކު ރަސްގެފާނު، ވަޒީރުގެ އަރިހަށް ވަޑައިގެން ސުވާލުކުރެއްވިއެވެ. ތިބާ ވަޒީރުކަން ދޫކޮށްލެއްވީ ކީއްވެގެން ހެއްޔެވެ؟ ވަޒީރު ވިދާޅުވިއެވެ. އަޅުގަނޑު ޝާހީ ވަޒީފާ ދޫކޮށްލީ ފަސްކަމެއްގެ ސަބަބުންނެވެ. ރަސްގެފާނު ސުވާލުކުރެއްވިއެވެ. އެ ފަސްކަމަކީ ކޮބައިތޯއެވެ؟ ވަޒީރު ޖަވާބުދެއްވިއެވެ. އަޑުއައްސަވާށެވެ! ފުރަތަމަ ސަބަބަކީ ދަރުބާރުގައި މަނިކުފާނު އިށީނދެވަޑައިގެން […]\nހުޅަނގުގެ ތަހުޒީބުގައި ޢަލީމްވަންތަ ޤަދީރުވަންތަ އިލާހަށް ބިރުވެތިވުމަށް އެއްވެސް ޖާގައެއްނުވެއެވެ. ވަޙީ އާއި ނުބުއްވަތުގެ ހިދާޔަތަށް އެއްވެސް ބުރަދަނެއް ނުވެއެވެ. މަރުވުމަށްފަހު އެހެން ޙަޔާތެއްވާކަމުގެ އެއްވެސް ތަޞައްވުރެއްނުވެއެވެ. ދުނިޔޭގައި ކުރާ ޢަމަލުތަކުގެ ޙިސާބުދައްކަންޖެހޭނެކަމުގެ އެއްވެސް އިޙުސާސެއްނުވެއެވެ. އިންސާނާގެ ޒާތީ ޒިންމާގެ އެއްވެސް ސުވާލެއް ނުވެއެވެ. ޙަޔާތުގެ ހައިވާނީ މަޤުޞަދަށްވުރެ މަތިވެރި އެހެން މަޤުޞަދަކާއި ހަދަފެއްނުވެއެވެ. އެއީ ޚާލިޞް މާއްދީ ތަހުޒީބެކެވެ. އިސްލާމީ ތަހުޒީބު އެކަންތައްތަކެއްގެ މައްޗަށް ބިނާވެގެންވާ ކަލާނގެއަށް ބިރުވެތިވުމާއި އީމާންތެރިކާމާއި ތެދުވެރިކަމާއި ޙައްޤުބަސްބުނުމާއި އަމާނާތްތެރިކަމާއި ހެޔޮކަމާއި […]\nއެޑްމިން 21 މެއި 2013\nއެއްޒަމާނެއްގައި އުޅުއްވި ރަސްކަލެކެވެ. މި ރަސްގެފާނުގެ ވިސްނުންފުޅަށް އަންނަ ކޮންމެ ސުވާލަކަށްވެސް ޖަވާދިނުމަކީ އަރިހުގައި އުޅޭ މީހުންނަށް މަޖުބޫރުކަމެވެ. ޖަވާބުނުދެވިއްޖެނަމަ ރަސްގެފާނުގެ އަމުރަށް އެމީހަކު ޤަތުލުކުރައްވައެވެ. ނޫނީ ޖަލަށް ލައްވައެވެ. ނުވަތަ އެހެންވެސް ބޮޑު އަދަބެއް ދެއްވައެވެ. ރަސްގެފާނުގެ ބޮޑު ވަޒީރަކީ ވަރަށް ވިސްނުންތޫނު ބުއްދިވެރިއެކެވެ. ރަސްގެފާނު ކުރައްވާ ދެކޮޅުނުޖެހޭ، މޮޔަ ކަންތައްތައްވެސް ވަޒީރު ގެންދެވީ އޭނާގެ ތަދުބީރުތައް ބޭނުންކުރައްވައިގެން ޢާންމު ރައްޔިތުންނަށް ވަންހަނާކުރައްވަމުންނެވެ. އެކަމަކު ކިހައި ދުވަހެއް ވާންދެންތޯއެވެ؟ އެންމެފަހުން ވަޒީރުވެސް ރަސްގެފާނުގެ ޝިކާރައިގެ ދަލުގައި […]\nއެރެއަށްފަހު އަހަރެންގެ މުޅި ދިރިއުޅުން ބަދަލުވިއެވެ. އަހަރެންނަށް އަލްޙަމްރާގެ ގަނޑުވަރުތައް ފެންނަ ކޮންމެ ފަހަރަކު ނުވަތަ ޣަރުނާޠާގެ ދިގު މުންނާރުތައް ފެންނަ ކޮންމެ ހިނދަކު އަހަރެންގެ ހިތުގެ ޙާލަތު ތަޣައްޔަރުވެގެންދެއެވެ. ބައެއްފަހަރު އެގަނޑުވަރުތަކާއި މެދު އޮންނަ ލޯބި އިތުރުވެގެންދެއެވެ. އަނެއްބައި ފަހަރު އެގަނޑުވަރުތަކާއި މެދު ނަފްރަތު އުފެދެއެވެ. އަހަރެން އެތައްފަހަރަކު އެގަނޑުވަރުތަކުގެ ވަށައިގެން ބުރުޖަހަމެވެ. އެގަނޑުވަރުތަކާއި މުޚާޠަބުކުރަމެވެ. [އޭ އަލްޙަމްރާއެވެ! އޭ މުސްލިމުންގެ މަތިވެރިކަމުގެ އަމީނެވެ! ތިބާ ބިނާކުރި މީހުންގެ މަތީން ތިބާ ހަނދާން އެބަހުރި ހެއްޔެވެ؟ […]\nޢިބްރަތްތެރިި ވާހަކަ, ސިލްސިލާ\nއަންދަލުސްގެ ވާހަކަ – 2\nއެޑްމިން9މެއި 2013\nއެންމެފަހުން ބައްޕަ ކުރިއަށް ޖެހި ލޯތްބާއި އެކު އަހަރެންގެ އަތުގައި ހިފުމަށްފަހު ބުނަންފެށިއެވެ. [އަހަރެންގެ ލޯބިވާ ދަރިފުޅާއެވެ! ދަރިފުޅުގެ ޢުމުރުން މިހާރު 10 އަހަރު ވީއެވެ. ދަރިފުޅު މިހާރު ތިޔަ ކުރިމަތިލަނީ ޒުވާންކަމުގެ ދުވަސްތަކާއެވެ. މިއޮތް ހުރިހާ ދުވަހު ދަރިފުޅަށް ސިއްރުކޮށްގެން އުޅުނު ކަންތައް މިއަދު ދަރިފުޅަަށް އަންގަން ބައްޕަ ބޭނުމެވެ. ދަރިފުޅަށް މި ސިއްރު، ސިއްރެއްގެ ގޮތުގައި ހިފެހެއްޓިދާނެ ހެއްޔެވެ؟ ދަރިފުޅާއެވެ! މި ސިއްރު ފުރިހަމަޔަށް ފޮރުވާށެވެ! ތިބާގެ މަންމައަށާއި ގާތްތިމާގެ މީހުންނަށާއި އެކުވެރީންނަށްވެސް ވަންހަނާކުރާށެވެ! […]\nއަންދަލުސްގެ ވާހަކަ – 1\nއެޑްމިން4މެއި 2013\nއޭރު އަހަރެންނަކީ ކުޑަކުއްޖަކީމެވެ. ގޭތެރޭގައި ހިނގަމުންދާ ކަންތައްތަކެއް އަހަރެންނަކަށް ނޭގެއެވެ. އަހަރެންނަށް، އަހަރެންގެ ލޯބިވާ ބައްޕަ ފެންނަ ކޮންމެ ފަހަރަކުވެސް ބައްޕަ ހުންނަނީ ނުލާހިކު ކަންބޮޑުވެ ހާސްވެފައެވެ. ހަދާނެގޮތް ހުސްވެފައެވެ. އަބަދުވެސް ކޮންމެވެސް ފުން ވިސްނުމެއްގެ ތެރެއަށް ގެއްލިފައެވެ. ބައްޕަގެ ތުންފަތް މައްޗަށް ހިނިތުންވުމެއް ވެރިވެފައިވާ ތަން ފެންނާނީ މަދު ފަހަރަކުއެވެ. ކޮންމެ ދުވަހަކުވެސް ބައްޕަގެ މޫނުމަތީން ފެންނަނީ މަރުގެ އަސަރުތަކެވެ. ކޮންމެ ދުވަހަކުވެސް މަދަރުސާއިން ގެއަށް އާދެވުމާއެކު މަދަރުސާގައި ދަސްކުރި އިންޖީލުގެ އާޔަތްތައް އަހަރެން، ބައްޕައަށް […]\nޝާމްކަރައިގެ މަޝްހޫރު ޢިލްމުވެރިޔާ ޝެއިޚް ޠަންޠާވީ އޭނާގެ ހަނދާނުގެ ޞަފްޙާތަކުގައި މި ވާހަކަ ބަޔާންކުރައްވާފައިވެއެވެ. އެވާހަކަ ވަނީ މިފަދައިންނެވެ. އެއްދުވަސްވަރެއްގައި އުޅުނު ވަރަށްވެސް ހެޔޮލަފާ ޞާލިޙް ފިރިހެން ކުއްޖެކެވެ. އޭނާގެ ކިބައިގައި ﷲ އަށް ބިރުވެތިވުމާއި ތަޤުވާވެރިކަމުގެ ސިފަ އެކުލެވިގެންވެއެވެ. އެކަމަކު އިލްމު ޙާޞިލްކުރުމުގެ މާބޮޑު ޝައުޤުވެރިކަމެއް އޭނާގެ ކިބަޔަކު ނުހުރެއެވެ. އޭނާ ކިޔަވަން ގޮސް އުޅުނީ ދީނީ މަދަރުސާއަކަށެވެ. އޭނާއަކީ އުސްތާޒު ބުނާގޮތަކަށް ޢަމަލުކުރާ ކުއްޖެކެވެ. އެދުވަސްވަރަށް ފުދޭ މިންވަރަށް އެދަރިވަރަށް ޢިލްމު ޙާޞިލްކުރެވިއްޖެކަން އުސްތާޒަށް […]


Covid-19: Bali Fethurumuge Biru Boduve Beijing Ge Market Eh Bandhukohfi - Vaguthu\nކޮވިޑް-19: ބަލި ފެތުރުމުގެ ބިރު ބޮޑުވެ، ބެއިޖިންގެ މާކެޓެއް ބަންދުކޮށްފި\nޗައިނާގެ ވެރިރަށް ބެއިޖިންގައި ކޮވިޑް-19 އިތުރަށް ފެތުރިގެން ހިނގައިދާނެ ކަމުގެ ބިރު ބޮޑުވުމުން، އެސިޓީގެ އެންމެ ބޮޑު އެއް ހޯލްސޭލް މާކެޓް ވަގުތީ ގޮތުން ބަންދުކޮށްފިއެވެ.\nޗައިނާގެ ނޭޝަނަލް ހެލްތު ކައުންސިލުން މިއަދު ބުނީ ބެއިޖިންގައި އެކަކުގެ ގައިން އަނެކަކުގެ ގަޔަށް ކޮވިޑް-19 ޖެހިފައިވާ ހަމީހަކު އިތުރަށް ފާހަގަ ކުރެވިފައިވާ ކަމަށެވެ. އޭގެ ތެރެއިން ދެމީހުންނަކީ ބަންދުކުރި "ޒިންފާޑީީ މާކެޓަށް" ޒިޔާރަތް ކުރި ދެމީހުންނެވެ. މިމާރުކޭޓަކީ ތާޒާއި މޭވާއާއި، މަހުގެ އިތުރުން ތާޒާކޮށް ހުންނަ އެހެން ބައެއް ކާބޯތަކެތި ވިއްކާ މާކެޓެކެވެ. މިހާރު ހެލްތު ކައުންސިލުން ނިންމާފައި ވަނީ މާކެޓްގައި މަސައްކަތް ކުރާ ހުރިހާ މުވައްޒަފުން ކޮވިޑް-19 އަށް ޓެސްޓް ކުރާށެވެ.\nކޮވިޑް-19 ބެއިޖިން އިން އަލުން ފެނިފައި ވާތީ ބެއިޖިންގެ މަޝްހޫރު ސީފުޑް މާކެޓެއް ކަމަށްވާ "ޖިންޝެން" ވެސް މިހާރު ވަނީ ބަންދުކޮށްފައެވެ. ނަމަވެސް އެތަނުން އަދި އެއްވެސް މީހަކު ކޮވިޑް-19 އަށް ފައްސިވި ކަމުގެ ރިޕޯޓެއް ލިބިފައެއް ނުވެއެވެ.\nދޮޅުމަސް ދުވަސް ފަހުން ބެއިޖިން އިން ކޮވިޑް-19 ފެނުނީ މިދިޔަ ހުކުރު ދުވަހު އެވެ. އެދުވަހު ކޮވިޑް-19 އަށް ފައްސިވެފައިވާ މީހަކީ ފާއިތުވި ދެހަފްތާ ދުވަހުގެ ތެރޭގައި ބެއިޖިން އިން ބޭރަށް ދަތުރުކުރި މީހެއް ނޫނެވެ. އަދި އެހެން ސިޓީއަކުން ދަތުރުކުރި މީހަކާއި ގާތުން ބައްދަލުވެފައިވާ މީހެއް ވެސް ނޫނެވެ. އެހެންކަމުން އޭނާ އަށް ކޮވިޑް-19 ޖެހުނު ގޮތެއް އަދި ނޭނގެއެވެ.\nބެއިޖިން އިން ކޮވިޑް-19 ފެނިފައި މިވަނީ އެސިޓީގެ ސްކޫލްތައް އަންނަ ހޯމަ ދުވަހު ހުޅުވަން ތައްޔާރުވަމުން ދަނިކޮށެވެ. ކޮވިޑް-19 ފެނުމާއި ގުޅިގެން މިހާރު ވަނީ ސްކޫލްތައް ހުޅުވުން ފަސްކޮށްފައެވެ.\nޖޫން 13, 2020 11:48\nﷲއިމްތިހާނު ކުރައްވާ އިންސާނުންގެ ބަލި ކަށިކަން އިންސާނުންނަށް ހާމަ ކުރައްވަނީ އެވެ ފާފަ ފުއްސެވުމަށް ދަންނަވާށެވއ


ސިހުރު ހަދައިގެން ޖިންނިޝައިތާނުންގެ އެހީގައި ބައިވެރިޔަކުހޯދުން – ޙެޔޮބަސް\nސިހުރު ހަދައިގެން ޖިންނިޝައިތާނުންގެ އެހީގައި ބައިވެރިޔަކުހޯދުން\nPosted byހުސައިން ނިޔާޒު / ޅޮހި\t May 27, 2012 May 28, 2012 Leaveacomment on ސިހުރު ހަދައިގެން ޖިންނިޝައިތާނުންގެ އެހީގައި ބައިވެރިޔަކުހޯދުން\nރާއްޖޭގައި އަދި ދުނިޔޭގެ އެހެން ގައުމުތަކުގައިވެސް ޞިހުރުގެ އަމަލުތައް އަންނަނީ ހިނގަމުންނެވެ. މި ގޮތުން އަންހެނުން ހޯދުމާއި ބޮޑެތި ކުޅިވަރު މުބާރާތްތައް ކާމިޔާބުކުރުމަށާއި އަދި ތިމާ ބޭނުންވާ ކަންތައް ތައް ހާސިލްކުރުމަށްޓަކައި ޞިހްރު ހަދައެވެ. އަދި މީގެ އެންމެ ނުރައްކާވައްތަރުކަމަށްވާ މީހުނަށް ގެއްލުންދޭ ޞިހްރުވެސް މިއަދު މިވަނީ އާންމުކަމަކަށްވެފައެވެ. މިފަދަ ކަންތައްތައް ކުރުމަކީ ﷲ ހަރާމްކުރެއްވި ބޮޑު ފާފައަކަށް ވީނަމަވެސް ޞިހްރުގެ އަމަލުތައް ހިންގާ ދުނިޔެމަތީގައި އެއްވެސް ބިރެއްނެތި އަންނަނީ ހިންގަމުންނެވެ. އަދި ޞިޙްރުގެ ބާވަތްތަކުގެ ތެރޭގައި ރާއްޖޭގައި ހިނގާކަމަށް އެންމެ ބޮޑަށް ފާހަގަކުރެވިފައިވަނީ މީހުންނަށް ގެއްލުންދޭން ހަދާ ޞިހްރެވެ. އަދި މީހުންނާއި އިނުމަށްވެސް ބޭނުންވާ ކަންކަން ހާސިލްކުރުމަށް މީހުންނަށް ގެއްލުންދޭ ޞިހްރުވެސް ހަދަނީ މަދެއްކޮށް ނޫނެވެ. ޞިޙްރު ހަދައިގެން ޖިންނި ޝައިތާނުންގެ އެހީގައި ބައިވެރިޔަކު ހޯދާ ކައިވެނި ކުރުމަކީ ކޮންކަހަލަ ކަމެއްތޯ އޮޅުން ފިލުވަން ބޭނުންވާ ފަރާތްތައް ވަރަށް ގިނަކަން ފާހަގަކުރެވެއެވެ. އެހެންކަމުން މިކަމާއި ބެހޭގޮތުން ކުރެވިފައިވާ ސުވާލަކަށް އައްޝައިޚް އިބްރާހީމް ފަރީދު އަޙްމަދު ދެއްވާފައިވާ ޖަވާބު ހެޔޮބަސްގެ ކިޔުންތެރިންނަށް ހިއްސާކޮށްލަމެވެ.\nސިހުރު ހަދައިގެން ޖިންނިޝައިތާނުންގެ އެހީގައި ބައިވެރިޔަކު ހޯދާ ކުރާކައިވެނި ހަލާލްވާނެތޯ؟އަދި ހޯދާ ދަރިންވެސް ހަލާލުވާނެތޯ؟\nالحمد لله رب العالمين، والصلاة والسلام على نبينا محمد وآله وصحبه أجمعين..أما بعد\nﷲ ސުބްހާނަހޫ ވަތަޢާލާ ކީރިތި ޤުރުޢާންގަ އަންގަވާފައިވަނީ “وَمَا كَفَرَ سُلَيْمَانُ “”އަދި سليمان އަލައިހިއްސަލާމް، كافر ވެވަޑައެއް ނުގަންނަވައެވެ.””وَلَـٰكِنَّ الشَّيَاطِينَ كَفَرُوا””އަދި ކިއެއް ހެއްޔެވެ! شيطان ން ތަކޭ ކާފިރުވީ””يُعَلِّمُونَ النَّاسَ السِّحْرَ “”އެއުރެން މީސްތަކުންނަށް ސިޙްރު އުގަންނާދީގެން” އެހެންވީމާ ސިޙްރުގެ ޢަމަލަކީ ކުފުރުގެ ޢަމަލެއް ޝިރުކުގެ ޢަމަލެއް. އެކަން ކޮށްގެން ޖިންނި ޝައިތާނުންތައް މެދުވެރިކޮށްގެން ކުދިންނާއި ކައިވެނިކުރުމާއި، އަދި ހަމަ އެހެންމެ އޭގެ ޒަރީޢާއިން ދަރިން ހޯދުމަކީ އެއްވެސް ހާލެއްގައި ޙުއްދަކަމެއްނޫން. ޝައްކެއް ނެތް ގޮތުގަ ސިޙްރެއް ހަދައިގެން އަންހެންކުއްޖަކު ހޯދާކަމުގައިވާނަމަ އޭނާ ކައިވެންޔަށް ރުހޭ ރުހުމަކީ އޭނާގެ އަމިއްލަ އިޙްތިޔާރުގައި ރުހޭ ރުޙުމެއްކަމުގައި ނުވޭ. އެހެންނަމަވެސް ކައިވެނީގެ ޝަރުތު ތަކުގެ ތެރޭގެ ޝަރުތެއް، (ރުކުނެއް) އޭނާގެ ފުރިހަމަ އިޙްތިޔާރުގަ އޭނާގެ ރުހުން އޮތުން. އެހެންވީމާ މިރުހުން މިއަންނަނީ އޭނާގެ އަމިއްލަ ފުރިހަމަ އިޙްތިޔާރުގައި ކަމުގައި ނުވާތީވެ މިކަން ޞައްހައެއް ނުވާނެ. އެހެންވީމާ އެއީ ދަރިން ހޯދުމުގެ މަގެއްގެގޮތުން ނުބައިވެގެންވާ މަގެއް. އެހެންވީމާ އެފަދަ ކައިވެންޏެއްކޮށްގެން ހޯދާ ދަރިންވެސް ރަނގަޅެއް ނުވާނެ………..والله أعلم\nއަސްލު ނެގިފައިވަނީ އިސްލާމީނޫރުން\nPosted byހުސައިން ނިޔާޒު / ޅޮހި May 27, 2012 May 28, 2012 Posted inUncategorizedTags: ހެޔޮބަސް, ދީން\nކްއިކް ޝޮޕިންގ ލިސްޓް – ބޭނުންތެރި އެޕްލިކޭޝަނެއް.


New Radiant balikoh TC furathama faharah final ah | Mihaaru\nޓީސީގެ ސެންޓޭ ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: ނިޝާން އަލީ/ މިހާރު\nނިއު ރޭޑިއަންޓް ބަލިކޮށް ޓީސީ ފުރަތަމަ ފަހަރަށް ފައިނަލަށް\n07 ނޮވެމްބަރ 2016 - 00:447comments\nމުބާރާތުގެ ފައިނަލުގައި އަންނަ ހުކުރު ދުވަހުގެރޭ ޓީސީ ބައްދަލުކުރާނީ ދެ ވަނަ ސެމީ ފައިނަލުގައި މާދަމާރޭ ކްލަބް ވެލެންސިއާ އާއި ޔުނައިޓެޑް ވިކްޓަރީ ކުޅެ މޮޅުވާ ޓީމަކާ އެވެ. ޓީސީ ފުރަތަމަ ފަހަރަށް ފުރަތަމަ ޑިވިޝަނުގެ ފައިނަލަކުން ޖާގަ ހޯދީ އެ ޓީމު މިދިޔަ އަހަރު ފުރަތަމަ ޑިވިޝަނަށް ކޮލިފައިކޮށްދީ އުރީދޫ ދިވެހި ޕްރިމިއާ ލީގުގެ ދެ ވަނަ ހޯދައިދިން ކޯޗު މުހައްމަދު ނިޒާމުގެ އިރުޝާދުގެ ދަށުންނެވެ.\nނިއުގެ ދެ ކުޅުންތެރިޔަކަށް ރަތްކާޑު ދެއްކި މި މެޗުގައި، އެ ޓީމުން ނުރައްކާކުރި ނަމަވެސް ޖުމްލަކޮށް މުޅި މެޗު ކޮންޓްރޯލްކޮށް މޮޅު ކުޅުމެއް ދެއްކީ ޓީސީ އެވެ. އެ ޓީމަށް 31 ވަނަ މިނެޓުގައި ލީޑު ނަގައިދިނީ މި ސީޒަނުގައި ތަފާތު މޮޅު ކުޅުމެއް ދައްކަމުން އަންނަ އަލީ ފާސިރު (ސެންޓޭ) އެވެ. ކޯނަރަކުން ނިއު އިން އުފެއްދި އެޓޭކަށް ރޫޅާލައި، ޓީސީން ކައުންޓާ އެޓޭކުގައި ކުރިއަށް ޖެހި އޭރިއާ ބޭރުން ސެންޓޭ އަށް ލިބުނު ބޯޅަ އޭނާ ވައްދާލީ ނިއުގެ ގޯލްކީޕަރު ޖުން ކޮޗީގެ ބޯ މަތިންނެވެ.\nނިއުގެ ސާމިރު (ކ) އަތުން ބޯޅަ ހޯދުމަށް ޓީސީގެ ނިޒާމް މަސައްކަތްކުރަނީ. --ފޮޓޯ: ނިޝާން އަލީ/ މިހާރު\nޓީސީގެ ގޯލުގެ ކުރިން ދެ ޓީމަށް ވެސް ލީޑު ނަގަން ރަނގަޅު ފުރުސަތު ލިބި ވަނީ ބޭކާރުވެފަ އެވެ. އެގޮތުން 14 ވަނަ މިނެޓުގައި ޓީސީގެ އަހުމަދު ނިޒާމް އޭރިއާ ތެރެއިން ފޮނުވާލި ބާރު ބޯޅަ ނިއުގެ މުހައްމަދު ރަޝީދު (ހޮކޭ) ގެ ފައިގައި ޖެހި މިސްރާބު ބަދަލުވެގެން ގޯލަށް ނުވަނީ ކިރިޔާ އެވެ. އޭގެ މިނެޓެއް ފަހުން ނިއުގެ އަހުމަދު ސުހެއިލް (ބަމްޕުޗް) ކައުންޓާގައި ފޮނުވާލި ހަމަލާ ޓީސީގެ ގޯލްކީޕަރު މުހައްމަދު އިމްރާން މަތަކުރި އެވެ. އަދި ޓީސީގެ ޝަމްވީލް ގާސިމް (ބޮންޑާ) އަށް އޭރިއާ ތެރެއިން ލިބުނު ބޯޅަ ގޯލަށް ޖަހަޖަހާ އޮއްވާ ނިއުގެ ކީޕަރު ވަނީ އެ ބޯޅަ ސަލާމަތްކޮށްފަ އެވެ.\nފުރަތަމަ ހާފު ނިމުމުގެ ކުރިން ސެންޓޭ އަށް ތަފާތު ބޮޑުކުރަން ރަނުގެ ފުރުސަތެއް ލިބުނެވެ. އެކަމަކު އޭނާ ނިއުގެ ކީޕަރު ބޯމަތިން ފޮނުވާލި ބޯޅަ ޖެހުނީ ގޯލުގެ ދަނޑީގެ ކަނުގަ އެވެ.\nދެ ވަނަ ހާފު ފަށައިގެން ކުރީކޮޅު ނިއުގެ ހަމްޒާ މުހައްމަދު (ހަމްޕު) އަށް ލިބުނު ބޯޅަ އޭނާ ޖެހުމުން ވެސް ހުރަހަކަށްވީ ގޯލް ދަނޑި އެވެ. ނިއު އަށް މައްސަލަތަކެއް ދިމާވީ 54 ވަނަ މިނެޓުގައި އެ ޓީމުގެ އިއްޒަތު އަބްދުލްބާރީ އަށް ރެފްރީ މުހައްމަދު ޖާވިޒް ދެ ވަނަ ރީނދޫ ކާޑާ އެކު ރަތްކާޑެއް ދެއްކުމުންނެވެ. ބެލެވޭ ގޮތުގައި އިއްޒަތަށް ދަނޑުން ފޮނުވާލީ ރެފްރީއާ ދިމާލަށް ހުތުރު އިބާރާތެއް ބޭނުންކުރުމުންނެވެ.\nއޭގެ ފަހުން ސަޕޯޓަރަކު އެއްލި ބޯޅައަކުން އެސިސްޓަންޓް ރެފްރީ ގައިގައި ޖެހުމުން ރެފްރީ ވަނީ އިރުކޮޅަކަށް ކުޅުން މެދުކަނޑާލައިފަ އެވެ.\nޓީސީގެ ރިލްވާން (ކ) އަތުން ބޯޅަ ހޯދުމަށް ނިއުގެ މާޒިން މަސައްކަތްކުރަނީ. --ފޮޓޯ: ނިޝާން އަލީ/ މިހާރު\nނިއުގެ އެކަކު މަދުވި ނަމަވެސް، ޓީސީން ކޮންމެވެސް ވަރަކަށް ފަހަތަށް ޖެހުމުގެ ނަތީޖާއަކަށްވީ ނިއު އަށް މެޗުގެ ކޮންޓްރޯލް ލިބުމެވެ. އަދި ނިއު އިން ކުރިއަށް ޖެހި ޓީސީ އަށް ނުރައްކާކުރިން ފެށި އެވެ. އެކަމަކު ކައުންޓާ އެޓޭކެއްގައި ޓީސީން 79 ވަނަ މިނެޓުގައި ވައްދާލި ލަނޑާ އެކު އެ ޓީމަށް އަނެއްކާ ވެސް ކޮންޓްރޯލް ލިބުނެވެ. މި ގޯލް ޖެހީ ޓީސީގެ ޔޫތު ޓީމުގެ ކެޕްޓަން އިބްރާހިމް ވަހީދު ހަސަނެވެ.\nނިއުގެ އިތުރު ކުޅުންތެރިޔަކު މަދުވީ 84 ވަނަ މިނެޓުގައި ކެޕްޓަން ހޮކޭ އަށް ދެއްކި ރަތްކާޑުގެ ސަބަބުންނެވެ. އޭނާ އަށް ރެފްރީ ޖާވިޒް ކާޑު ދެއްކީ، ޓީސީގެ ކުޅުންތެރިން ލަސްކުރަން އުޅޭކަމަށް ބުނެ ޝަކުވާކުރިއިރު ހުތުރު ބަހެއް ބޭނުންކުރުމުންނެވެ.\nޓީސީގެ ތިން ވަނަ ލަނޑު ޖެހީ ކައުންޓާ އެޓޭކެއްގައި ތަނަވަސްކުރި ފުރުސަތެއްގައި 89 ވަނަ މިނެޓުގައި ނާއިޒް ހަސަން (ދާދު) އެވެ. އޭރު ޓީސީގެ ސެންޓޭ އޮތީ އަނިޔާވެގެން ދަނޑު މައްޗަށް ވެއްޓިފަ އެވެ. އޭނާ އަށް ނޭވާލާން އުނދަގޫވާތީ ވަނީ ހޮސްޕިޓަލަށް ގެންގޮސްފަ އެވެ.\nމެޗަށް ފަހު ނިއުގެ ކުޅުންތެރިން ރެފްރީ ވަށާލިއިރު، ރުޅިވެރިކަމާ އެކު ރެފްރީއާ ދިމާލަށް ދިޔަ ނިއުގެ އޮފިޝަލަކު ހުއްޓުވީ ފުލުހުންނެވެ. މުބާރާތުގެ ކުއާޓާ ފައިނަލުން ޔުނައިޓެޑް ވިކްޓަރީ އަތުން ޕެނަލްޓީ ޖަހައިގެން މާޒިޔާ ބަލިވި މެޗުގައި ވެސް ރެފްރީ ޖާވިޒަށް ވަރަށް ބޮޑަށް ފާޑުކިޔުން އަމާޒުވި އެވެ. އެ މެޗުގައި، މާޒިޔާގެ މުހައްމަދު އުމެއިރަށް ރެފްރީ ރަތްކާޑު ދެއްކީ، އޭނާ ރެފްރީއާ ދިމާލަށް އެއްޗެކޭ ބުނި ކަމަށް ބަލައިފަ އެވެ. އެކަމަކު އުމެއިރު ހިތްހަމަނުޖެހުން ފާޅުކުރީ ޔުުނައިޓެޑް ވިކްޓަރީގެ ކުޅުންތެރިޔަކާ ދިމާލަށެވެ.\nއިތުރު ލިޔުންތައް ޓީސީ ސްޕޯޓްސް ނިއުރޭޑިއަންޓް ސ.ކ އެފްއޭ ކަޕް


ދެވަނަ ޚަލީފާ: ޢުމަރު ބުން އަލްޚައްޠާބު رضي الله عنه –5– DhiSalafiyyah\nދެވަނަ ޚަލީފާ: ޢުމަރު ބުން އަލްޚައްޠާބު رضي الله عنه – 5\n02/06/2021 ތާރީޚް, ސިޔަރަތާއި ތާރީޚްއަލް އުޚްތު އުންމު ޢަބްދިﷲ\nއެކަލޭގެފާނަށް ފެނިވަޑައިގަންނަވާ ގޮތް ވިދާޅުވެދެއްވުމުން، އެއަށްފަހު އެ ރައުޔާ އެއްގޮތަށް ޤުރުއާނުގައި އާޔަތްތައް ބާވައިލައްވާފައިވެއެވެ. ފަހެ، އިބްނު ޢުމަރު رضي الله عنهما ގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ.\n“مَا نَزَلَ بِالنَّاسِ أَمْرٌ قَطُّ فَقَالُوا فِيهِ وَقَالَ فِيهِ عُمَرُ إِلَّا نَزَلَ فِيهِ القُرْآنُ عَلَى نَحْوِ مَا قَالَ عُمَرُ”. \nމާނައީ: “މީސްތަކުންނަށް ކަމެއް ދިމާވެގެން އެކަމުގައި ޢުމަރުގެފާނު މިފަދައިން ވިދާޅުވެއްޖެއޭ ބުނެވިއްޖެނަމަ، ޢުމަރުގެފާނު އެ ވިދާޅުވި ގޮތަށް ޤުރުއާނުގެ އާޔަތްތައް ބާވައިލެއްވިގެން ދެއެވެ.”\nމިއިން ދަލީލުކޮށްދެނީ ﷲ ތަޢާލާ ޢުމަރު رضي الله عنه އަށް ދެއްވަފައިވާ ބުއްދިވެރިކަމާއި ދުރުވިސްނުމާއި ޙިކުމަތްތެރިކަމެވެ. އަދި އެކަލޭގެފާނުގެ ރައުޔުގެ ފުރިހަމަކަމެވެ. އެކަލޭގެފާނުގެ ރައުޔާ އެއްގޮތަށް ޤުރުއާނުގެ އާޔަތްތައް ބާވައިލެއްވުމުން، އެކަލޭގެފާނުގެ ރައުޔުގެ ފުރިހަމަކަން ދޭހަވެއެވެ. ނަބިއްޔާ صلى الله عليه وسلم ވެސް ވަނީ މިކަމަށް އިޝާރާތްކުރައްވާފައެވެ.\n«إِنَّ اللَّهَ جَعَلَ الْحَقَّ عَلَى لِسَانِ عُمَرَ وَقَلْبِهِ». \nމާނައީ: “ހަމަކަށަވަރުން ﷲ ވަނީ ޢުމަރުގެފާނުގެ ދޫފުޅާއި ހިތްޕުޅުގައި ޙައްޤު ލައްވާފައެވެ.”\nއަދި އަބޫހުރައިރާ رضي الله عنه ރިވާކުރައްވާފައިވެއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ.\n«لَقَدْ كَانَ فِيمَا قَبْلَكُمْ مِنَ الأُمَمِ مُحَدَّثُونَ، فَإِنْ يَكُ فِي أُمَّتِي أَحَدٌ، فَإِنَّهُ عُمَرُ». \nމާނައީ: “ހަމަކަށަވަރުން އިސްވެ ދިޔަ އުންމަތްތަކުގައި مُحَدَّث ން ވިއެވެ. ފަހެ މި އުންމަތުގައި އޭގެ ބޭކަލަކުވާނަމަ ފަހެ އެއީ ޢުމަރުގެފާނެވެ.”\nمُحَدَّثُون އަކީ مُحَدَّثގެ ގިނަގޮތެވެ. އެބަހީ: އިލްހާމުވެވޭ ބޭކަލުންނެވެ. އެއީ އެބޭކަލުންނަށް ހީވާގޮތް، ތެދުވާ ބޭކަލުންނެވެ. އަދި ބުނެވެއެވެ. އެއީ ޤަޞްދަކާ ނުލާ އެމީހެއްގެ ދޫމަތިން ޙައްޤުބަސް ބުނެވޭ މީހުންނެވެ. \n انظر: سنن الترمذي رقم: 3682، وقال حَسَنٌ صَحِيحٌ، وصححه الألباني في صحيح وضعيف سنن الترمذي رقم: 3049.\n انظر: سنن الترمذي رقم: 3682، وقال حَسَنٌ صَحِيحٌ، وحسنه الألباني في مشكاة المصابيح رقم: 6042.\n انظر: صحيح البخاري رقم: 3689.\n انظر: ابن حجر، فتح الباري (7 / 62).


ރޫޓްގެ ފައިސާ ފޭރެން އުޅުނު މައްސަލައިގައި ބައިވެރިވި އިތުރު ތިން މީހަކު ހައްޔަރުކޮށްފި – Dhen.mv\nރޫޓްގެ ފައިސާ ފޭރެން އުޅުނު މައްސަލައިގައި ބައިވެރިވި އިތުރު ތިން މީހަކު ހައްޔަރުކޮށްފި\nމުޙައްމަދު ޝިފާއު November 3, 2020 - 6:52 pm\nރޫޓް ފިހާރައިން ހަތަރު މިލިއަނަށްވުރެ ގިނަ ރުފިޔާ ފޭރެން އުޅުނު މައްސަލައިގައި އިތުރު ތިން މީހަކު ހައްޔަރު ކޮށްފިއެވެ. ހައްޔަރު ކުރެވިފައި ވަނީ ހުސް ދިވެހިންނެވެ.\nމިދިޔަ މަހުގެ 25 ވަނަ ދުވަހު ބޭންކް އޮފް ސިލޯން (ބީއޯސީ) ކައިރިން މި ފައިސާތައް ފޭރެން މަސައްކަތް ކުރި ހަތަރު މީހަކު މީގެ ކުރިން ހައްޔަރު ކުރެވިފައިވާއިރު، އެމީހުންގެ ވަނަވަރު މިހާރު ވަނީ ފުލުހުން އާންމު ކޮށްފައެވެ.\nމިއަދު ހައްޔަރު ކުރެވިފައިވާ ތިން މީހުންގެ ތެރޭގައި އުމުރުން 20 އަހަރުގެ މީހަކާއި 21 އަަހަރުގެ މީހަކާއި 30 އަހަރުގެ މީހެއް ހިމެނެއެވެ. އަދި މި ތިން މީހުންގެ ބަންދަށް ވެސް މިހާރު 15 ދުވަސް ވަނީ ޖަހާފައެވެ.\nރޫޓް ފިހާރައިން 4.2 މިލިއަނަށްވުރެ ގިނަ ރުފިޔާ، ވޭނެއްގައި ބީއޯސީ އަށް ގެންދަނިކޮށް، މިދިޔަ މަހުގެ 25 ވީ އާދިއްތަ ދުވަހު، ހެލްމެޓު އަޅައިގެން ދެ ސައިކަލެއްގައި ދިޔަ ބަޔަކު ވަނީ އެފައިސާ ފޭރެން މަސައްކަތް ކޮށްފައެވެ. އެމީހުންނަށް އެކަން ކާމިޔާބު ނުވީ، ވޭނު ތެރޭގައި ތިބި ރޫޓް ފިހާރައިގެ މުވައްޒަފުންތަކަކާއި ބީއޯސީ ގެ ސެކިއުރިޓީ ގާޑު އެމީހުން ހުއްޓުވުމުންނެވެ. އަދި މި ފޭރުން ހުއްޓުވުމުގައި އިސްކޮށް އުޅުނު ބީއޯސީ ގެ ސެކިއުރިޓީ ގާޑަށް ރޫޓްގެ ފަރާތުން ވަނީ 50،000 ރުފިޔާގެ ހަދިޔާއެއް ވެސް ދީފައެވެ.\nފޭރުން ހުއްޓުވުމުގައި އޭނާ ކުރި ހިތްވަރު ފާހަގަކުރުމުގެ ގޮތުން ފައިސާގެ އިނާމަކާ އެކު ރަމްޒީ ލިއުމެއް ވެސް ވަނީ ދީފައެވެ.\nފޭރުން ދިވެހި ފުލުހުން\nރުޤްޔާގެ ކުރުމުގެ ނަމުގައި އަނިޔާކުރި މައްސަލައިގައި ދެމީހަކު ހައްޔަރުކޮށްފި\nއެހެންމީހުން ލައްވާ އެސައިންމެންޓް ހަދަނީ ދަރިވަރުން ބޭނުންވެގެނެއް ނޫން، އެކަމަށް މަޖުބޫރުކުރާތީ!\nކޮވިޑް-19: ކަރަންޓީނުގެ އެންގުމާ ޚިލާފަށް ކުޑަހުވަދޫއިން ފުރި ފަތުރުވެރިންތަކެއް ހައްޔަރުކޮށްފި


REPORT: Ruhumuge lolah dharanives ranah!\nރުހުމުގެ ލޮލަކަށް އައިބެއް ނުފެންނާނެއޭ ބުނެ އެވެ. ގިނަ ފަރަހަށް ކަން ވެފައި އޮންނަނީ ވެސް އެހެނެވެ. ރާއްޖޭގައި އެ ހަރު ބަހުގެ ސީދާ ލަފްޒީ މާނަ ހިތްޕުޅަށް ނަންގަވައިގެން އުޅުއްވާ އެއް ބޭފުޅަކީ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދެވެ. ރާއްޖޭގެ އަވަށްޓެރިއަކަށް ވުމަށް ވުރެ ބޮޑަށް އެމަނިކުފާނާ އޮންނަ ގާތް ރައްޓެހި ކަމެއްގެ ސަބަބުން އިންޑިއާ ދެކެ ވަނީ އަމަށަކު ލޯތްބެއް ނޫނެވެ. އެކަން ކަށަވަރުކޮށް ދެއްވަނީ ވެސް އެމަނިފާނެވެ. އެންމެ ފަހުން އިންޑިއާއަށް ވަޑައިގެން އެންމެ ގިނައިން ވިދާޅުވީ "އަޅުގަނޑަށް އިންޑިއާ ވަރަށް ކަމުދޭ" އެހެނެވެ.\nކަންކަން ހިނގަމުންދާ ގޮތުން އިންޑިއާ އާއި ރައީސް ނަޝީދުގެ ގުޅުމަކީ އިންޑިއާގެ ޝާހު ޖަހާން މުމްތާޒް ދެކެ ވީފަދަ ޖީލުތަކަށް ދެމިގެންދާފަދަ ލޯތްބެކޭ ބުނުން ވެސް މިހާރު ދެން މުޅިއަކުން ދޮގަކަށް ނުވާނެ އެވެ. ހުރިހާ ގޮތަކުން ވެސް ނަޝީދަށް އިންޑިއާ ހަމަ މޮޅީ އެވެ. އެއީ ޑިމޮކްރަސީގެ ވެސް އެންމެ އުހުގައި އޮތް ނަމޫނާ އެވެ. ހެޔޮ ވެރިކަމުގެ އެންމެ ސާފު ސާދާ މިސާލެކެވެ. ތަރައްގީގައި ވެސް އެންމެ ކުރިއަރާ އޮތް ބާނީ އެވެ. އަނެއްކާ ދީލަތިކަމާއި ހެޔޮ ކަމުގެ އަރާ ހުރި ދުނިޔޭގެ ބާރެއް އަދި ވެރިކަން ވެސް ހޯދައިދޭ ބޮޑު ބޭބެއެކެވެ.\nއިންޑިއާ މޮޅުކޮށް ކޮނޑަލަށްލައިގެން ނަޝީދު ތަކުރާރުކޮށް، އެކި ގޮތްގޮތަށް ފުށުން ޖަހައި ފުރޮޅައި އަނބުރައިގެން ވާހަކަފުޅު ދައްކަވަ އެވެ. ކުރިފުޅުމަތީން ހުރަސް ކުރަނީ އިންޑިއާގެ ނޫސްވެރިއެކޭ ހީފުޅުވިޔަސް، ހިނުތުން ވަޑައިގެން ހިފެހެއްޓުމެއްނެތި ތައުރީފުގެ ބަސްތައް ނަޝީދު ދޫފުޅުން އޮއްސަވަނީ އެވެ.\nއެމްޑީޕީގެ ރައީސްކަން ވެސް ކުރައްވާ ނަޝީދު އިންޑިއާގެ ގުޖުރާތަށް މި ފަހުން ކުރެއްވި ރަސްމީ ދަތުރުފުޅުގެ ތެރެއިން އިންޑިއާއަށް ހުޝާމަދާއި ތައުރީފު ކުރައްވަމުން ގޮސް އަނެއްކާވެސް މުޅީން އާ ވާހަކައެއް ވަނީ ވިދާޅުވެފަ އެވެ. އިންޑިއާގެ އެހީއާއެކު ރާއްޖޭގައި ހިންގާ އެއްވެސް މަޝްރޫއުއެއް ދަރަނީގެ ދަންތުރައަކަށް ވެގެން ގޮސްފައި ނުވާ ކަމަށް ވިދާޅުވެ ނަޝީދު ދާމާލެއްވީ ތައުރީފުގެ ކޯރެކެވެ.\n"އިންޑިއާގެ މަޝްރޫއުތައް ރާއްޖޭގައި ހިންގަނީ ދެފުށްފެންނަ ގޮތަކަށް، އެނގޭ ކޮން ކަމެއްކަން ހިނގަނީ... މަޝްރޫއުގެ އަގު އެންމެންނަށް އެނގޭ! އިންޑިއާގެ މަޝްރޫއުތައް އިންޑިއާ ސަރުކާރުން ޓެންޑާ ކުރަނީ ޓްރާންސްޕޭރެންޓްކޮށް، [އެއިން] އެއްވެސް މަޝްރޫއުއެއް ދަރަނީގެ ދަންތުރައަކަށް ނުވޭ!" އިންޑިއާއަށް ސަނާ ކިޔުއްވަމުން ނަޝީދު ވިދާޅުވި އެވެ.\nއެވަރުން ފުއްދާ ނުލައްވައި ވިދާޅުވި ގޮތުގައި ރާއްޖެއަކީ ކުޑަ ގައުމަކަށް ވިޔަސް ރާއްޖޭގެ މިނިވަންކަމާއި އިސްތިގުލާލަށް ސުޕަ ޕަވާ، އިންޑިއާއިން އަބަދުވެސް އިހްތިރާމް ކުރެ އެވެ. އަދި އިންޑިއާއިން އެއް އިރެއްގައި ވެސް ރާއްޖެއަށް ނުރައްކާ ކުރަން މަސައްކަތް ކޮށްފައި ނުވެ އެވެ.\nފަހަކަށް އައިސް ނަޝީދަށް އިންޑިއާއަށް ތައުރީފު ކުރެއްވޭ ކޮންމެ ފަހަރަކު އެކަން ކުރެއްވޭ ކަމަށް ވަނީ ފާއީސްޓްގައި މިދިމާއަށް ބަލަހައްޓައިގެން އޮތް ވާދަވެރި އަދި ބާރުވެރި، ޗައިނާގެ މޫނުމަތީގައި ތަފާލެއް ޖައްސަވައިފަ އެވެ. "އބޖހލށ" ވީފަދައިން އިހުތިޔާރާ ނުލައި އެހެން ވަނީ ކަމަށްވެސް ވެދާނެ އެވެ. މި ފަހަރުވެސް ރައީސް ނަޝީދަށް އެ ފުރުސަތު ދޫކޮށްލެވޭ ގޮތެއް ހަމަ ނުވި އެވެ. ފުރަތަމަ ޗައިނާގައި ޖަހަނީ އެވެ. ދެން އިންޑިއާގައި އޮޅުލައިގަނެ ދެ އަތް ޖޯޑު ކުރައްވާ ބޮސް ދެއްވަނީ އެވެ.\nޗައިނާއަށް ބަހުގެ ހަމަލާތައް ރައްދު ކުރައްވަމުން ރައީސް ނަޝީދު އިންޑިއާ ރުއްސަން މިހެން ވިދާޅެ އެވެ: "އެހެން ސުޕަ ޕަވާއެއް އިންޑިއަން އޯޝަނަށް [އިންޑިއާ ކަނޑުތެރެއަށް] އެބަދޭ... [އެއީ] ޗައިނާ، ދެރަކަމަކީ އެ ސުޕަ ޕަވާ އިންޑިއަން އޯޝަންގެ ރަށްތަކާމެދު އަމަލު ކުރަނީ ވަރަަށް ތަފާތުކޮށް!"\n1976 ވަނަ އަހަރުން ފެށިގެން ރައީސް މައުމޫން އަބްދުލް ގައްޔޫމްގެ ވެރިކަން 2008 ގައި ނިމުމާ ހަމައަށް 42 ލޯނު. ނަޝީދުގެ ވެރިކަމުގެ ދުވަސްވަރު 2008 އިން 2012 އާ ހަމަ އަށް 38 ލޯނު. އަދި ރައީސް އަބްދުﷲ ޔާމީންގެ ވެރިކަމުގެ ދުވަސްވަރު 2013 އިން 2018 އަށް 22 ލޯނު\nކޮންމެ ނަމެއް ކިޔަސް ލޯނު ވާނީ ލޯނަށް\nކޮންމެ މަގުސަދެއްގައި ކޮންމެ ގޮތަކަށް މަންޒަރު ކުރައްސަވަން ރައީސް ނަޝީދު ކިތަންމެ ވަރަކަށް މަސައްކަތް ކުރެއްވި ނަމަވެސް، ރާއްޖޭގެ މާލީ ހާލަތު ދަނީ ދުވަހެއް ދުވަހަކުން ދަށަށެވެ. އިންޑިކޭޝަން ގްރާފްތައް ދޮގެއް ނުހަދާނެ އެވެ. ވީކަމަކާއި ވާ ގޮތަކާއި ފެންނާ އޮތް މަންޒަރާއި އިވޭ، އިވުނު އަޑާއި ފެނުނު ތަނާއި ފެންނަމުންދާ ތަން ދޮގެއް ނުކުރެވޭނެ އެވެ.\nފިނޭންސް މިނިސްޓްރީން އެންމެ ފަހުން ނެރެފައިވާ ރާއްޖޭގެ ދަރަނީގެ މައުލޫމާތު ތަކުން ދައްކާ ގޮތުގައި ދިވެހި ދައުލަތުގެ ދަރަނި -- ގެރެންޓީކޮށްފައިވާ ދަރަނި ހިމެނޭ ގޮތަށް -- 2018 ވަނަ އަހަރު ނިމުނުއިރު 59 ބިލިއަން ރުފިޔާގައި ހުރިއިރު 2019 ގެ ނިޔަލަށް މި އަދަދު ވަނީ 67 ބިލިއަން ރުފިޔާއަށް އިތުރުވެ މައްޗަށް އުފުލިފަ އެވެ. މިއީ ގައުމީ އުފެއްދުންތެރިކަމުގެ ނިސްބަތުން ބަލާނަމަ 76 ޕަސެންޓުގެ އިތުރު ވުމެކެވެ.\nފިނޭންސުގެ ހިސާބުތައް ދައްކާ ގޮތުގައި މިދިޔަ އަހަރު ނިމުނުއިރު ގެރެންޓީކޮށްފައިވާ ދަރަނި ހިމެނޭ ގޮތަށް ބޭރުގެ ދަރަނި އުޅެނީ 33 ބިލިއަން ރުފިޔާގަ އެވެ. މިއީ ގައުމީ އުފެއްދުންތެރިކަމުގެ ނިސްބަތުން ބަލާނަމަ 39 ޕަސެންޓެވެ.\nނަޝީދު ލީޑް ކުރައްވާ އެމްޑީޕީ ސަރުކާރު ވެރިކަމަށް އައި މަގުމަތީގައި ވެސް އޭރު ވެރިކަމުގައި ހުންނެވި ރައީސް އަބްދުﷲ ޔާމީން އަބްދުލްގައްޔޫމް ޗައިނާ އިން ނެގި ލޯނުތަކަށް ވަރަށް ބޮޑަށް ފާޑުކިޔެވެ. ބޮޑުކޮށް އަގު ޖަހައިގެން ސިނަމާލެ ބުރިޖު ފަދަ "ކޮންމެހެން ބޭނުން ނުވާ" މަޝްރޫއުތައް ހިންގީ "ރާއްޖެ ދަރުވާލައި ބިންތައް ފޭރިގަންނަ" ހީލަތްތެރި ރޭވުމެއްގެ ތެރެއިން ކަމަށް ސީދާ ރައީސް ނަޝީދު ތުހުމަތު ކުރައްވަ އެވެ.\nރައީސް ޔާމީންގެ ވެރިކަން ފަސް އަރުގެ ދައުރަކުން ނިމުނު ފަހުން ދެ އަހަރުވާން ދާއިރު، ދިވެހި ރާއްޖެ ޗައިނާއަށް ދަރާފައިވާ ސީދާ އަދަދެއް އަދިވެސް އެކަކަށް ވެސް ސާފުކޮށެއް ނުދެވެ އެވެ. އެ އަދަދު 1.2 ބިލިއަން ޑޮލަރުން ފެށިގެން ތިން ބިލިއަނާ ހަމައަށްވެސް އެކި ފަހަރު މަތިން އެކި ބޭފުޅުން އެކި ގޮތް ގޮތަށް ހިސާބު ޖައްސަވަ އެވެ. އެކަމަކު ކޮންމެވެސް ސަބަބަކާ ހުރެ ހާމަ ނުކުރެވިގެން އުޅޭ އެ އަދަދުގައި އިއްތިފާގުވާ އެއް ކަމެއް އޮވެ އެވެ.\nބުރިޖާއި އެއާޕޯޓް ތަރައްގީ ކުރުން ފަދަ މަޝްރޫއުތަކުން ޗައިނާއަށް އަނބުރާ ދައްކަންޖެހެނީ 600 މިލިއަން ޑޮލަރު ކަމެވެ. އެ ލޯނުތައް ދީފައިވަނީ އެންމެ ދެ ޕަސެންޓް އިންޓަރެސްޓްގައި ކަމަށް މީގެ ކުރިން ކޮންމެވެސް އެއް ބޭފުޅަކު ވިދާޅުވެފައިވެ އެވެ. ސުވާލު އުފެދިގެން އަދި ސާފު ނުވެގެން އުޅެނީ އެކި ކަންކަމަށް ޗައިނާގެ ބޭންކްތަކުން ލޯނު ނެގުމަށް ސަރުކާރުން ދީފައިވާ ގެރެންޓީގެ އަދަދެވެ.\nބެލެވޭ ގޮތުގައި ރަައީސް ނަޝީދު ވެސް ކަންބޮޑުވެ ވަޑައިގަންނަވަނީ އެ އަދަދާ މެދު އެވެ. ސަބަބަކީ މި ސަރުކާރަށް "ދީލަތި" އިންޑިއާ އިން މިހާތަނަށް ދިން 1.4 ބިލިއަން ޑޮލަރުގެ "ލޯނު" ގެ ތެރެއިން 800 މިލިއަން ޑޮލަރު ދީފައިވަނީ 1.5 ޕަސަންޓް އިންޓަރެސްޓް ރޭޓެއްގައި ކަމަށް ނަޝީދު އެކުވެރި ރައީސް އިބްރާހިމް މުހައްމަދު ސޯލިހު ވިދާޅުވެފައިވާތީ އެވެ.\nމޮޅު ކޮށްލަން، ނޫނީ އޮޅުވާލަން "ކްރެޑިޓް ލައިން" އާއި "ކަރަންސީ ސްވޮޕް" އޭ ކިޔަސް، ދެ ގައުމުން ކަނޑައަޅާފައިވާ އިންޓަރެސްޓް ރޭޓުގައި ހުރި ތަފާތުން ނަޝީދު އެހާ ބޮޑަށް ކޯފާއިސް ކުރައްވައިގެން ޗައިނާ އާ ޖައްސަލައިގެން އުޅުއްވަންޖެހޭނެ ސަބަބެއް ނުފެނެ އެވެ.\nސޮވެރިން ގެރެންޓީ ދީގެން ސަރުކާރު ހިއްސާވާ ބައެއް ކުންފުނިތަކަށް ދޫކޮށްފައިވާ ލޯނުތަކާ ގުޅިގެން ރާއްޖޭގައި ހުންނަވާ ސަފީރު އިސްވެ ތަކުރާރުކޮށް ވިދާޅުވަނީ އެއް ވާހަކަ އެކެވެ. ލޯނު ދޫކޮށްފައިވާ މަޝްރޫއުތައް ހިންގައިގެން ލިބޭ އާމްދަނީން އެ ކުންފުނިތަކަށް ލޯނު އަނބުރާ ދެއްކޭނެއޭ އެވެ.\nވަރުން ނާޅުވާ ތައުރީފު ނުކުރެވޭނެ؟\nނަޝީދުގެ ތުހުމަތުތަކަށް ޗައިނާ ސަރުކާރުގެ ފަރާތުން އަބަދުވެސް ރައްދު ދެއްވަނީ ޗައިނާ ސަފީރެވެ. އެހެން ހުރިހާ ކަމެއް ހުއްޓާލާފައި އޭނާގެ މައިގަނޑު މަސައްކަތަކަށްވެފައި އޮންނަނީ ނަޝީދުގެ ވާހަކަތައް ދޮގު ކުރެއްވުމާއި، ޗައިނާ ސަރުކާރު ދިފާއު ކުރެއްވުމެވެ. މިހާރު ޗައިނާއަށް ކުރިމަތިވެގެން އުޅޭ ކޮރޯނާ ވައިރަހުގެ ބިރުވެރިކަމުގެ ތެރެއިން އެ ގައުމުން ކުރާ މަސައްކަތްތަކުގެ އެންމެ ފަހުގެ މައުލޫމާތު ކޮންމެ ދުވަހު ދެ އިރު ދެ ދަޅައަށް ހިއްސާ ކުރެއްވުމުގައި އަވަދިނެތި އުޅުއްވަމުން ވެސް، ނަޝީދު އެންމެ ފަހުން ދެއްކެވި ވާހަކަފުޅަށް ވެސް ރައްދު ދެއްވަން ސަފީރު ވަނީ ހިތްވަރު ނެރުއްވައިފަ އެވެ. އެކަމަކު މި ފަހަރު ވަރަށް ކުރުކޮށެވެ.\n"އަޅުގަނޑަށް ހީވަނީ [ގައުމެއްގެ] އެއް ބައިވެރިއަކަށް ތައުރީފު ކުރުމުގެ މަސައްކަތް އަނެއް ބައިވެރިއަކާ ވަރުން ނާޅުވާ ލީޑަރުންނަށް ކުރެއްވޭނެ ހެން،" ނަޝީދުގެ ވާހަކަފުޅަށް އިޝާރަތްކުރައްވައި އެކަމަކު ވަރަށް ނުސީދާ ގޮތަކަށް ސަފީރު ކުރެއްވި ޓްވީޓެއްގައި ވިދާޅުވި އެވެ.\nސަފީރު އެ ވިދާޅުވީ ވަރަށް ހައްސާސީ އަދި ތެދު ވާހަކަފުޅެކެވެ. އިންޑިއާއަށް ތައުރީފު ކުރާ ކޮންމެ ފަހަރަކު ޗައިނާގެ ވާހަކަ ދެއްކުން ލާޒިމެއް ނޫނެވެ. ނަޝީދު ފަދަ ދޫފަރިތަ، ބަސް ފަސޭހެ ބޭފުޅަކަށް ޗައިނާއާ ދިމާލަށް ގާބުރިއެއް ނޭއްލައި ވެސް އިންޑިއާގެ މޮޅު ވާހަކަދައްކަވައި ދެންކެޔޮ ކާން ދެވިދާނެ އެވެ.\nމި ސަރުކާރުން އިންޑިއާ އެއް ނޫން އަދި އެހެން ގައުމަކުން ވެސް ލޯނު ނަގަންޏާ ނަގަންވީ އެވެ. ރައްޔިތުންގެ މަޖިލީހުގެ މާވަށު ދާއިރާގެ މެންބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވާ ގޮތަށް އިންޑިއާ އިން ނަގާ ލޯނު "ރަނަށް" ހަދައިގެން ވަގުތު އިސްރާފު ކުރުމުގެ ބޭނުމެއް ނެތެވެ.\nމި ސަރުކާރުން ވެސް ތިލަމާލެ ބުރިޖާއި ތިލަފުށި ޕޯޓް ފަދަ މަޝްރޫއުތަކަށް އަނެއްކާވެސް އިތުރު ލޯނުތައް ބޮލުގަ އަޅަން ފަރިވަމުންދާ ދަނޑިވަޅެއްގައި، ރާއްޖޭގެ ދަރަނި އިތުރުވާ ސަބަބު ޗައިނާގެ ބޮލުގައި އަޅުވައިގެން ރައްޔިތުންގެ ލޮލުގައި އެޅުވޭނެ އަނދުނެއް ނޯންނާނެ އެވެ. އެ ޒަމާން ފަސްދީ ހިނގައްޖެ އެވެ. ނަޝީދުގެ ރުހޭ ލޯފުޅަށް އައިބެއް ނުފެނުނަސް، މޮޅެތި ނަން ނަން ކިޔައިގެން އިންޑިއާއިން ދޭ ލޯނުތަކުގެ ފަހަތުން އަޅާފައިވާ "ދަންތުރަ" ތަކަކީ ހަމައެކަނި ކަނޑައަޅާ އިންޓަރެސްޓް ރޭޓެއް ނޫންކަން އެންމެނަށްވެސް މިހާރު އެނގެ އެވެ. ދެން ކޮން ވާހަކައެއް ހެއްޔެވެ؟\nރައީސް މުހައްމަދު ނަޝީދު ސިނަ މާލެ ބްރިޖް ދައުލަތުގެ ބަޖެޓް + އިގްތިސޯދު ދިވެހި ރާއްޖެއާ ޗައިނާގެ ގުޅުން ދިވެހި އިންޑިއާގެ ގުޅުން ތިލަމާލެ ބްރިޖް


Masverikamuge bilakee vaki fikurehge bileh noon: Minister Zaha\nފިޝަރީޒް މިނިސްޓްރީގައި ބޭއްވި ބައްދަލުވުމުގެ ތެރެއިން-- ފޮޓޯ: ފިޝަރީޒް މިނިސްޓްރީ\nމަސްވެރިކަމުގެ ބިލަކީ ވަކި ސިޔާސީ ޕާޓީ އަކަށް އަދި ވަކި ފިކުރަކަށް ނިސްބަތްވާ ބިލެއް ނޫން ކަމަށް ފިޝަރީޒް މިނިސްޓަރު އައިޝަތު ޒަހާ ވަހީދު މިއަދު ވިދާޅުވެއްޖެ އެވެ.\nއިއްޔެ ރައްޔިތުންގެ މަޖިލީހުގެ އިގްތިސޯދީ ކޮމިޓީގައި ވާހަކަ ދައްކަވަމުން މާފަންނު މެދު ދާއިރާގެ މެމްބަރު އިބްރާހިމް ރަޝީދު ވަނީ މަސްވެރިކަމުގެ ބިލަކީ މޯލްޑިވްސް ރިފޯމް މޫވްމެންޓް (އެމްއާރްއެމް) ގެ ވިސްނުމެއް ކަމަށާއި އެ ބިލް ދިރާސާ ކުރުމުގައި ގިނަ ވަގުތު ހޭދަ ކުރަން ޖެހި ތަކުލީފަކަށް ވެފައިވާ ކަމަށެވެ.\nމިއަދު ފިޝަރީޒް މިނިސްޓްރީން ބޭއްވި ބައްދަލުވުމުގައި ނޫސްވެރިއަކު ކުރެއްވި ސުވާލަކަށް ޖަވާބުދެއްވަމުން މިނިސްޓަރު ޒަހާ ވިދާޅުވީ އެ ބިލަކީ 2014 ވަނަ އަހަރުން ފެށިގެން މިނިސްޓްރީން ކުުރަމުން އައި މަސައްކަތެއް ކަމަށާއި އޭގެ ކުރިން މަޖިލީހުން އެ ބިލް ބޭރުކޮށްފައި ވަނީ ބިލް މާ ބޮޑަށް ތަފްސީލުވުމުގެ ސަބަބުން ކަމަށެވެ.\nޒަހާ ވިދާޅުވީ ކުރީގެ ރައީސް މައުމޫން އަބްދުލް ގައްޔޫމް އުފައްދަން މަސައްކަތް ކުރަމުންދާ އެމްއާރްއެމްގެ ފަރާތުން ވަޒީރެއްގެ ގޮތުގައި ހުންނެވިޔަސް މަސްވެރިކަމާ ބެހޭ ބިލަކީ ކަމާ ބެހޭ ފަންނީ ބޭފުޅުންގެ މަޝްވަރާއާއެކު އެކުލަވާލައިފައިވާ ބިލެއް ކަމުގައެވެ.\n"މިއީ ވަކި ފިކުރެއްގެ ވަކި ޕާޓީއެއްގެ ބިލެއް ނޫން. ވަޒީރެއްގެ ހައިސިއްޔަތުން އެމްއާރްއެމްގެ ފަރާތުން އައި ނަމަވެސް މި ބިލަކީ މިނިސްޓްރީގެ ފަންނީ ބޭފުޅުންނާއި އަދި ބޭރުގެ މާހިރުންނާއި ތަފާތު ސިނާއަތުގެ ބޭފުޅުންނާއި މަޝްވަރާ ކުރެވި ގެންގޮސްފައިވާ ބިލެއް،" ޒަހާ ވިދާޅުވި އެވެ.\nމަޖިލީހަށް ހުށަހެޅި ބިލް މަޖިލީހުން ބަލައިގަނެ އިގްތިސޯދީ ކޮމިޓީން ދަނީ މިހާރު އެ ބިލް ދިރާސާކުރަމުންނެވެ.\nމޯލްޑިވްސް ރިފޯމް މޫވްމަންޓް މަޖިލިސް މަސްވެރިކަން އެމްއާރުއެމް ފިޝަރީޒް


Binmaa listun nuivey nameh: Binmaa Ahmed\nބިންމާ ލިސްޓުން ނުއިވޭ ނަމެއް: ބިންމާ އަހުމަދު\nކޭބަލް ޓީވީ ނެތް ޒަމާނުގައި ފިލްމް ހޯދަން ދަނީ އެ ތަނަށެވެ. ކުރިން ފިލްމް ކުއްޔަށް ދޫކުރަމުން ދިޔަ "ހަލީޖު" އާއި "ސްކެއާ" ވީޑިއޯގެ ވެރިޔާއަކީ މިއީ އެވެ. އޭގެ ކުރިއަށްދާނަމަ އެންމެ ގިނަ ދުވަހު ހިދުމަތް ކުރީ ރާއްޖޭގެ މަރުކަޒީ ބޭންކް (އެމްއެމްއޭ) ގަ އެވެ. މި ހިދުމަތްތެރިއަކީ މަޝްހޫރު އޭބީސީ ކޮންސްޓްރަކްޝަންގެ ވެރިޔާ އަހުމަދު ވަހީދު އާއްމު ނަމުންނަމަ، (ބިންމާ އަހުމަދު) އެވެ.\n"އެންމެ ފުރަތަމަ ސްކޫލް ނިންމާލާފަ އެމްއެމްއޭ [މަރުކަޒީ ބޭންކް] އަށް ވަނީ. ފުރަތަމަ އެތަނުގެ އެންމެ އާދައިގެ ވަޒީފާ އަށް ވަނީ. އޭގެ ފަހުން އެމްއެމްއޭގައި ވަރަށް ގިނަ ދުވަހު ހިދުމަތް ކޮށްފައި ވިޔަފާރިއަށް ވަގުތު ދޭންވެގެން ކެނޑުނީ،" އެމްއެމްއޭގައި 29 އަހަރު ހިދުމަތް ކޮށްފައިވާ، އަހުމަދު ވިދާޅުވި އެވެ.\nނަވާރަ ސަތޭކަ އަށްޑިހަ ހަ ވަނަ އަހަރު އެމްއެމްއޭގައި މަސައްކަތް ކުރަމުން ދިޔައިރުވެސް ކުދިކުދި މަސައްކަތްތައް އަމިއްލައަށް އަހުމަދު ކުރި އެވެ. މިގޮތުން އެންމެ ހާއްސަ އެއް ކަމަކީ ފިލްމު ކުއްޔަށް ދިނުމެވެ. އަދި އޭގެ ފަހުން އިތުރު ޕާޓްޓައިމް ވަޒީފާގެ ގޮތުގައި ކުދި މަސައްކަތް ކުރި އެވެ.\n"ކުދިކުދި މަސައްކަތް ކުރަމުން ގެންދިޔައިރު، އެ މަސައްކަތް ކުރަމުން އެންމެ ފުރަތަމަ ދިޔައީ ޕާޓްޓައިމް ވަޒީފާގެ ގޮތުގައި. އެފިޝަންސް ސާވިސް ޕްރައިވެޓް ލިމިޓެޑް [ކޮންކްރީޓް ނާއްޕެ] އާއެކީގައި މަސައްކަތް ކުރީ. އޭގެ ފަހުން ރެޑް ކޮންސްޓްރަކްޝަންގެ ނަމުގައި ޝެއާ ވެގެން އެހެން މީހަކާއެކު ފެށީ. އެކަމަކު އެކަން ވެސް ހުއްޓުނީ. އޭގެ ފަހުން ރެޕިޑްގައި ވެސް ޝެއާ އޮވެގެން ފެށިން. ނަމަވެސް ނުވި. އެހެންވެ އަމިއްލަ ކުންފުނި ހަދަން ހިޔާލު އައީ،" އަހުމަދު ވިދާޅުވި އެވެ.\nމި ހިސާބަށް އައިރު، އަހުމަދުގެ ވިސްނުން އައީ އަމިއްލައަށް ވިޔަފާރި ފެށުމަށެވެ. އެހެންވެ 2009 ވަނަ އަހަރު "އޭބީސީ" ކޮންސްޓްރަކްޝަން ކުންފުނި އުފެއްދި އެވެ. ފުރަތަމަ ކުންފުނި އުފެއްދީ ވަރަށް ކުޑަ ކޮށެވެ. އެންމެ ހަތަރު މުވައްޒަފުންނާއެކުގަ އެވެ. އޭގެ ފަހުން ކުދިކުދި މަޝްރޫއުތައް ނަގަން ފެށި އެވެ.\n"އެންމެ ކުރީގައި މަސައްކަތް ކުރާނެ ގޮތެއްވެސް ނެތް. ވަރަށް މަސައްކަތް ކޮށްގެން ކުރިއަށް މިދަނީ،" އަހުމަދު ވިދާޅުވި އެވެ.\nއަހުމަދު ހިތްވަރު ދޫނުކޮށް ކުރި ބުރަ މަސައްކަތުން މިއަދު އޭބީސީ ކުންފުންޏަކީ މީހުންގެ އިތުބާރު ހޯދާފައިވާ ކުންފުންޏެކެވެ. މި ކުންފުނިން ރާއްޖޭގެ ބޮޑެތި މަޝްރޫއުތައް ނަގައި ދަނީ މަސައްކަތް ކުރަމުންނެވެ. މިގޮތުން ފާހަގަ ކޮށްލެވޭ ބައެއް ބޮޑެތި މަޝްރޫއުތަކުގެ ތެރޭގައި އޭޑީކޭގެ އާ އިމާރާތް ހިމެނެ އެވެ. މިތަނަކީ ރާއްޖޭގެ "ނަން މަޝްހޫރު" ކުންފުންޏަކުން ހަދަން ހަވާލުވެ، ނުހެދިގެން އޭބީސީއާ ހަވާލުވި ކުންފުންޏެކެވެ.\n"މިހާރު ވަރަށް ބޮޑެތި ޕްރޮޖެކްޓްތައް އެބަ ކުރިއަށް ގެންދަން. މިހާރު 12 ޕްރޮޖެކްޓް ކުރިއަށް ގެންދަން. ކުންފުނީގެ މުވައްޒަފުންގެ އަދަދު ވެސް 200 އަށް އަރައިފި،" އިމާރާތް ކުރުމުގެ ދާއިރާގައި މަސައްކަތްކުރާތާ 19 އަހަރު ވެފައިވާ، އަހުމަދު ވިދާޅުވި އެވެ.\nމި ހިސާބުން އުފެދޭ ސުވާލަކީ އަހުމަދުގެ ކުންފުންޏަށް "އޭބީސީ" މިކަން ކީ ކީއްވެގެން ބާ އެވެ.؟ މީގެ ޖަވާބަކީ ގިނަ ބައެއްގެ ހިތުގައި ނަން ހަރުލައްވާފައި ބެހެއްޓުމެވެ.\n"އޭބީސީ ކީމައި ގިނަ މީހުންގެ ހިތުގައި އެނަން ހުންނާނެ އެހެންވެ އެނަން ކީ. މިސާލަކަށް އައިފޯނަށް އެޕަލްކީ ވެސް އަނެއްހެން ގުޅުން ހުރެގެންނެއް ނޫން. އެހެންވެ މިކަހަލަ ގޮތަކަށް އޭބީސީ މިނަންކީ،" އަހުމަދު ވިދާޅުވި އެވެ.\nއަހުމަދު ގަބޫލުކުރައްވާ ގޮތުގައި މި ދާއިރާއަކީ އެންމެ ރަނގަޅު އެއް ދާއިރާ އެވެ. ނަމަވެސް މިދާއިރާ ހަރުދަނާ ކުރަންޖެހޭ ގިނަ ކަންތައްތަކެއް އެބަހުރި ކަމަށެވެ.\n"މިވަގުތު އެންމެ ދަތި ކަމަކީ ޑިވޯޓަރިން. މިކަމަށް ގެނެސްފައިވާ ބަދަލުގެ ސަބަބުން މިކަން ދިމާވަނީ. މީގައި އެބައޮތް ޑިމާންޑުގެ މައްސަލަ ވެސް. އަނެއް ކަމަކީ ގާ. ޑިމާންޑް ބޮޑުވުމުން ގައު ނުލިބުމުގެ މައްސަލަ ދިމާވޭ،" އަހުމަދު ވިދާޅުވި އެވެ.\nމި މަސައްކަތުގައި އަހުމަދުގެ މިޝްރާބު ހުރީ އަދިވެސް މައްޗަށެވެ. އޭނަގެ އުންމީދަކީ މިދާއިރާއާ ގުޅުންހުރި އެހެން ވިޔަފާރިތަކުގެ ތެރެއަށް ނުކުތުމެވެ. މިގޮތުން މާގިނަ ދުވަސްތަކެއް ނުވެ އޭބީސީއިން ހާޑްވެއާގެ ވިޔަފާރި ވެސް ފަށާނެ އެވެ.


އިމާރާތެއްގެ މަތިން އަންހެނަނަކު ވެއްޓިއްޖެ | Sandhaanu\nއިމާރާތެއްގެ މަތިން އަންހެނަނަކު ވެއްޓިއްޖެ\nމާލޭގެ އިމާރާތެއްގެ މަތިން އަންހެނަކު ވެއްޓި އަނިޔާވެއްޖެ އެވެ.\nމި ހާދިސާ އާ ގުޅިގެން ފުލުހުން ބުނީ އިމާރާތެއްގެ މަތިން މީހަކު ވެއްޓުނު ހާދިސާގެ ރިޕޯޓް މިއަދު ހަވީރު ހަތަރެއް ޖެހި އިރު އެ އިދާރާއަށް ލިބިފައިވާ ކަމަށެވެ.\nމައުލޫމާތު ލިބޭގޮތުގައި މި އަންހެން މީހާ ވެއްޓުނީ ހަދަމުންމުންދާ އިމާރާތަކުންނެވެ.\nއަނިޔާވި މީހާ އަށް މިހާރު ގެންދަނީ އައިޖީއެމްއެޗްގައި ފަރުވާ ދެމުންނެވެ. އޭނާ އަށް ލިބިފައިވާ އަނިޔާ އާ ބެހޭ މައުލޫމާތު އަދި އެގޭގޮތެއް ނުވެއެވެ.\nނަމަވެސް އެ އަންހެން މީހާ ވެއްޓުނުތާ އިރުކޮޅެއްގެ ތެރޭގައި އެސަރަހައްދަށް ދިޔަ މީހަކު ބުނީ އޭނާ ވެއްޓުނު ތަނުގައި ގިނަ އަދަދެއްގެ ލޭހުރި ކަމަށެވެ. އަދި އެސަރަހައްދުގައި ތިބިމީހުންނާ ހަވާލާދީ އެމީހާ ބުނީ އެއަންހެންމީހާގެ ފައި ބިންދައިގެން ގޮސްފައިވާ ކަމަށް ބެލެވޭކަމަށެވެ.


ރިސޯޓްތައް / ޓޫރިސްޓުން\nކޮވިޑް-19ގެ ސަބަބުން ރާއްޖޭގެ ޓޫރިޒަމް ހުއްޓިފައި އޮތުމަށްފަހު ބޯޑަރު އަލުން ހުޅުވާލި ނަމަވެސް ރާއްޖެ އަށް އަންނަ ޓޫރިސްޓުންގެ އަދަދު ހިތަށް ފިނިކަން ގެނެސްދޭ ވަރުގެ އަދަދަކަށް ނުވެ...\nSeptember 02, 2020 7\nކޮވިޑް-19 އަށް ޓެސްޓްކޮށް، އެ ބަލި ނެތްކަން އެނގޭނެ ލިޔުމަކާ އެކު ނޫނީ މި މަހުގެ 10 އިން ފެށިގެން ޓޫރިސްޓުންނަށް ރާއްޖެ ނާދެވޭ ގޮތަށް ޓޫރިޒަމް މިނިސްޓްރީން ހަމަޖައްސައިފި އެވެ.\nޓޫރިސްޓުން އެއް ރިސޯޓުން އަނެއް ރިސޯޓަށް ދެވޭނެ\nރައްޖެ އަންނަ ޓޫރިސްޓުން އެއް ރިސޯޓުން އަނެއް ރިސޯޓަށް ދަތުރު ކުރެވޭގޮތް ޓޫރިޒަމް މިނިސްޓްރީން ހަދައިފި އެވެ.\nމިމަހު 7،000 އަށް ވުރެ ގިނަ ޓޫރިސްޓުން އަންނާނެ\nއަންދާޒާ ކުރިވަރަށް ރާއްޖެ އަށް ޓޫރިސްޓުން އަންނަން ފަށައިފި ކަމަށާއި އެގޮތުން މި ނިމޭ މަހު އެކަނި ރާއްޖެ އައި ޓޫރިސްޓުންގެ އަދަދު 7،000 އަށް ވުރެ އިތުރުވާނެ ކަމަށް، ޓޫރިޒަމް...\nރާއްޖެ އަށް ޓޫރިސްޓުން އައުމުގެ ކުރިން ކޮވިޑް-19 އަށް ނެގެޓިވްކަން ޔަގީންކުރަން ޖެހޭ ގޮތަށް އުސޫލު ބަދަލު ކުރައްވާނެ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ރޭ ވިދާޅުވެއްޖެ...\nAugust 16, 2020 92\nރާއްޖޭގައި ކޮވިޑް-19ގެ ހާލަތު މިހާރު މި އޮތް ގޮތުން ޗަމްޕާ ހުސެން އަފީފަށް ފެނިވަޑައިގަންނަވަނީ ވަރަށް ބޮޑު ގޮންޖެހުންތަކެކެވެ. މިއީ އޭނާ ވެސް ހީކުރެއްވި ފަދަ މަންޒަރެއް ނޫނެވެ. އެކަމަކު، ކޮވިޑް-19ގެ ކޭސްތައް ރާއްޖޭގައި ގިނަވަމުން ދިއުމުގެ ބިރާ އެކު، ޑިސެމްބަރު ހިސާބުގައި ވެސް ކުރީގެ ޓޫރިޒަމްއާ "ގާތަށް ވެސް ހިނގައިދާނެ" ކަމުގެ...\nޓޫރިސްޓުންނަށް ރާއްޖޭގެ މައި ދޮރު އަލުން ހުޅުވާލައި މަރުހަބާ ކިޔަން ފަށާފައިވީ ނަމަވެސް މި ދާއިރާގައި އަދި އޮތީ ބޮޑު ޝަކުވާއެކެވެ؛ ޗުއްޓީ ހޭދަކޮށްފައި އެނބުރި ގައުމަށް ފުރާ ޓޫރިސްޓުން ކޮވިޑް-19 އަށް ޓެސްޓް ކުރާނެ އެކަށީގެންވާ އަވަސް، އިންތިޒާމެއް ހަމަޖެހިފައި ނެތުމެވެ. ބައެއް ޓޫރިސްޓުންގެ ފުރުން ލަސްވެ، ރާއްޖޭގައި ތާށިވި ކަމުގެ...\nAugust 08, 2020 102\nއަހަރުގެ ބާކީ މި އޮތް މުއްދަތުގައި ސަރުކާރުގެ އަމާޒަކީ ހަތަރު ލައްކައެއްހާ ޓޫރިސްޓުން ގެނައުން ކަމަށް ވިޔަސް އެކަން ހާސިލުވާނެ ކަމާ މެދު ޓޫރިޒަމް ދާއިރާގެ ގިނަ ބަޔަކު ސުވާލު އުފައްދަން ފަށައިފި އެވެ.\nރާއްޖެ އައި ޓޫރިސްޓަކު ކޮވިޑް-19 އަށް މިއަދު ޕޮޒިޓިވް ވެއްޖެ އެވެ.\nކޮވިޑް-19 ފެތުރުން ކޮންޓްރޯލް ކުރުމަށްޓަކައި ބަންދު ކޮށްފައިވާ، ރާއްޖޭގެ ބޯޑަރު އަންނަ މަހުގެ 15 ގައި ހުޅުވާލައި، ރިސޯޓުތައް އަލުން ހިންގަން ފަށާއިރު، އިގްތިސާދީ ދަތިކަމާ ގުޅިގެން އެ ތަންތަނުން ވަކިކޮށްފައިވާ މުވައްޒަފުންނަށް ވަޒީފާ ދިނުމަށް ސަރުކާރުން ރޭ އިލްތިމާސްްކޮށްފި އެވެ.


Verikan badhaluvumuge maruhalaa ah huras, dhen vaanee kihineh?! | Mihaaru\nވެރިކަން ބަދަލުވުމުގެ މަރުހަލާއަށް ހުރަސް، ދެން ވާނީ ކިހިނެެއް؟!\nރައީސް ޓްރަމްޕާއި ބައިޑަން: ވެރިކަން ބަދަލުވުުމުގެ މަރުހަލާއަށް އެއްބާރުލުން ދޭން ދަނީ ދެކޮޅު ހަދަމުން -- ފޮޓޯ/އޭއެފްޕީ\n12 ނޮވެމްބަރ 2020 - 12:23\nވޮޝިންޓަން (ނޮވެމްބަރު 12) - މިދިޔަ ހަފުތާގައި ބޭއްވި އެމެރިކާގެ ރިޔާސީ އިންތިޚާބުގައި ޑިމޮކްރެެޓިކް ކެންޑިޑޭޓް އަދި ކުރީގެ ނައިބު ރައީސް ޖޯ ބައިޑަން އަށް ލިބުނު ކާމިޔާބާ އެކު، އެ ގައުމުގެ ރައީސަކަށް ދެވަނަ ދައުރެއް ކާމިޔާބު ނުކުރެއްވި ވެރިކަން ދޫކޮށްލައްވަން މި ޖެހިވަޑައިގަތީ 28 އަހަރު ފަހުންނެވެ. އެކަމަކު ރައީސަކު ބަލި ގަބޫލުކުރަން ދެކޮޅު ހައްދަވައި، ވެރިކަން ބަދަލުވުމުގެ މަރުހަލާއަށް އެއްބާރުލުން ނުދިނުމަކީ އެމެރިކާ ދުވަހަކު ވެސް ތަޖްރިބާ ކުރި ކަމެއް ނޫނެވެ.\nއިންތިޚާބު ކާމިޔާބުވާ ކެންޑިޑޭޓަށް މަރުހަބާ ކިޔައި، ވެރިކަން ބަދަލުވުމުގެ މަރުހަލާއަށް އެއްބާރުލުން ދިނުމަކީ އެމެރިކާގައި ދަމަހައްޓަމުން އައި ސަގާފަތެކެވެ. އެކަމަކު ރިޕަބްލިކަން ކެންޑިޑޭޓް އަދި ރައީސް ޑޮނަލްޑް ޓްރަމްޕް ބަލި ގަބޫލުކުރަން ދެކޮޅު ހައްދަވާތީ ވެރިކަން ބަދަލުވުމުގެ މަރުހަލާ އެއްކޮށްހެން އޮތީ ހުއްޓިފަ އެވެ. އިންތިޚާބު ކާމިޔާބުކުރާ ކެންޑިޑޭޓަށް ސަރުކާރުގެ އިދާރާތަކުން މައުލޫމާތުތައް ދޭން ފެށެނީ ޖެނެރަލް ސާވިސް އެޑްމިނިސްޓްރޭޝަން (ޖީސީއޭ) އިން އެކަން ރަސްމީކޮށް ކަނޑައެޅުމުންނެވެ.\nއެމެރިކާގެ ވެރިކަން ބަދަލުވުމުގެ މަރުހަލާގެ ގާނޫނު އޮންނަ ގޮތުން އިންތިޚާބުވާ ކެންޑިޑޭޓް ހުވާ ކުރެއްވުމުގެ ކުރިން އޮފީހަކާއި އެތަން ހިންގުމުގެ ޚަރަދު ހަމަޖައްސައި ދިނުމުގެ އިތުރުން އެމެރިކާގެ ސިއްރު އަދި ގައުމީ ސަލާމަތާ ގުޅޭ ޖާސޫސީ ބައެއް މައުލޫމާތުތަކާއި އިިގްތިސާދީ އަދި މާލީ ކަންކަމާ ގުޅޭ މުހިންމު މައުލޫމާތުތައް ފޯރުކޮށްދޭން ޖެހޭނެ އެވެ. އެހެން ނަމަވެސް ރައީސް ކަމަށް ބައިޑަން އިންތިޚާބުވި ކަން އިއުލާން ކުރަން ޖީސީއޭ އިން ދެކޮޅު ހަދާފައިވާތީ އެ މަރުހަލާ ނުފަށަ އެވެ. އެކަމަކު ސީކްރެޓް ސާވިސް އިން ދަނީ ބައިޑަންއަށް ސެކިއުރިޓީ ފޯރުކޮށް ދެމުންނެވެ.\nއަލަށް ވަޑައިގަންނަވާ އެމެރިިކާގެ ރައީސަށް މައުލޫމާތުތައް ނުދީ ލަސް ކުރުމުން ގައުމީ ސަލާމަތަށް ނުރައްކާވުމުގެ ބިރު ބައެއް ފަހަރު އޮވެ އެވެ. އެގޮތުން ވޯލްޑް ޓްރޭޑް ސެންޓަރަށް 2001 ވަނަ އަހަރު ދިން ޓެރަރިސްޓްގެ ހަމަލާއާ ގުޅިގެން އެކުލަވާލި ކޮމިޝަންގެ ރިޕޯޓުގައިވާ ގޮތުން 2000 ވަނަ އަހަރުގެ ފަހުކޮޅު ބޭއްވި އިންތިޚާބަށް ފަހު ޖޯޖް ޑަބްލިއު ބުޝްއަށް ގައުމީ ސަލާމަތާ ގުޅޭ ބައެއް މައުލޫމާތުތައް ދިނުން ލަސްވުމަކީ އެ ހަމަލާ ހުއްޓުވަން ދުރާލާ ފިޔަވަޅު ނޭޅުނު އެއް ސަބަބެވެ. އެފަހަރު އިންތިޚާބުގައި ވޯޓު ގުނުމުގައި މައްސަލަ ޖެހި، ސުޕްރީމް ކޯޓުން މައްސަލަ ނިންމަން ޖެހުމުން ވެރިކަން ބަދަލުވުމުގެ މަރުހަލާ ލަސްވެގެން ދިޔަ އެވެ.\nވެރިކަން ބަދަލުވުމުގެ މަރުހަލާއަށް ޓްރަމްޕްގެ ސަރުކާރުން އެއްބާރުލުން ނުދިނަސް، އަންނަ ޖެނުއަރީ މަހުގެ 20 ވަނަ ދުވަހު އޭނާގެ ދައުރު ހަމަވެ، 46 ވަނަ ރައީސެއްގެ ގޮތުން ބައިޑަން މަގާމުގެ ހުވާ ކުރައްވާނެ އެވެ. އަދި އެ ދުވަހު ވައިޓް ހައުސް އިން ނުކުމެވަޑައިގަންނަވަން ޓްރަމްޕާއި އޭނާގެ އާއިލާއަށް ޖެހިވަޑައިގަންނަވާނެ އެވެ. ޓްރަމްޕްގެ އަރިސް ބޭފުޅުންނާ ހަވާލާދީ ރިޕޯޓްތައް ބުނާގޮތުން ދައުރު ނިމެންވާއިރަށް ވައިޓް ހައުސް އިން ޓްރަމްޕް އަމިއްލަފުޅަށް ނިކުމެވަޑައިގަންނަވާނެ އެވެ.\nއާ ރައީސް ހުވާ ކުރައްވާ ދުވަހު ވައިިޓް ހައުސްގައި ދެ ބޭފުޅުން ބައްދަލު ކުރެއްވުމާއި ކެޕިޓަލް ހިލްގައި ހުވާ ކުރެއްވުމުގެ ރަސްމިއްޔާތުގައި ރައީސުން ބައިވެރިވުމަކީ އެމެރިކާގައި އާދަކާދައެއްގެ ގޮތުން ކުރާ ކަމެކެވެ. އެކަމަކު އެ ރަސްމިއްޔާތުގައި ބައިވެރިވަޑައިނުގަންނަވާނެ ފުރަތަމަ ރައީސަކަށް ޓްރަމްޕް ވުމަކީ މިހާރު އޮތްގޮތުން ގާތް ކަމެކެވެ.\nއެމެރިކާގައި އެންމެ އޮމާންކޮށް ވެރިކަން ބަދަލުވުމުގެ މަރުހަލާ ކުރިއަށް ދިޔައީ ބުޝްގެ ވެރިކަމާއި ކުރީގެ ރައީސް ބަރަކް އޮބާމާގެ ވެރިކަމާ ދެމެދު އެވެ. އޮބާމާ ހުވާ ކުރެއްވުމުގެ ކުރިން އޭނާގެ ސެކިއުރިޓީ އެތައް ގުނައަކަށް ވަރުގަދަ ކުރުމުގެ އިތުރުން އޮބާމާއަށް ބޭނުންވާ އިންތިޒާމްތައް ހަމަޖައްސައި ދިނުމާއި ސިއްރު މައުލޫމާތުތަކާއި ސަރުކާރުގެ އިދާރާތަކުގެ އެތައް މައުލޫމާތުތަކެއް އޮބާމާއަށް ދީފައިވެ އެވެ. އަދި 2016 ގައި ޓްރަމްޕް އިންތިޚާބުވެ ވަޑައިގަތުމުން އޮބާމާ ވެސް އެގޮތަށް އަމަލު ކުރެއްވި އެވެ.\n10 ކޮމެންޓް, 33 ރިއެކްޝަންސް\nއަވަހަށް ތަޅާފޮޅައިގަނޭ. ތަޅައިގަތީމާ ގަދަވާ މީހާ އެނގޭނީ. ތީ ވަރަށް ހަތިޔާރު ގިނަ ތަނެއް. ދުވާލަކު އެތައް ބަޔަކު ބަޑިޖަހައި މަރާ ތަނެއް. މިވާހަކަ ނުދައްކައި ދުނިޔޭގެ އެހެން މީހުންގެ ވާހަކަ ތައްމިނަށް އަނގަހުޅުވާފައި ދައްކާ ބައެއް.\nއީސީ ޝަރީފޫ.......ޕަކާސް ޕަސް\nމީވެސް ދިމޮކްރަސީއޭ ކިޔައިގެން ތަންމިނަށް އަނގަ ހުޅުވައިގެން ވާހަކަ ދައްކާ ބައެކޯލަ. އެހެން ޤައުމުތަކަށް ޑިމޮކްރަސީ ދަސްކޮށްދޭންވެސް އުޅޭ ބައެކޯލަ. އެމީހުންގެ ދިމޮކްރަސީ އާ އެއްގޮތަށް ދިމޮކްރަސީ ދޮންވެ ފައްކާވީމާ ހުންނާނީ ރާކަނިމަސް ކެވިފަ\nދުނިޔޭގެ ހުރިހާ ގައުމެއްގައި ހިގާހާ ކަމަކާ ބެހޭ އެމެރިކާގެ ފެންވަރު މިއެގުނީ މިފަހަރު. ޑިމޮކްރަސީ އޭ ކިޔާ އެންމެނަށް އެވާހަކަ ދަސްކޮށްދީފަ މިހާރު ތިންވަނަ ދުނިޔޭގެ ގައުމެކޭ އެމެރިކާ އެކޭ ތަފާތެއް ނުފެނުނު.\nރިޕަބްލިކް ޕާޓީއަކީ މިރާއްޖޭގެ ނަމަ ޕީ.ޕީ.އެމް ޓްރަމްޕް އަކީ ހަނަޔާމީން އިންތިޚާބުގެ ވޯޓްގެ ނަތީޖާ ގަބޫލު ކުރަން އިންކާރު ކުރަނީ.\nވެރިކަން ބަދަލުވުމުގެ މަރުހަލާއަށް ޔާމީންގެ ބަލިވި ސަރުކާރުން އެންމެ ފުރަތަމައިނުންވެސް އެއްވެސް ހުރަހެއް ނާޅާ. އެހެން މީހަކާ އެއްގޮތް ކުރާއިރު ރަގަޅަށް ކަންކަން ބަލާބަލަ.\nތިމާ ވަރުގެ ބާރުގަދަ މީހަކު ނެތްކަމަށް ދައުވާ ކުރާ އިންސާނާގެ ހާލަތު ބަލާބަލަ\nމާފުށީގަ ހުރި މީހަކު މިކިން ދަސްކޮށްދިނީމަވާނެ ގޮތް މިފެންނަނީ. ދެން އަޑުއިވޭނީ އެމެރިކާ ސުޕުރީމު ކޯޓުގެ ފުރާޅުން ޓިނު ނެގި ހަބަރު ތޯއްޗެ.\nއެމްޑީޕީ މީގުން ޑިމޮކްރަސީގެ މުސާލު ނަގައިގެން އޭގެ ބައްޕަކަމަށް ދައުވާކުރާ އެމެރިކާގެ ހާލަތޭކިޔާބަލަ. ރައްޔިތުންގެ މަޖިލީހުގައި ތިޕާޓީން ބަހުސްކުރާއިރު އަބަދު މިސާލުޖަހަމުންދިޔައީ އެމެރިކާގެ ފުރިހަމަ ޑިމޮކްރަސީއޭކިޔާފަ. އެމީހުންގެ ހަރުދަނާކަމޭ، އޭނެއެއްޗެކޭ މީނެއެއްޗެކޭ. ދެންމިހާރު ކަންކަން ގޯސްވީމަ ޔާމީނޭ ޕީޕީއެމޭ އިބުރާހިމޭ ކިޔާނެކަމެއްނެތް.


SunOnline: IFC in South Asia ah aa regional direvtor eh kanda'alhaifi\nއައިއެފްސީ އިން ދެކުނު އޭޝިއާއަށް އާ ރީޖަނަލް ޑިރެކްޓަރެއް ކަނޑައަޅައިފި\nމުޙައްމަދު ނާއިލް ހަފީޒް 23 Jul 2021, 14:50\nއައިއެފްސީގެ ސައުތު އޭޝިއާގެ ރީޖަނަލް ޑިރެކްޓަރު ހެކްޓާ ގޯމޭޒް އޭންގް\nވޯލްޑް ބޭންކް ގުރޫޕުގެ އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ) އިން ސައުތު އޭޝިއާގެ ރީޖަނަލް ޑިރެކްޓަރުގެ މަގާމަށް އާ ބޭފުޅަކު ކަނޑައަޅައިފިއެވެ.\nމި މަގާމަށް ކަނޑައަޅާފައިވަނީ މީގެ ކުރިން ގިނަ ގައުމުތަކެއްގައި ކަންޓްރީ މެނޭޖަރުކަން ކުރައްވާފައިވާ ހެކްޓާ ގޯމޭޒް އޭންގެވެ.\nހެކްޓާ ވިދާޅުވީ އޭނާގެ އެންމެ ބޮޑު އަމާޒަކީ ދެކުނު އޭޝިއާގެ ގައުމަތަކަށް ކޮވިޑް-19 ގެ ސަބަބުން ކުރިމަތިލާން ޖެހިފައިވާ ދަތިތަކުން އިގްތިސާދު ކޮޅަށް ޖެހުމަށް މަސައްކަތްކުރުން ކަމަށެވެ. އަދި މޫސުމަށް އަންނަ ބަދަލުތަކާ ދެކޮޅަށް, މާލީ ގޮތުން ގައުމުތަކަށް އެހީތެރިވެ ދިނުން ކަމަށެވެ.\n"މި ބަލިމަޑުކަން މި ވަނީ މި ސަރަހައްދުގެ އެތައް ގައުމަކަށް ނޭދެވޭ ގޮތުން އަސަރުކޮށްފައި. އަދިވެސް މި ބައްޔާއެކު އިތުރަށް އުޅެންޖެހިދާނެކަން ގަބޫލުކުރަންވާނެ. އެހެންނަމަވެސް އެއްކޮށް ގުޅިގެން މަސައްކަތްކޮށް ވަޒީފާގެ ފުރުސަތުތައް ހޯދާ އިގްތިސާދު އާރާސްތުކުރުން މުހިންމު," ހެކްޓާ ވިދާޅުވިއެވެ.\nސައުތު އޭޝިއާގައި އައިއެފްސީގެ އެންމެ ބޮޑު މަގްސަދަކީ އަމިއްލަ ވިޔަފާރިތަކާއި ކުންފުނިތަކަށް ބޭނުންވާ އެހީތެރިކަން ފޯރުކޮށްދިނުމެވެ. އަދި އެ ވިޔަފާރި ކުންފުނިތަކުގެ މަސައްކަތް ހުއްޓުމެއްނެތި ކުރިޔަށް ދާކަން ޔަގީންކުރުމެވެ.\n"ހެކްޓާ އަށް ލިބުނު މި އާ މަގާމަކީ އޭނާގެތައުލީމާ، ގާބިލްކަމާއި ތަޖުރިބާ ފުޅާ ދާއިރާއެއްގައި ބޭނުންކުރެވޭނެ މަގާމެއް. އަދި އަޅުގަނޑުމެންގެ މަސައްކަތްތައް ހަރުދަނާ ވެގެންދާނެކަމެއް." އައިއެފްސީގެ އޭޝިއާ އަދި ޕެސިފިކުގެ ނައިބުރައީސް އަލްފޮންސޯ ގާސިއާ ވިދާޅުވިއެވެ.\nހެކްޓާއަކީ ސްޕެއިންއަށް ނިސްބަތްވާ ރައްޔިތެކެވެ. އޭނާ އައިއެފްސީއާ އެންމެ ފުރަތަމަ ގުޅިވަޑައިގަތީ 2006 ވަނަ އަހަރު ސިޓީ އިންވެސްޓްމަންޓް އޮފިސަރެއްގެ ގޮތުގައެވެ. އެޔަށްފަހު އޭނާ ވަނީ އެންގޯލާ، މޮޒަމްބިކް، ޒޭމްބިއާ އަދި ބްރެޒިލްގެ ކަންޓްރީ މެނޭޖަރުކަން ކުރައްވާފައެވެ. އަދި އެ މުއްދަތުގައި ގިނަ އިންވެސްޓްމަންޓް ޕްރޮގްރާމްތަކެއްވެސް އެކި އިދާރާތަކާ ގުޅިގެން ވަނީ ހިންގަވާފައެވެ.\nއައިއެފްސީއިން ދެކުނު އޭޝިއާއަށް އާ ރީޖަނަލް ޑިރެކްޓަރެއް\n"ބޭރުގެ އެޑްވައިޒަރު މަސައްކަތްކޮށްދެނީ ހިލޭސާބަހަށް"